ചരക്ക് സേവന നികുതി കുറച്ചിട്ടും വില കുറയാത്ത സാഹചര്യത്തിൽ ഉൽപ്പന്നങ്ങൾക്ക് വില കുറയ്ക്കണമെന്ന് കമ്പനികളോട് കേന്ദ്ര നികുതി വകുപ്പ് ആവശ്യപ്പെട്ടു . ഉൽപ്പന്നങ്ങളുടെ പരമാവധി വിൽപ്പന വിലയിൽ ( എം . ആർ . പി ) ഉടനടി മാറ്റം വരുത്തണമെന്നാണ് ആവശ്യം . ഇതിനിടെ ജി . എസ് . ടി സ്ലാബുകൾ മൂന്നായി കുറയ്ക്കാനും കേന്ദ്രസർക്കാർ ആലോചന തുടങ്ങി . വിവിധ ഉത്പന്നങ്ങളുടെ നികുതി 28 ശതമാനത്തിൽ നിന്ന് 18 ശതമാനത്തിലേക്കും മറ്റ് ചില ഉൽപ്പന്നങ്ങളുടേത് 18 ശതമാനത്തിൽ നിന്ന് 12 ശതമാനവുമാക്കി കുറച്ചിട്ടും വിലക്കുറവിൻറെ ആനുകൂല്യം ജനങ്ങൾക്ക് കൈമാറാത്തതാണ് കേന്ദ്ര നികുതി വകുപ്പിനെ ചൊടിപ്പിച്ചിരിക്കുന്നത് . ചോക്കലേറ്റ് , കാപ്പി ഉത്പ്പന്നങ്ങൾ , സോപ്പുപൊടി തുടങ്ങിയവയുടെ നികുതിയാണ് 28 ശതമാനത്തിൽ നിന്ന് 18ആക്കി ചുരുക്കിയത് . പാൽ , ശുദ്ധീകരിച്ച പഞ്ചസാര , പ്രിൻറ് ചെയ്യുന്നതിനുള്ള മഷി തുടങ്ങിയവയുടെ നികുതി 18 ശതമാനത്തിൽ നിന്ന് 12 ആയും കുറച്ചിരുന്നു . നവംബർ 15 മുതൽ കുറഞ്ഞ നികുതി നിരക്ക് നിലവിൽ വന്നെങ്കിലും പല എഫ്എംസിജി കമ്പനികളും ഉത്പന്നങ്ങളുടെ വിലയിൽ മാറ്റം വരുത്താൻ തയ്യാറായിട്ടില്ല . ഈ സാഹചര്യത്തിലാണ് ഉത്പന്നങ്ങളുടെ എംആർപി എത്രയും വേഗം പരിഷ്കരിക്കാൻ കേന്ദ്ര നികുതി വകുപ്പ് നിർദ്ദേശം നൽകിയത് . വിലയിലെ ഇളവ് ജനങ്ങൾക്ക് കൈമാറിയില്ലെങ്കിൽ നടപടി എടുക്കുമെന്നും കേന്ദ്രം വ്യക്തമാക്കിട്ടുണ്ട് . ഇതിനിടെ ചരക്ക് സേവന നികുതിയിലെ 18 ശതമാനം , 12ശതമാനം സ്ലാബുകൾ ഏകീകരിക്കാനുള്ള നീക്കം കേന്ദ്രം തുടങ്ങിയെന്ന സൂചന മുഖ്യ സാമ്പത്തിക ഉപദേഷ്ടാവ് അരവിന്ദ് സുബ്രഹ്മണ്യൻ നൽകി . ജിഎസ്ടിയിൽ നാല് സ്ലാബുകൾ ഏർപ്പെടുത്തിയതിനെതിരെ ശക്തമായ വിമർശനം ഉയർന്നിരുന്നു . ഈ സാഹചര്യത്തിൽ 28 ശതമാനം എന്ന ഉയർന്ന സ്ലാബ് നിലനിർത്തി സാധാണക്കാരുടെ ഉത്പന്നങ്ങൾ 12 , അഞ്ച് ശതമാനങ്ങളിലേക്ക് കൊണ്ടുവരാനാണ് കേന്ദ്രസർക്കാരിൻറെ ശ്രമം .


ഇന്ത്യൻ ക്രിക്കറ്റിലെ ഭാവി താരത്തെ കുറിച്ചുള്ള ചർച്ചകൾ പൊടിപൊടിക്കുകയാണ് . പുരുഷ താരങ്ങളിൽ സഞ്ജു സാംസൺ , റിഷഭ് പന്ത് , സർഫ്രാസ് ഖാൻ എന്നിങ്ങനെ ഉയർന്നുകേൾക്കുന്ന പേരുകൾ അനവധി . എന്നാൽ അടുത്ത വനിതാ സൂപ്പർ താരം ആരായിരിക്കുമെന്ന് അധികമാരും പ്രവചിച്ചിട്ടില്ല . ഇന്ത്യയുടെ ഭാവി വനിതാ സൂപ്പർ താരത്തെ പ്രവചിച്ചിരിക്കുകയാണ് മുൻ ഇംഗ്ലീഷ് നായകൻ നാസർ ഹുസൈൻ . ഇന്ത്യൻ വനിതാ ടീമിലെ പ്രായം കുറഞ്ഞ താരമായ ജെമീമാ റോഡ്രിഗസിനെയാണ് മിതാലി രാജിൻറെ പിൻഗാമിയായി ഇംഗ്ലീഷ് ഇതിഹാസം വിശേഷിപ്പിക്കുന്നത് . ഇന്ത്യയ്ക്കായി മൂന്ന് ഏകദിനങ്ങളും ഒമ്പത് ടി20കളും 17കാരിയായ ജെമീമാ കളിച്ചിട്ടുണ്ട് . ടി20യിൽ ഒരു അർദ്ധ സെഞ്ചുറി ജെമീമായുടെ പേരിലുണ്ട് . ഇതിനകം ഇന്ത്യൻ ടീമിലെ സൂപ്പർ താരമായി ജെമീമാ റോഡ്രിഗസ് മാറിക്കഴിഞ്ഞു മുംബൈ വനിതാ ടീമിലെ തകർപ്പൻ പ്രകടനമാണ് താരത്തെ ഇന്ത്യൻ ടീമിലെത്തിച്ചത് .


ചെലവ് ചുരുക്കൽ നടപടിയുടെ ഭാഗമായി ഐ ടി ഭീമന്മാരായ ഐ ബി എം തൊഴിലാളികളെ കൂട്ടത്തോടെ പിരിച്ചുവിടുന്നു . 15000 ജീവനക്കാരെയാണ് കമ്പനി അഴിച്ചുപണിയുടെ ഭാഗമായി പിരിച്ചുവിടുന്നത് . ഇന്ത്യ , ബ്രസീൽ , വിവിധ യൂറോപ്യൻ രാജ്യങ്ങൾ എന്നിവിടങ്ങളിലാണ് ഐ ബി എം ജീവനക്കാർക്ക് ജോലി പോകുക . ഇന്ത്യയിൽ മാത്രം ഐ ബി എമ്മിന് ഒരു ലക്ഷത്തിലധികം ജീവനക്കാരാണ് ഉള്ളത് . ഐ ബി എമ്മിലെ ആകെ ജോലിക്കാരുടെ എണ്ണത്തിന്റെ ഏതാണ്ട് കാൽ ഭാഗത്തോളമാണിത് . ഇന്ത്യയിൽ ജീവനക്കാരെ പിരിച്ചുവിടുന്നതിന്റെ ആദ്യ നടപടികൾ ബാംഗ്ലൂരിൽ ആരംഭിച്ചതായി റിപ്പോർട്ടുണ്ട് . ബാംഗ്ലൂർ ഓഫീസുകളിൽ നാൽപതോളം പേർക്ക് പിരിഞ്ഞുപോകാൻ നോട്ടീസ് നൽകിയതായാണ് വിവരം . എന്നാൽ ഓരോ രാജ്യത്തും പിരിച്ചുവിടുന്നവരുടെ എണ്ണത്തെക്കുറിച്ച് ധാരണയായിട്ടില്ല എന്ന് ഐ ബി എം എംപ്ലോയീസ് യൂണിയൻ കോ ഓഡിനേറ്റർ ലീ കോൾ റാഡ് പറഞ്ഞു . റിസോഴ്സ് ആക്ഷന്റെ ഭാഗമായാണ് പിരിച്ചുവിടുന്നത് എന്നാണ് കമ്പനി ജീവനക്കാർക്ക് നൽകുന്ന വിശദീകരണം . മുതിർന്ന ജീവനക്കാരുടെ ബോണസ് നിർത്തലാക്കുന്നതടക്കമുള്ള നടപടികൾ കമ്പനി കഴിഞ്ഞ വർഷം അവസാനത്തോടെ ആരംഭിച്ചിരുന്നു . ആഗോളതലത്തിൽ വിറ്റുവരവ് കുറഞ്ഞതാണ് ചെലവ് ചുരുക്കൽ നടപടികളിലേക്ക് കമ്പനിയെ എത്തിച്ചതെന്നാണ് റിപ്പോർട്ടുകൾ . കഴിഞ്ഞ വർഷത്തിന്റെ അവസാന പാദത്തിൽ ഐ ബി എമ്മിന് മൊത്തം വരുമാനത്തിൽ അഞ്ച് ശതമാനത്തോളം കുറവാണ് ഉണ്ടായിരുന്നത് . ഐ ബി എമ്മിന്റെ ഈ നീക്കം രാജ്യത്തിന്റെ ഐ ടി തലസ്ഥാനമായ ബാംഗ്ലൂരിൽ നിരവധി ആളുകളെ ബാധിക്കും .


ഒരുകാലത്ത് 86 കിലോ വരെ ഭാരമുണ്ടായിരുന്ന സോനം കപൂർ ഇപ്പോൾ കുറച്ചത് 35 കിലോ . ബോളിവുഡ് അരങ്ങേറ്റത്തിന് മുൻപാണ് ഇത്തരത്തിൽ ഒരു ഡയറ്റിംഗ് നടത്തിയത് . നന്നായി ഭക്ഷണം കഴിച്ചാണ് തടി കുറച്ചത് എന്ന് പറഞ്ഞാൽ ആരെങ്കിലും വിശ്വസിക്കുമോ ? . അഞ്ചു നേരമാണ് സോനം ഭക്ഷണം കഴിക്കുന്നത് . അഞ്ചു നേരത്തേ ഭക്ഷണത്തിന് പുറമേ ഇടയ്ക്കിടെ സ്നാക്സായും കഴിക്കും . ഡ്രൈ ഫ്രൂട്ടസ് , എനർജി ബാർ എന്നിവയാണ് സ്നാക്സ് . ഡാർക് ചോക്ലേറ്റാണ് മറ്റൊരിഷ്ടം . കരിക്കിൻ വെള്ളം , കുകുംബർ ജ്യൂസ് , ബട്ടർ മിൽക്ക് എന്നിവയും ഇടയ്ക്കിടെ കുടിക്കും . അങ്ങനെ നന്നായി കഴിച്ചുള്ള മെലിയൽ ശൈലി . രാവിലെ വെറും വയറ്റിൽ നാരങ്ങയും തേനും ചെറു ചൂടുവെള്ളത്തിൽ ചേർത്ത് കുടിക്കും . ഓട്മീലും ഫ്രൂട്സും ഉൾപ്പെടുന്നതാണ് ബ്രേക്ക് ഫാസ്റ്റ് . ഇടയ്ക്കിടെ നട്സും , ജ്യൂസും , കരിക്കിൻ വെള്ളവും കരുതും . ഉച്ചയ്ക്കാണ് നന്നായി കഴിക്കുക . ചപ്പാത്തി , ദാൽ , ഗ്രിൽഡ് ഫിഷ് , അല്ലെങ്കിൽ ചിക്കൻ , വെജിറ്റബിൾ കറി , സാലഡ് എന്നിവയുമായി ലാവിഷായി കഴിക്കും . മുട്ടയുടെ വെള്ള , ചിക്കൻ ഫിൻഗേഴ്സ് എന്നിവയാകും നാലു മണിക്ക് . രാത്രി ഭക്ഷണം മിതമാണ് . ഗ്രിൽഡ് ചിക്കൻ അല്ലെങ്കിൽ ഫിഷ് , സൂപ്പ് , സാലഡ് എന്നിവയാകും ഭക്ഷണം . ഇവയക്കു പുറമേ പൊട്ടറ്റോ ചിപ്സ് , പീസ , ബറഗർ , വറുത്ത പലഹാരങ്ങൾ , പാക്ട് ജ്യൂസ് എന്നിവ അടുപ്പിക്കാറേയില്ലയെന്നതും സോനത്തിന്റെ സൌന്ദര്യ രഹസ്യമാണ് . ദിവസവും ഒരു മണിക്കൂർ ജിമ്മിൽ വർക് ഔട്ട് ചെയ്യും . സമയം കിട്ടുമ്പോൾ അര മണിക്കൂർ സ്വിമ്മിങ് ചെയ്യും . വൈകുന്നേരം യോഗയും മെഡിറ്റേഷനും . എട്ടു മണിക്കൂർ കൃത്യമായ ഉറക്കം . 32 - മത്തെ വയസ്സിലും ഇത്ര സുന്ദരിയായിരിക്കുന്നതിൻറെ രഹസ്യം ഇതാണ് .


ഫ്ലിപ്പ്കാർട്ട് മൂന്ന് ദിവസം നീണ്ടുനിൽക്കുന്ന ബിഗ് ഷോപ്പിംഗ് ഡേയ്സ് നടത്തുന്നു . ഡിസംബർ 6 - 8 വരെയാണ് ഈ ഷോപ്പിംഗ് മാമാങ്കം . സ്മാർട്ട്ഫോണുകൾ , ഇലക്ട്രോണിക് ഉപകരണങ്ങൾ , ഫാഷൻ ഉത്പന്നങ്ങൾ എന്നിവയ്ക്ക് 40 മുതൽ 80 ശതമാനം വരെ കിഴിവിലാണ് വിൽപ്പന പുരോഗമിക്കുന്നത് . എച്ച്ഡിഎഫ്സി കാർഡ് ഉടമകൾക്ക് എല്ലാ വിൽപ്പനയിലും 10 ശതമാനം പ്രത്യേക ഇളവും ലഭിക്കും . ഹോണർ 9 എൻ 3ജിബി , 4ജിബി പതിപ്പുകൾ യഥാക്രമം 8999 രൂപയ്ക്കും , 10,999 രൂപയ്ക്കും ഉപയോക്താക്കൾക്ക് വാങ്ങാം . റെഡ്മീ 6 നോട്ട് പ്രോയുടെ പ്രത്യേക ഫ്ലാഷ് സെയിൽ ഷോപ്പിംഗ് ദിനങ്ങളിൽ ഉണ്ടാകും . ഷവോമിയുടെ പോകോ എഫ്1 ന് 5000 രൂപവരെ പ്രത്യേക കിഴിവ് ഈ ഓഫർ ദിനങ്ങളിൽ ലഭ്യമാണ് . ഹോണർ 7 എസ് 2ജിബി പതിപ്പ് 5999 രൂപയ്ക്ക് ലഭിക്കും . നോക്കിയ 5.1 ഉം കുറഞ്ഞ വിലയിൽ ലഭിക്കും . ലാപ്ടോപ്പുകൾ , ഹെഡ്ഫോൺ , ക്യാമറകൾ , പവർബാങ്ക് എന്നിവയ്ക്ക് പ്രത്യേക കിഴിവ് ലഭ്യമാണ് . 500 ബ്രാൻറുകളുടെ ഉത്പന്നങ്ങൾക്ക് 70 ശതമാനം വരെ കിഴിവ് ലഭ്യമാകും . സാംസങ്ങ് , വിയു , തോംസൺ , എൽജി , ബിപിഎൽ എന്നിവരുടെ ടിവികൾ 50 ശതമാനം ഇളവിൽ വാങ്ങുവാൻ ബിഗ് ഷോപ്പിംഗ് ഡേയ്സ് അവസരം ഒരുക്കുന്നു .


അഫ്ഗാനിസ്ഥാൻ സ്പിൻ വിസ്മയം റാഷിദ് ഖാന് ഏകദിനത്തിൽ പുതിയ റെക്കോർഡ് . ഏകദിനത്തിൽ വേഗത്തിൽ 100 വിക്കറ്റ് തികയ്ക്കുന്ന താരമായി റാഷിദ് ഖാൻ . 44 - ാം ഏകദിന മത്സരത്തിലാണ് റാഷിദ് ഖാൻ റെക്കോർഡിലെത്തിയത് . ലോകകപ്പ് യോഗ്യതാ റൌണ്ട് ഫൈനലിൽ 23 റൺസെടുത്ത വിൻഡീസ് താരം ഷായ് ഹോപ്പിനെ വീഴ്ത്തിയാണ് റാഷിദ് ചരിത്രം തിരുത്തിയത് . ഇതോടെ 2016ൽ 52 മത്സരങ്ങളിൽ നിന്ന് 100 വിക്കറ്റ് തികച്ച ഓസീസ് പേസർ മിച്ചൽ സ്റ്റാർക്കിൻറെ റെക്കോർഡ് പഴങ്കഥയായി . 53 മത്സരങ്ങളിൽ നേട്ടത്തിലെത്തിയ പാക് സ്പിന്നർ സഖ്ലൈൻ മുഷ്താഖാണ് മൂന്നാം സ്ഥാനത്ത് . നേരത്തെ 26 - ാം മത്സരത്തിൽ അമ്പത് വിക്കറ്റ് പൂർത്തിയാക്കുമ്പോൾ എട്ടാം സ്ഥാനത്തായിരുന്നു താരം . എന്നാൽ അടുത്ത 17 - ാം മത്സരത്തിൽ വിക്കറ്റ് സെഞ്ചുറി തികയ്ക്കാനായി എന്നതാണ് റാഷിദ് ഖാനെ വ്യത്യസ്തമാക്കുന്നത് . അഫ്ഗാന് ലോകകപ്പ് യോഗ്യത ലഭിക്കുന്നതിൽ നിർണായക പങ്ക് വഹിച്ച താരം കൂടിയാണ് ഈ പത്തൊമ്പതുകാരൻ . ലോകകപ്പ് യോഗ്യതാ മത്സരങ്ങൾക്കിടെ പ്രായം കുറഞ്ഞ നായകൻ എന്ന പദവിയിലെത്തിയിരുന്നു റാഷിദ് . നിലവിൽ ഏകദിന റാങ്കിംഗിൽ രണ്ടാമതാണ് ഈ അഫ്ഗാൻ സ്പിന്നർ . പതിനെട്ട് റൺസ് വഴങ്ങി ഏഴ് വിക്കറ്റ് വീഴ്ത്തിയതാണ് താരത്തിൻറെ മികച്ച ബൌളിംഗ് പ്രകടനം .


അനാവശ്യമായ എല്ലാ കോളുകളും സന്ദേശങ്ങളും നിരസിക്കാൻ സാധിക്കുന്ന ഫീച്ചർ ആപ്പിൾ ഐഫോണിലും . ആപ്പിൾ ഐഒസ് 12 ലാണ് പുതിയ ഫീച്ചർ ഒരുക്കിയിരിക്കുന്നത് . ആൻഡ്രോയ്ഡ് ഫോണുകളിൽ നേരത്തെ ലഭ്യമായ ഫീച്ചർ പ്രത്യേക സോഫ്റ്റുവെയർ ഉപയോഗിച്ചാലേ ഐഫോണിൽ സാധിക്കുമായിരുന്നുളളൂ . ട്രായ് - യുടെ ഡി . എൻ . ഡി . ആപ്പ് ആറു മാസത്തിനുള്ളിൽ ഐ ഫോണുകളിൽ ലഭ്യമാക്കിയില്ലെങ്കിൽ ഇന്ത്യയിൽ ഐഫോൺ നിരോധിക്കുമെന്ന് ആപ്പിളിന് ടെലികോം റെഗുലേറ്ററി അതോറിറ്റി ( ട്രായ് ) മുന്നറിയിപ്പ് നൽകിയിരുന്നു . സ്പാം ഫോൺ കോളുകളും സന്ദേശങ്ങളും തടയുന്നതിനായുള്ള ഈ മൊബൈൽ ആപ്പ് ഇൻസ്റ്റാൾ ചെയ്താൽ കോളുകളും സന്ദേശങ്ങളും ടെലികോം റെഗുലേറ്ററി അതോറിറ്റിക്ക് നിരീക്ഷിക്കാനാകും . ഇത് ഉപഭോക്താക്കളുടെ സ്വകാര്യതയെ ബാധിക്കുമെന്ന കാരണം കാട്ടിയാണ് ആപ്പ് ലഭ്യമാക്കാൻ ആപ്പിൾ തയ്യാറാവത്തത് . 9to5mac . com എന്ന ആപ്പിളിന്റെ വെബ്സൈറ്റിൽ പ്രസിദ്ധീകരിച്ച കുറിപ്പിലാണ് ഇക്കാര്യം വിശദീകരിക്കുന്നത് . മുൻകൂട്ടി നിശ്ചയിക്കാവുന്ന ഒന്നല്ല ഈ സൌകര്യം . ഉപഭോക്താവിന് അനവാശ്യമെന്ന് തോന്നുന്ന കോളുകളും സന്ദേശങ്ങളും ബ്ലോക്ക് ചെയ്യാനുളള സൌകര്യം ഇവ ആദ്യം റദ്ദാക്കുന്ന ഘട്ടത്തിൽ ലഭിക്കും വിധത്തിലാണ് രൂപകൽപ്പന ചെയ്തിരിക്കുന്നത് . വെബ്സൈറ്റിലെ പോസ്റ്റിൽ പറയുന്നത് ഇങ്ങിനെ , “ആവശ്യമില്ലാത്ത സന്ദേശങ്ങളും കോളുകളും റദ്ദാക്കാൻ സെറ്റിംഗ്സ് ആപ്ലിക്കേഷനിൽ അൺവാണ്ടഡ് കമ്യൂണിക്കേഷൻ എക്സ്റ്റെൻഷൻ ആദ്യം തന്നെ ഓൺ ചെയ്തിരിക്കണം . ഈ സൌകര്യം ഒരു സമയം ഒരു നമ്പറിലേക്കേ സാധിക്കൂ . ” അനാവശ്യമായ കോളുകളും സന്ദേശങ്ങളും ലഭിക്കുന്നത് തടയാൻ കൃത്യമായ സംവിധാനം ഒരുക്കണമെന്നും , മൊബൈൽ സേവന ദാതാക്കൾ എല്ലാ ഉത്തരവാദിത്തങ്ങളും സ്വയം ഏൽക്കുമെന്ന് കരുതുന്നില്ലെന്നും ആപ്പിളിനെ ഉന്നമിട്ട് തന്നെ കഴിഞ്ഞ വ്യാഴാഴ്ച ടെലികോം റെഗുലേറ്ററി അതോറിറ്റി ഓഫ് ഇന്ത്യ നയം വ്യക്തമാക്കിയിരുന്നു . ആൻഡ്രോയ്ഡ് ഫോണുകളിലെ ഗൂഗിൾ പ്ലേ സ്റ്റോറിൽ ഡിഎൻഡി 2.0 ( DnD 2.0 ) എന്ന ആപ്പ് ഉൾപ്പെടുത്തിയിട്ടും ആപ്പിൾ ഇതിന് തയ്യാറായിരുന്നില്ല . നിരോധനം മുന്നിൽ കണ്ടാണ് ഉപഭോക്താക്കൾക്ക് അനാവശ്യ കോളോ സന്ദേശമോ സ്ഥിരമായി വേണ്ടെന്ന് വയ്ക്കാനുളള സൌകര്യം ഏർപ്പെടുത്താൻ ആപ്പിൾ ഐഫോൺ തയ്യാറായിരിക്കുന്നത് .


ടിനി ടോം നായകനാകുന്ന ' അന്യർക്ക് പ്രവേശനമില്ല ' യിലെ ആദ്യ സോംഗ് വീഡിയോ റിലീസ് ചെയ്തു . " ദേഖോ മേൻ " എന്ന ഈ ഹിന്ദി ഗാനത്തിന് സംഗീതം നൽകിയിരിക്കുന്നത് ചിത്രത്തിന്റെ സംവിധായകൻ കൂടിയായ വി എസ് ജയകൃഷ്ണയാണ് . ടിനി ടോമും , ഷീൻഷയുമാണ് മേജർ രവി രചിച്ച വരികൾ ആലപിച്ചിരിക്കുന്നത് . വി എസ് ജയകൃഷ്ണ സംവിധാനം നിർവഹിക്കുന്ന ' അന്യർക്ക് പ്രവേശനമില്ല ' , പൂർണമായും ഹാസ്യത്തിന് പ്രാധാന്യം നൽകിയാണ് ഒരുക്കിയിരിക്കുന്നത് . ടിനി ടോം , സുരാജ് വെഞ്ഞാറമൂട് എന്നിവർ കേന്ദ്ര കഥാപാത്രങ്ങളായി അഭിനയിക്കുന്ന ചിത്രത്തിൽ പുതുമുഖം അതിഥി റായിയാണ് നായിക . ശ്രീജിത്ത് രവി , ഇടവേള ബാബു , ബിജുക്കുട്ടൻ , സുനിൽ സുഗദ , കലാഭവൻ റഹ്മാൻ , പൊന്നമ്മ ബാബു , ജീന , ശ്രുതി തുടങ്ങിയവരും താരനിരയിൽ അണിനിരക്കുന്നു . കഥയും തിരക്കഥയും ഒരുക്കിയിരിക്കുന്നത് ജയരാജ് മടായിയും ഹരി മടായിയും ചേർന്നാണ് . ഛായാഗ്രഹണം ഷാജി ജേക്കബും രാജേഷ് നാരായണും ചിത്രസംയോജനം കപിൽ ഗോപാലകൃഷ്ണനുമാണ് നിർവഹിച്ചിരിക്കുന്നത് . മ്യൂസിക്247ർനാണ് ഒഫീഷ്യൽ മ്യൂസിക് ലേബൽ . ഡി ഡി എന്റർടൈൻമെന്റിന്റെ ബാനറിൽ പി പ്രഭാകരൻ നിർമ്മിച്ച ' അന്യർക്ക് പ്രവേശനമില്ല ' മെയ് 27ന് തിയറ്ററുകളിലെത്തും .


ചൈ ന യു ടെ മൊ ത്ത ആ ഭ്യ ന്ത ര ഉ ത്പാ ദ നം ( ജി ഡി പി ) ഏ പ്രി ൽ - ജൂ ൺ ത്രൈ മാ സ ത്തി ൽ 6.7 ശ ത മാ ന മാ യി കു റ ഞ്ഞു . 2016ന് ശേ ഷ മു ള്ള ഏ റ്റ വും കു റ ഞ്ഞ വ ള ർ ച്ച യാ ണ് . ജ നു വ രി– മാ ർ ച്ചി ൽ 6.8 ശ ത മാ ന മാ യി രു ന്നു . ഈ വ ർ ഷം ജി ഡി പി 6.5 ശ ത മാ നം എ ത്ത ണ മെ ന്നാ ണ് ചൈ നീ സ് സ ർ ക്കാ ർ ല ക്ഷ്യ മി ട്ടി ട്ടു ള്ള ത് . വ ർ ധി ക്കു ന്ന തൊ ഴി ലി ല്ലാ യ്മ യും പ ണ പ്പെ രു പ്പ വും നി യ ന്ത്രി ക്കാ നാ യി രു ന്നു തീ രു മാ നം . ആ ഭ്യ ന്ത ര വ ള ർ ച്ചാ നി ര ക്ക് ന ല്ല സൂ ച ന ക ളാ ണു ന ൽ കു ന്ന ത് . ക ഴി ഞ്ഞ വ ർ ഷം ഡി സം ബ റി ൽ അ വ സാ നി ച്ച പാ ദ ത്തി ൽ ചൈ ന 6.8 ശ ത മാ നം വ ള ർ ച്ച യാ ണ് നേ ടി യ ത് . അതേ സമയം അമേരിക്കയുമായുള്ള വ്യാപാരയുദ്ധം അരിയും , മരുന്നും മുടക്കാതിരിക്കാൻ ഇന്ത്യൻ സഹായം ചൈന തേടിയതായി സൂചനയുണ്ട് . യുഎസുമായി വ്യാപാരബന്ധം വഷളായതോടെ അരിയും മരുന്നും പഞ്ചസാരയും സോയാബീനും ഇന്ത്യയിൽനിന്ന് ഇറക്കുമതി ചെയ്യാനുള്ള ശ്രമത്തിലാണ് ചൈന എന്നാണ് ദേശീയ മാധ്യമങ്ങൾ റിപ്പോർട്ട് ചെയ്യുന്നത് . അരി ഇറക്കുമതിക്ക് മുന്നോടിയായി ചൈനീസ് ഉദ്യോഗസ്ഥർ ഇന്ത്യൻ അരി മില്ലുകളിൽ പരിശോധന നടത്തിയെന്നാണ് റിപ്പോർട്ട് . തീർത്തും രഹസ്യമായാണ് ചൈനീസ് ഉദ്യോഗസ്ഥർ ഇന്ത്യയിൽ എത്തി അരിയുടെ ഗുണനിലവാരവും ലഭ്യതയും ഉറപ്പാക്കിയത് . അരിക്കു പുറമേ ഇന്ത്യയിൽനിന്ന് പഞ്ചസാരയും ഇറക്കുമതി ചെയ്യാൻ ചൈന ആഗ്രഹിക്കുന്നുണ്ട് . ലോകത്ത് അരിയും പഞ്ചസാരയും ഏറ്റവും കൂടുതൽ ഇറക്കുമതി ചെയ്യുന്ന രാജ്യമാണു ചൈന . അരി കയറ്റുമതിയിൽ ലോകത്ത് മുന്നിൽ ഇപ്പോൾ ഇന്ത്യയാണ് .


ഹിന്ദി ടെലിവിഷൻ ഷോകളിൽ ഏറ്റവുമധികം റേറ്റിങ് ഉള്ള പരിപാടിയാണ് കപിൽ ശർമ്മയുടെ ഷോ . മുൻ ക്രിക്കറ്റ് താരവും കോൺഗ്രസിൻറെ നേതാവുമായ നവജോത് സിങ് സിദ്ദുവും ഈ കോമഡി ഷോയുടെ മുഖ്യാകർഷണങ്ങളിലൊന്നാണ് . എന്നാൽ ഇനി ഈ പരിപാടിയിൽ നിന്നും സിദ്ദു പുറത്തേക്ക് . എന്നാൽ നല്ല സുഖമില്ലാത്തതിനാലാണ് സിദ്ദു പങ്കെടുക്കാത്തതെന്നാണ് അണിയറപ്രവർത്തകർ പറയുന്നത് . നടിയായ അർച്ചന പൂരൻ സിങ്ങ് ആകും സിദ്ദുവിന് പകരക്കാരിയായി എത്തുക . എന്നാൽ , താൻ താത്കാലികമായി മാത്രമാണ് എത്തുന്നതെന്ന് അർച്ചന പ്രതികരിച്ചിരുന്നു . സിദ്ദു ആരോഗ്യം വീണ്ടെടുക്കുമ്പോൾ തിരികെ എത്തുമെന്ന് അവർ പറഞ്ഞു . ബിജെപിയിലെ എംപി സ്ഥാനം രാജി വച്ചശേഷം കോൺഗ്രസ് ടിക്കറ്റിൽ പഞ്ചാബിൽ ജയിച്ച് കയറിയ സിദ്ദു നിലവിലത്തെ ടൂറിസം മന്ത്രിയാണ് . ഏതാണ്ട് നാല വർഷത്തോളമായി കോമഡി നൈറ്റ് വിത്ത് കപിലിന്റെ സ്ഥിരം സാന്നിദ്ധ്യമായിരുന്നും സിദ്ദു .


അടുത്തവർഷം മാർച്ചോടെ പാചക വാതകത്തിന് നൽകുന്ന സബ്സിഡി നിർത്തലാക്കാൻ കേന്ദ്ര സർക്കാർ തീരുമാനിച്ചു . ഗാർഹിക ആവശ്യങ്ങൾക്ക് ഉപഭോക്താക്കൾക്ക് ഇപ്പോൾ നൽകി വരുന്ന സബ്സിഡിയുള്ള സിലിണ്ടറിന് നാല് രൂപ വീതം എല്ലാമാസവും വർദ്ധിപ്പിക്കാനും കേന്ദ്രസർക്കാർ നിർദ്ദേശം നൽകി . പൊതുമേഖലാ എണ്ണ കമ്പനികൾക്ക് ഇത് സംബന്ധിച്ച നിർദ്ദേശം നൽകിയതായി കേന്ദ്ര മന്ത്രി ധർമേന്ദ്ര പ്രധാൻ പാർലമെന്റിൽ എഴുതി നൽകിയ മറുപടിയിൽ അറിയിച്ചു . ക്രമേണ വില കൂട്ടി അടുത്ത വർഷമാകുമ്പോൾ സബ്സിഡി പൂർണ്ണമായും ഇല്ലാതാക്കുന്ന തരത്തിലായിരിക്കും തീരുമാനം നടപ്പാക്കുക . സിലിണ്ടറുകൾക്ക് രണ്ട് രൂപ വീതം വില കൂട്ടാൻ കേന്ദ്ര സർക്കാർ നേരത്തെ തന്നെ എണ്ണക്കമ്പനികൾക്ക് നിർദ്ദേശം നൽകിയിരുന്നു . നിലവിൽ 477.46 രൂപയാണ് സബ്സിഡിയുള്ള സിലിണ്ടറിന് ഈടാക്കുന്നത് . കഴിഞ്ഞ വർഷം ജൂണിൽ ഇത് 419.18 രൂപയായിരുന്നു . നിലവിൽ ഒരു സിലിണ്ടറിന് 86.54 രൂപയാണ് സർക്കാർ സബ്സിഡി നൽകുന്നത് . ഇത് എടുത്തുകളയുമ്പോൾ വില 564 രൂപയായി മാറും . സബ്സിഡിയോടെ വിതരണം ചെയ്യുന്ന അഞ്ച് കിലോ സിലിണ്ടറിന്റെ വിലയും വർദ്ധിപ്പിക്കുമെന്ന് കേന്ദ്ര സർക്കാർ അറിയിച്ചു . 18 . 11 കോടി ജനങ്ങളാണ് രാജ്യത്ത് പാചക വാതക സബ്സിഡി ഉപയോഗിക്കുന്നത് . ഇതിൽ പ്രധാനമന്ത്രി ഉജ്ജ്വല യോജന പദ്ധതി പ്രകാരം സൌജന്യമായി പാചക വാതക കണക്ഷൻ കിട്ടിയ ദരിദ്ര കുടംബങ്ങളും ഉണ്ട് . നിലവിൽ 2.66 കോടി പേർ മാത്രമാണ് സബ്സിഡിയില്ലാത്ത പാചക വാതകം ഉപയോഗിക്കുന്നത് .


ദുൽഖർ സൽമാനെ മലയാളത്തിലെ സൂപ്പർതാരമാക്കി അടയാളപ്പെടുത്തുന്നു ബിജോയി നമ്പ്യാരുടെ ആദ്യ മലയാള ചിത്രം . മലയാളത്തിൽ ബോളിവുഡ് ശൈലിയിൽ ഒരുക്കിയ പ്രണയ ത്രില്ലറാണ് സോലോ . ട്രെയിലറും ടീസറും പ്രേക്ഷകരിലുണർത്തിയ ആകാംഷയെ തൃപ്തിപ്പെടുത്താൻ സിനിമയ്ക്കു കഴിഞ്ഞു . മലയാളത്തിലെ മികച്ച ത്രില്ലർ സിനിമകളുടെ കൂട്ടത്തിലേക്ക് ബിജോയി നമ്പ്യാർ സോലോയെ ചേർത്തുവെക്കുന്നു . ദുൽഖറിനൊപ്പം ബിജോയി നമ്പ്യാരുടെ ഡയറക്ടർ ക്രഫ്റെറന്നും സിനിമയെ വിളിക്കാം . സാങ്കേതിക മികവ് കൊണ്ട് ബോളിവുഡ് സിനിമയുടെ അനുഭവം നല്കുന്ന മലയാള സിനിമയാണ് സോലോ . എന്നാൽ അൽപം സൂക്ഷ്മ നിരീക്ഷണം ആവശ്യപ്പെടുന്നുണ്ട് സിനിമ . ഇന്ത്യയിലെ മികച്ച സാങ്കേതിക പ്രവർത്തകരെയും അഭിനയതാക്കളെയും അണിനിരത്തിയുള്ള സംവിധായകൻറെ സംയോജന മികവാണ് സോലോയുടെ ആത്മാവ് . പ്രണയത്തിൻറെയും പ്രതികാരത്തിൻറെയും കാതൽ ബിജോയി നമ്പ്യാരുടെ തിരക്കഥയ്ക്ക് ശക്തി പകരുന്നു . ശിവൻറെ അവതാരങ്ങളായ ശേഖർ , ശിവ , ത്രിലോക് , രുദ്ര എന്നീ നാല് കഥാപാത്രങ്ങളെ നാല് കഥകളായി അവതരിപ്പിക്കുന്നു ചിത്രത്തിൽ . അതോടൊപ്പം ഭൂമി രുദ്രയായും , തീ ശിവയായും , ജലം ശേഖറായും , കാറ്റ് ത്രിലോകായും ചലച്ചിത്രരൂപമാകുന്നു . ചടുലമായ പരിചരണം കൊണ്ട് പ്രേക്ഷകർക്കുള്ള ദൃശ്യ - ശ്രവ്യ വിരുന്നാണ് സോലോ . നാല് കഥകൾക്കും വേറിട്ട കഥാപാത്രങ്ങളെയും അഭിനേതാക്കളെയും നൽകിയാണ് സിനിമ രൂപപ്പെടുത്തിയിരിക്കുന്നത് . നാല് കഥാപാത്രങ്ങളെയും മികച്ചതാക്കി ദുൽഖർ സൽമാൻ പ്രതിഭ കാട്ടി . സംസാരിക്കാൻ ബുദ്ധിമുട്ടുന്ന വിക്കനായ ആദ്യ കഥാപാത്രം മുതൽ പട്ടാളക്കാരനായി വേഷമിടുന്ന അവസാന കഥാപാത്രം വരെ ദുൽഖർ നിറഞ്ഞുനിൽക്കുന്നു സിനിമയിൽ . അതോടൊപ്പം ശക്തമായ നായികാ പ്രാധാന്യമുള്ള സിനിമ കൂടിയാണിത് . ഇതിൽ സായ് ധൻസികയുടെ അന്ധയായുള്ള കഥാപാത്രം ഏറെ പ്രശംസനീയമാണ് . ശക്തമായ സ്ത്രീ കഥാപാത്രങ്ങൾ തിരക്കഥയിലെ സൂഷ്മതലത്തെ അടയാളപ്പെടുത്തുന്നു . നായികമാരായെത്തിയ സായ് ദൻസിക , നേഹ ശർമ്മ , ആൻ വർഗിസ് , സായ് തംഹൻകർ , ആരതി വെങ്കിടേഷ് എന്നിവർ തിളങ്ങി . അതോടൊപ്പം ആൻ വർഗിസിൻറെ ശക്തമായ തിരിച്ചുവരവ് ചിത്രം സമ്മാനിക്കുന്നു . സൌഭിൻ താഹിർ , ദിനോ മൊറിയ , പ്രകാശ് ബൽവാഡി , സിദ്ധാർത്ഥ് മേനോൻ , രഞ്ജി പണിക്കർ , മനോദ് കെ ജയൻ , ഗോവിന്ദ് മേനോൻ , ദിനേശ് പ്രഭാകർ , ആൻസൺ പോൾ , മണിക് ജോരാ എന്നിവരും കഥാപാത്രങ്ങളെ ശ്രദ്ധേയമാക്കി . ഒപ്പം സംവിധായകനായ കൌശിക് മുഖർജിയും തെന്തിന്ത്യൻ അഭിനയ വിസ്മയങ്ങളായ സുഹാസിനിയും നാസറും തങ്ങളുടെ വേഷങ്ങൾ ഗംഭീരമാക്കി . സോലോയ്ക്ക് മികച്ച ദൃശ്യ പരിചരണം നൽകാൻ ഛായാഗ്രാഹകൻ ഗിരീഷ് ഗംഗാധരൻ , മധു നീലകണ്ഠൻ , സെജൽ ഷാ ടീമിനായി . നീലാകാശത്തിനും ഗപ്പിക്കും ശേഷം ഗിരീഷ് ഗംഗാദരൻ ക്യാമറ കൊണ്ട് വിസ്മയിപ്പിക്കുന്നു . വാനപ്രസ്ഥം , ഗുരു . പഴശ്ശിരാജ , അലൈപായുതേ തുടങ്ങിയ മികച്ച സിനിമകൾ എഡിറ്റ് ചെയ്ത എം ശ്രീകർ പ്രസാദ് നിരാശനാക്കിയില്ല . ത്രില്ലർ സിനിമയ്ക്ക് വേഗവും ഉശിരും നൽകാൻ ശ്രീകർ പ്രസാദിനായി . മികച്ച പശ്ചാത്തല സംഗീതവും ചിത്രത്തിലുള്ള 20 ഗാനങ്ങളും സിനിമയെ ശ്രവ്യ വിസ്മയമാക്കുന്നു . പ്രണയവും പ്രതികാരവും കണ്ണീരും ആവോളമുള്ള സിനിമയെ പശ്ചാത്തലസംഗീതം തീവ്ര അവതരണമാക്കുന്നു . കേരളവും ബോംബെയും അടക്കമുള്ള വിവിധ ലൊക്കേഷനുകളുടെ കൂടിച്ചേരൽ സിനിമയെ ദൃശ്യസമ്പന്നമാക്കുന്നുണ്ട് . എന്നാൽ ചിത്രത്തിലുപയോഗിച്ചിരിക്കുന്ന മലയാളം , തമിഴ് , ഹിന്ദി , ഇംഗ്ലീഷ് എന്നീ ഭാഷാ വൈവിധ്യം കാഴ്ച്ചക്കാരനെ കുഴപ്പിച്ചേക്കാം . കഥയിൽ വലിയ പ്രധാന്യമില്ലെങ്കിലും ശിവാവതാരങ്ങളെ ചുറ്റിപറ്റിയുള്ള കഥപറച്ചിൽ കാഴ്ച്ചക്കാരന് ആയാസമായേക്കും . എന്നാൽ അവ മാറ്റിനിർത്തി കണ്ടാൽ കാഴ്ച്ചക്കാരന് വിസ്മയം തന്നെയാകും സോലോ . പ്രണയവും പ്രതികാരവും മരണവും സസ്പെൻസും ചേർന്ന നാല് സിനിമകളുടെ വൈകാരിക അനുഭവമാകുന്നു സോലോ .


അന്താരാഷ്ട്ര വിപണിയിലുണ്ടാകുന്ന ക്രൂഡ് ഓയിൽ വിലയിടിവ് രാജ്യത്തെ പെട്രോൾ , ഡീസൽ വില കുറയാനിടയാക്കുന്നു . നവംബറിൽ പെട്രോൾ വിലയിൽ ലിറ്ററിന് അഞ്ച് രൂപയുടെ കുറവാണ് രേഖപ്പെടുത്തിയത് . ഡീസലിന് ലിറ്ററിൻറെ മുകളിൽ 4.70 രൂപയുടെ കുറവും ഈ മാസം രേഖപ്പെടുത്തി . അന്താരാഷ്ട്ര വിപണിയിൽ ബാരലിന് 60.20 ഡോളറാണ് ക്രൂഡ് ഓയിലിൻറെ ഇപ്പോഴത്തെ നിരക്ക് . തിരുവനന്തപുരത്ത് പെട്രോളിന് ലിറ്ററിന് 77 രൂപ 76 പൈസയാണ് ഇന്നത്തെ നിരക്ക് . ഡീസലിന് 74 രൂപ 35 പൈസയും . കൊച്ചിയിൽ ഒരു ലിറ്റർ പെട്രോളിന് 76 രൂപ 32 പൈസയാണ് നിരക്ക് . ഡീസലിന് 73 രൂപയും . കോഴിക്കോട് പെട്രോളിൻറെ വില ലിറ്ററിന് 76 രൂപ 57 പൈസയാണ് . ഡീസലിന് ഇത് 73 രൂപ 26 പൈസയും .


ഇരുപത് വർഷത്തെ ഇടവേളയ്ക്ക് ശേഷമാണ് ' ഞണ്ടുകളുടെ നാട്ടിൽ ഒരിടവേള ' യിലൂടെ ശാന്തി കൃഷ്ണ വെള്ളിത്തിരയിലേക്ക് തിരിച്ചെത്തുന്നത് . തുടക്കചിത്രമായ ' നിദ്ര ' യിലെ അശ്വതിയെ പ്രേക്ഷകർ സ്വീകരിച്ച പോലെ രണ്ടാം വരവിലും ശാന്തി കൃഷ്ണയെ പ്രേക്ഷകർ സ്വീകരിച്ചു . അമ്മയാകുന്നതോടെ സ്വന്തം ആവശ്യങ്ങൾ മറക്കുമെന്നും താനും ആ കാറ്റഗറിയിലായിരുന്നെന്നും ശാന്തി കൃഷ്ണ . നൃത്തത്തെക്കുറിച്ചും ജീവിതത്തെക്കുറിച്ചും ട്രിവാൻഡ്രം ടൈസിന് നൽകിയ അഭിമുഖത്തിലാണ് ശാന്തി കൃഷ്ണ സംസാരിച്ചത് . സ്വന്തം കഴിവുകളെക്കുറിച്ച് മറക്കുകയും മറ്റൊരു ലോകമുണ്ടാക്കി അതിന് മുകളിൽ മക്കളെയും ഭർത്താവിനെയും പ്രതിഷ്ഠിച്ചെന്നും എന്നാൽ ഇപ്പോൾ അത് ശരിയല്ലായിരുന്നെന്ന് അറിയാമെന്നും സ്വന്തമായൊരു ജീവിതം നമുക്ക് വേണമെന്നും ശാന്തി കൃഷ്ണ പറഞ്ഞു . നാല് ചുമരുകൾക്കുള്ളിൽ ഒതുങ്ങരുത് . എന്താണോ ചെയ്യാൻ ആഗ്രഹിക്കുന്നത് അത് സ്ത്രീകൾ ചെയ്യണം . സാമ്പത്തികമായി സ്വതന്ത്രയാകുന്നത് സ്ത്രീയെ സംബന്ധിച്ച് വളരെ പ്രാധാന്യമുള്ളതാണ് . അതുപോലെ ഇഷ്ടമുള്ളത് ചെയ്യുന്നത് വൈകാരികമായി നിങ്ങളെ സഹായിക്കുമെന്നും വളരെ വളരെ വർഷങ്ങൾക്ക് ശേഷമാണ് അത് മനസിലാക്കിയതെന്നും ശാന്തി കൃഷ്ണ പറഞ്ഞു .


ഇന്ത്യക്കെതിരെ മൂന്നാം ക്രിക്കറ്റ് ടെസ്റ്റിൽ ഓസ്ട്രേലിയക്ക് മൂന്ന് വിക്കറ്റുകൾ നഷ്ടം . മൂന്നാം ദിനം ലഞ്ചിന് പിരിയുമ്പോൾ ആതിഥേയരുടെ സ്കോർബോർഡിൽ 89 റൺസ് മാത്രമാണുള്ളത് . ഓപ്പണർമാരായ മാർകസ് ഹാരിസ് ( 22 ) , ആരോൺ ഫിഞ്ച് ( 8 ) , ഉസ്മാൻ ഖവാജ ( 21 ) , ഷോൺ മാർഷ് ( 19 ) എന്നിവരുടെ വിക്കറ്റുകളാണ് ഓസീസിന് നഷ്ടമായത് . ജസ്പ്രീത് ബുംറ രണ്ടും ഇശാന്ത് ശർമ , രവീന്ദ്ര ജഡേജ എന്നിവർ ഓരോ വിക്കറ്റും വീഴ്ത്തി . ട്രാവിസ് ഹെഡാ ( 18 ) ണ് ക്രീസിൽ . വിക്കറ്റ് നഷ്ടമില്ലാതെ എട്ട് എന്ന നിലയിൽ മൂന്നാം ദിനം ബാറ്റിങ് ആരംഭിച്ച ഓസീസിന് സ്കോർ 24ൽ എത്തിനിൽക്കെ ഫിഞ്ചിനെ നഷ്ടമായി . ഇശാന്ത് ശർമയെ ലെഗ് െൈസഡിൽ ഫ്ളിക്ക് ചെയ്യാനുള്ള ശ്രമം ഷോർട്ട് മിഡ് വിക്കറ്റിൽ മായങ്ക് അഗർവാളിന്റെ കൈകളിലെത്തിച്ചു . സ്കോർ ബോർഡിൽ 12 റൺസ് കൂടി കൂട്ടിച്ചേർക്കുന്നതിനിടെ സഹഓപ്പണർ ഹാരിസും മടങ്ങി . ബുംറയെ ഹുക്ക് ചെയ്ത ഹാരിസിന് പിഴച്ചു . ബൌണ്ടറി ലൈനിൽ ഇശാന്ത് ശർമയ്ക്ക് ക്യാച്ച് നൽകുകയായിരുന്നു . പിന്നാലെ ഖവാജ ജഡേജയ്ക്ക് വിക്കറ്റ് നൽകി . ജഡേജയുടെ പന്ത് പ്രതിരോധിക്കാനുള്ള ശ്രമം ബാറ്റിൽ ഷോർട്ട് ലെഗിൽ മായങ്കിന്റെ കൈകളിലേക്ക് . ലഞ്ചിന് തൊട്ട് മുമ്പ് നല്ല രീതിയിൽ കളിച്ചിക്കൊണ്ടിരിക്കുകയായിരുന്ന മാർഷിനെയും ഓസീസിന് നഷ്ടമായി . ബുംറയുടെ ഒരു സ്ലോവറിൽ മാർഷ് വിക്കറ്റിന് മുന്നിൽ കുടുങ്ങി . ഇതോടെ ലഞ്ചിന് പിരിയുകയായിരുന്നു . നേരത്തെ , ഇന്ത്യ ഒന്നാം ഇന്നിങ്സ് ഏഴിന് 443ന് എന്ന നിലയിൽ ഡിക്ലയർ ചെയ്തു . ചേതേശ്വർ പൂജാര ( 106 ) , വിരാട് കോലി ( 82 ) , മായങ്ക് അഗർവാൾ ( 76 ) , രോഹിത് ശർമ ( 63 * ) എന്നിവരുടെ ഇന്നിങ്സാണ് ഇന്ത്യക്ക് തുണയായത് . ഓസീസിന് വേണ്ടി പാറ്റ് കമ്മിൻസ് മൂന്നും മിച്ചൽ സ്റ്റാർക്ക് രണ്ടും വിക്കറ്റ് വീഴ്ത്തി . 215ന് രണ്ട് എന്ന നിലയിൽ ഇന്ന് ബാറ്റിങ് ആരംഭിച്ച ഇന്ത്യ ഇന്ന് 228 റൺസാണ് കൂട്ടിച്ചേർത്തത് . മൂന്നാം ടെസ്റ്റിന്റെ രണ്ടാം ദിനം ചായയ്ക്ക് പിരിയുമ്പോൾ ഇന്ത്യ നാല് വിക്കറ്റ് നഷ്ടത്തിൽ 346 റൺസെടുത്തിരുന്നു . എന്നാൽ ചായയ്ക്ക് ശേഷം വൈസ് ക്യാപ്റ്റൻ അജിൻക്യ രഹാന ( 34 ) യെ നഷ്ടമായി . നഥാൻ ലിയോണിന്റെ പന്തിൽ വിക്കറ്റിന് മുന്നിൽ കുടുങ്ങുകയായിരുന്നു രഹാനെ . പിന്നാലെ എത്തിയ ഋഷഭ് പന്തും ( 39 ) , രോഹിത്തും സൂക്ഷ്മതയോടെയാണ് ഇന്ത്യയെ മുന്നോട്ട് കൊണ്ടുപോയത് . 86 റൺസാണ് ഇരുവരും കൂട്ടിച്ചേർത്തത് . എന്നാൽ റൺറേറ്റ് കൂട്ടിനാള്ള ശ്രമത്തിൽ പന്ത് സ്റ്റാർക്കിന് വിക്കറ്റ് നൽകി മടങ്ങി . പിന്നാലെ എത്തിയ രവീന്ദ്ര ജഡേജയെ ( 4 ) ജോഷ് ഹേസൽവുഡ് മടക്കിയതോടെ ഇന്ത്യ ഇന്നിങ്സ് ഡിക്ലയർ ചെയ്തു . 215ന് രണ്ട് എന്ന നിലയിലാണ് ഇന്ത്യ രണ്ടാം ദിനം ആരംഭിച്ചത് . അധികം വൈകാതെ പൂജാര സെഞ്ചുറി പൂർത്തിയാക്കി . 319 പന്തിൽ 10 ഫോർ ഉൾപ്പെടുന്നതാണ് പൂജാരയുടെ ഇന്നിങ്സ് . സെഞ്ചുറി നേട്ടത്തോടെ മുൻ ഇന്ത്യൻ ക്യാപ്റ്റൻ സൌരവ് ഗാംഗുലിയെ പിന്തള്ളാനും പൂജാരജയ്ക്ക് സാധിച്ചു . 16 സെഞ്ചുറികളാണ് ഗാംഗുലിയുടെ പേരിലുള്ളത് . പരമ്പരയിൽ രണ്ടാം തവണയാണ് പൂജാര സെഞ്ചുറി നേടുന്നത് . കോലി - പൂജാര സഖ്യം 160 റൺസാണ് ഒന്നാം കൂട്ടിച്ചേർത്തത് . എന്നാൽ കോലിയെ പുറത്താക്കി സ്റ്റാർക്ക് ബ്രേക്ക് ത്രൂ നൽകി . സ്റ്റാർക്കിന്റെ ഷോർട്ട് പന്ത് കളിക്കാനുള്ള ശ്രമത്തിൽ തേർഡ്മാനിൽ ഫിഞ്ചിന് ക്യാച്ച് നൽകുകയായിരുന്നു കോലി . ഒമ്പത് ബൌണ്ടറികൾ അടങ്ങുന്നതാണ് കോലിയുടെ ഇന്നിങ്സ് . അധികം വൈകാതെ പൂജാരയും മടങ്ങി . കമ്മിൻസിന്റെ പന്തിൽ പൂജാരയുടെ വിക്കറ്റ് തെറിച്ചു . ഇന്നലെ , ടോസ് നേടിയ ഇന്ത്യ ബാറ്റിങ് തെരഞ്ഞെടുക്കുകയായിരുന്നു . ഇന്ത്യയുടെ പുതിയ ഓപ്പണർമാരായ അഗർവാൾ - വിഹാരി സഖ്യം ആദ്യ വിക്കറ്റിൽ 40 കൂട്ടിച്ചേർത്തു . എന്നാൽ വിഹാരിക്ക് അധികനേരം പിടിച്ചുനിൽക്കാനായില്ല . 66 പന്ത് നേരിട്ട വിഹാരിയെ കമ്മിൻസ് സ്ലിപ്പിൽ ആരോൺ ഫിഞ്ചിന്റെ കൈകളിലെത്തിച്ചു . പിന്നാലെ എത്തിയ ചേതേശ്വർ പൂജാരയും അഗർവാളും മൂന്നാം വിക്കറ്റിൽ 73 റൺസ് കൂട്ടിച്ചേർക്കാൻ ഇരുവർക്കും സാധിച്ചു . ഇതിൽ എടുത്ത് പറയേണ്ടത് മായങ്കിന്റെ ഇന്നിങ്സ് തന്നെയാണ് . ആദ്യ ടെസ്റ്റ് മാത്രം കളിക്കുന്ന കർണാടകക്കാരൻ തുടക്കകാരന്റെ പരിഭ്രമമൊന്നുമില്ലാതെയാണ് ബാറ്റേന്തിയത് . എട്ട് ഫോറും ഒരു സിക്സും അടങ്ങുന്നതായിരുന്നു മായങ്കിന്റെ ഇന്നിങ്സ് . അരങ്ങേറ്റത്തിൽ തന്നെ അർധ സെഞ്ചുറി നേടുന്ന ഇന്ത്യയുടെ രണ്ടാമത്തെ ഓപ്പണറാണ് മായങ്ക് . ആദ്യമായിട്ടാണ് ഈ പരമ്പരയിൽ ഒരു ഇന്ത്യൻ ഓപ്പണർ അർധ സെഞ്ചുറി നേടുന്നത് . നാല് ഇന്നിങ്സ് കളിച്ചിട്ടും മുരളി വിജയ് , കെ . എൽ രാഹുൽ എന്നിവർക്ക് അർധ സെഞ്ചുറി നേടാൻ സാധിച്ചിരുന്നില്ല .


റിലയൻസ് ഗ്രൂപ്പ് ചെയർമാനും മാനേജിംഗ് ഡയറക്ടറുമായ മുകേഷ് അംബാനിയുടെ ശമ്പളം വീണ്ടും കൂടിയില്ല . തുടർച്ചയായി ഇത് പത്താം വർഷമാണ് മുകേഷിൻറെ പ്രതിഫലം കൂടാതെ നിൽക്കുന്നത് . 15 കോടി രൂപയാണ് കഴിഞ്ഞ 10 വർഷമായി അദ്ദേഹത്തിൻറെ പ്രതിഫലം . 15 കോടിയായി തൻറെ ശമ്പളം 2009 ഒക്ടോബറിലാണ് മുകേഷ് നിജപ്പെടുത്തിയത് . എന്നാൽ അദ്ദേഹത്തിൻറെ കീഴുദ്യോഗസ്ഥരിൽ പലരും അദ്ദേഹത്തെക്കാൾ പ്രതിഫലം പറ്റുന്നുണ്ട് . മുകേഷിൻറെ ബന്ധുക്കളും റിലയൻസ് ഡയറക്ടർ ബോർഡ് അംഗങ്ങൾ കൂടിയായ നിഖിൽ മെസ്വാനിക്കും ഹാത്തിൽ മെസ്വാനിക്കും ചെയർമാനെക്കാൾ പ്രതിഫലമുണ്ട് . ഇരുവർക്കും 20 കോടി വീതമാണ് പ്രതിഫലം . വർഷാ വർഷം ശമ്പളവർദ്ധനവ് ലഭിക്കുകയോ പ്രഖ്യാപിക്കുകയോ ചെയ്യുന്ന മറ്റ് കോർപ്പറേറ്റ് കമ്പനി ചെയർമാന്മാരിൽ നിന്ന് തികച്ച വ്യത്യസ്ഥനാണ് താനെന്ന് ഒരിക്കൽ കൂടി തെളിയിച്ചിരിക്കുകയാണ് മുകേഷ് അംബാനി .


ഇന്ത്യൻ ക്രിക്കറ്റ് ടീമിൻറെ കോച്ച് സ്ഥാനത്തേക്ക് എത്തുവാൻ പോകുകയാണ് ദ്രാവിഡ് എന്നാണ് സൂചന . അതിനിടയിലാണ് അച്ഛൻറെ വഴി തന്നെയാണ് മകനും എന്ന രീതിയിൽ ദ്രാവിഡിൻറെ മകൻറെ വാർത്ത വരുന്നത് . രാഹുലിൻറെ മകൻ സമിത്ത് ക്ലബ് ക്രിക്കറ്റിൽ നേടിയ സെഞ്ച്വറിയാണ് ഇത്തരം ഒരു വാർത്തയ്ക്ക് അടിസ്ഥാനം . അണ്ടർ 14 ക്ലബ് ക്രിക്കറ്റിലാണ് ഇന്ത്യയുടെ ഗ്രേറ്റ് വാളിൻറെ മകൻറെ ഇന്നിംഗ്സ് . ബംഗലൂരു യുണെറ്റഡ് ക്രിക്കറ്റ് ക്ലബിന് വേണ്ടി കളിച്ച സമിത്തിൻറ ഇന്നിംഗ്സിൽ ടീം ടൈഗർ കപ്പ് കരസ്ഥമാക്കുകയും ചെയ്തു . 11 വയസുകാരനാണ് സമിത് . ബുധനാഴ്ച ബംഗലൂരു ലയോള സ്കൂൾ ഗ്രൌണ്ടിലാണ് മത്സരം നടന്നത് . സമിത്തും , പ്രത്യൂഷ് ജിയും ചേർന്ന് നാലാം വിക്കറ്റിൽ 213 റൺസിൻറെ കൂട്ട്കെട്ടാണ് പടുത്തുയർത്തിയത് . ഇപ്പോൾ ഐപിഎല്ലിൽ ദില്ലി ടീമിൻറെ മെൻററായി പ്രവർത്തിക്കുന്ന ദ്രാവിഡ് ഇന്ത്യൻ അണ്ടർ 19 ടീമിനെ ലോകക്കപ്പ് ഫൈനലിൽ എത്തിച്ചിട്ടുണ്ട് .


ആഴമുള്ള സ്നേഹബന്ധങ്ങളെയും പ്രണയത്തെയും ഭയക്കുന്ന / രക്ഷിതാവ് ചമഞ്ഞ് അതിനെ അടിച്ചോടിക്കുന്ന പുരുഷമലയാളിയെ , അവന്റെ മുഴുനീള ചേഷ്ടകളെ പച്ചയ്ക്ക് കാണാൻ കഴിഞ്ഞു . പ്രതാപ് ജോസഫ് ഒരുക്കിയ ' രണ്ടു പേർ ചുംബിക്കുമ്പോൾ ' എന്ന സിനിമയിൽ . മൊബൈൽ ക്യാമറയിൽ ചുംബനരംഗം പകർത്തി ബ്ലാക്മെയിലിന് മുതിരുന്ന യുവാവിൽ മാത്രമല്ല വിദ്യർത്ഥിനിയോടൊപ്പം ചേർന്നിരിക്കുന്ന അധ്യാപകന്റെ ഉള്ളിലും വീട്ടമ്മയായ പഴയ കാമുകിയോടൊപ്പം ഇരിക്കുന്ന പൊലീസുകാരന്റെയുള്ളിലുമെല്ലാം വിറളി പൂണ്ടിരിപ്പുണ്ട് ഒരു സദാചാരപുരുഷൻ . തനിക്കൊപ്പം തന്റെ ശരീരത്തെ തൊട്ടുകൊണ്ട് ഒരു പെൺകുട്ടി ഇരിക്കുന്നു എന്നതിൽ എന്തെല്ലാം വേവലാതികളാണ് ഇതിലെ ആണുങ്ങൾക്കുള്ളത് . അവരുടെ ശരീരചലനങ്ങളും ഭാവഹാവാദികളും ശരാശരി മലയാളിപുരുഷനെ മുറിച്ചുവെച്ചതുപോലെ അനുഭവിപ്പിക്കുന്നു ചിത്രം . മുൻ അനുമതിയില്ലാതെ മൊബൈലിൽ ചിത്രം പകർത്തി സദാചാരം പഠിപ്പിക്കുന്ന / അതുവെച്ച് ബ്ലാക്മെയിലിന് മുതിരുന്ന ചെറുപ്പക്കാരന്റെ കാല് പിടിക്കുന്ന , തനിക്ക് തെറ്റ് പറ്റിയെന്ന് ഏറ്റ് പറയുന്ന മാന്യതയുടെ മൂടുപടമിട്ട മലയാളിയുടെ ശരിയായ മാനറിസം എത്ര അനായാസേനയാണ് സിനിമയിലെ ആദ്യ ഷോട്ടിൽതന്നെ നടൻ ( അധ്യാപകൻ ) കാഴ്ചവെയ്ക്കുന്നത് . ഒരുവേള ആ കഥാപാത്രത്തോട് വല്ലാത്ത ഈർഷ്യ തോന്നുമെങ്കിലും പലപ്പോഴും സദാചാരവാദത്തോട് സന്ധി ചെയ്യുന്ന നമ്മുടെയുള്ളിന്റെയുള്ളിലെ നമ്മെത്തന്നെ ആ കഥാപാത്രം കാട്ടിത്തരുന്നുണ്ട് . താനാരാടോ അനുമതിയില്ലാതെ ചിത്രം പകർത്താൻ എന്ന് പറഞ്ഞ് മുഖത്തൊരു പെട കൊടുത്ത് മൊബൈൽ പിടിച്ചുവാങ്ങി എറിഞ്ഞുടക്കേണ്ട ധീരത പ്രകടമാകാത്തത് ആ അധ്യാപകന്റെയുള്ളിലും ഒരു സദാചാരവാദി പതുങ്ങിയിരിക്കുന്നതിനാലാണ് . ഈ സ്യൂഡോ ആണത്തമാണ് മലയാളിയുടെ ഐക്കണെന്നോർക്കണം . അവരാണ് മലയാളി പൊതുബോധനിർമിതിയുടെ പിതാവെന്നോർക്കണം . ഇത്തരം ഘട്ടത്തിൽ ജീവിതം തകർന്നല്ലോ എന്നോർത്ത് കണ്ണീരൊഴുക്കാതെ , കാല് പിടിക്കാതെ സദാചാരപൊലീസ് ചമയുന്ന ചെറുപ്പക്കാരനെ തല്ലാനായി തെറി പറഞ്ഞുകൊണ്ട് ഓടിയടുക്കുന്ന വിദ്യാർത്ഥിയും പൂർവപ്രണയത്തിലെ ഓർമകളിൽ വീണുഴറുന്ന കാമുകന്റെ കൈയിൽ അമർത്തിപ്പിടിക്കാൻ ആർജവം കാണിക്കുന്ന വീട്ടമ്മയും സദാചാരത്തെ ചെറുതായൊന്നു പോറുന്നുണ്ട് . അതിനെ പൊളിക്കാനുള്ള ധീരത പ്രകടിപ്പിക്കുന്നുണ്ട് . രണ്ടുപേർ ചുംബിക്കുമ്പോൾ / ലോകം മാറുന്നു / അഭിലാഷങ്ങൾക്ക് മാംസമുണ്ടാകുന്നു / ചിന്തകൾക്ക് മാംസമുണ്ടാകുന്നു . . എന്നൊക്കെയുള്ള ഒക്ടോവിയോ പാസിന്റെ വരികൾ എഴുപതുകളുടെ മലയാളി സാംസ്കാരിക ധമനികളിൽ എത്രയോ പാഞ്ഞെങ്കിലും യാതൊരു ഗുണവും അതുണ്ടാക്കിയില്ല എന്നതിന്റെ തെളിവായിരുന്നു ചുംബനസമരവേളയിലുണ്ടായ മലയാളി പ്രതികരണം . ഒക്ടോവിയോപാസ് ജീവിച്ചിരുന്നെങ്കിൽ , കേരളത്തിലെത്തിയിരുന്നെങ്കിൽ ഹനുമാൻസേനക്കാരുടെ ചൂരൽ പ്രയോഗം അറിഞ്ഞേനെ , അതിനെ മൌനംകൊണ്ട് ന്യായീകരിച്ചേനെ നാം . എന്തിന് വ്യവസ്ഥാപിത ഇടതുപക്ഷത്തുനിന്നുപോലും വന്നല്ലോ മുറിയിൽ അടച്ചിരുന്ന് ചെയ്യേണ്ടത് റോഡിൽ ചെയ്യാൻ അനുവദിക്കില്ലെന്ന് . പിന്നെങ്ങനെ നാം ഹനുമാൻസേനക്കാരെയും അവർക്ക് കുടപിടിക്കാൻ ഒപ്പം നിന്ന കേരളാപൊലീസിനെയും കുറ്റം പറയും . അത്രയ്ക്ക് മതവത്കരിക്കുകയും പിന്തിരിപ്പനാകുകയും ചെയ്തതാണ് നമ്മുടെ പ്രണയവും ലൈംഗിതകയും . പരസ്പരമിഷ്ടമുള്ളവർ ഒന്നിച്ച് നടന്നാൽ ഒന്ന് കെട്ടിപ്പിടിച്ചുപോയാൽ ചുംബിച്ചുപോയാൽ എത്രമാത്രം മലയാളി ഇളകിമറിയുമെന്ന് തെളിയിച്ച ഒരു സമരമായിരുന്നു ചംബനസമരം . ആ സമരം അതിന്റെ രാഷ്ട്രീയ / സാമൂഹ്യപശ്ചാത്തലത്തിൽ ചരിത്രവത്കരിക്കപ്പെട്ടു , ആർകൈവ് ചെയ്യപ്പെട്ടു എന്നതാണ് ഈ ഡോക്യുഫിക്ഷൻ സ്വഭാവത്തിലുള്ള സിനിമയുടെ മേന്മ . കേരളത്തിലും ഇന്ത്യയിലുമെമ്പാടും പടർന്നുപിടിച്ച ചുംബനസമരത്തിന്റെ ഷോട്ടുകൾക്കൊപ്പം അതിനോട് കേരളത്തിലെ വ്യവസ്ഥാപിതവും പുരോഗമനവുമായ മനസ്സുകൾ എങ്ങനെ പ്രതികരിച്ചു എന്നതുകൂടി ഇതിൽ ഉൾപ്പെടുത്തേണ്ടതായിരുന്നു എന്ന് തോന്നിപ്പോയി . കാലങ്ങൾ ചെന്നാൽ അത്തരമൊരു സംശയം ആരെങ്കിലുമുന്നയിച്ചാൽ അതീ സിനിമയുടെ ശൂന്യതയായേക്കും . കേരളത്തിൽ സദാചാര പൊലീസിങ്ങിനെതിരെ ഉയർന്ന പ്രതിരോധങ്ങളുടെ നിർണായക ഏടാണ് പ്രതാപ് ഇവിടെ ആർക്കൈവ് ചെയ്തിരിക്കുന്നത് . അത് കാണേണ്ടതും അതിന്റെമേൽ കൂടുതൽ ക്രിയാത്മകമായ സംവാദങ്ങൾ ഉയരേണ്ടതും അവശ്യമാണ് . രാഷ്ട്രീയസിനിമകളെ നിലനിർത്തണമെന്ന് ആഗ്രഹിക്കുന്ന ഓരോ മനുഷ്യന്റെയും ബാധ്യതയാണ് ഇത്തരം സിനിമകളുടെയും സിനിമാക്കാരുടെയും അതിജീവനം . ക്രൌഡ് ഫണ്ടിങ്ങിലൂടെ മൂലധനം കണ്ടെത്തി കഷ്ടപ്പെട്ട് മുന്നേറാൻ ശ്രമിക്കുന്ന ഇത്തരം ഫിലിം ആക്ടവിസ്റ്റുകൾക്ക് കരുത്തേകാൻ ഈ ചുംബനത്തിന് കൂടുതൽ പ്രദർശനവേദികൾ ഒരുങ്ങട്ടെ , അതിനായി കൂടുതൽ പേർ മുന്നോട്ട് വരട്ടെ .


അടിസ്ഥാന നിരക്കുകളിൽ മാറ്റം വരുത്തുന്നില്ലെന്ന് റിസർവ് ബാങ്ക് പ്രഖ്യാപിച്ചു . കേന്ദ്രബാങ്കിന്റെ പുതിയ പണ - വായ്പാ നയത്തിലൂടെയാണ് ഇക്കാര്യം വ്യക്തമാക്കിയത് . സാമ്പത്തിക പ്രതിസന്ധി നിലനിൽക്കുന്നതിനാൽ നിരക്കുകളിൽ കാൽശതമാനമെങ്കിലും വർധനവ് വരുത്തുമെന്നായിരുന്നു പ്രതീക്ഷിച്ചിരുന്നത് . നിലവിൽ റിപ്പോ നിരക്ക് 7.75 ശതമാനവും റിവേഴ്സ് റിപ്പോ നിരക്ക് 6.75 ശതമാനവുമാണ് . കരുതൽ ധനാനുപാതത്തിലും മാറ്റമില്ല . നിലവിൽ നാലു ശതമാനമാണ് സിആർആർ . പണപ്പെരുപ്പ നിരക്കും മൊത്തവില സൂചികയും ഉയർന്ന നിലയിലാണ് . അതേ സമയം കറണ്ട് എക്കൌണ്ട് കമ്മി കുറഞ്ഞുവരുമെന്ന പ്രതീക്ഷയാണ് ഇത്തരമൊരു ധീര തീരുമാനമെടുക്കാൻ കരുത്തുപകർന്നതെന്ന് ഗവർണർ രഘുറാം രാജൻ വാർത്താസമ്മേളനത്തിൽ അറിയിച്ചു . ഡിസംബറോടു കൂടി വിലക്കയറ്റം കുറയുമെന്നാണ് കരുതുന്നത് . കാൽശതമാനം വർധനവ് വരുത്തിയിരുന്നെങ്കിൽ വായ്പാ പലിശനിരക്കുകൾ വർധിപ്പിക്കാൻ ബാങ്കുകൾ നിർബന്ധിതരാകുമെന്ന കാര്യം ഉറപ്പായിരുന്നു .


വിരമിക്കൽ പ്രഖ്യാപിച്ചില്ലായിരുന്നെങ്കിൽ ബാറ്റിംഗ് ഇതിഹാസം സച്ചിൻ ടെൻഡുൽക്കറെ ഏകദിന ടീമിൽ നിന്ന് പുറത്താക്കുന്നതിനെക്കുറിച്ച് സെലക്ടർമാർ ഗൌരവമായി ചിന്തിച്ചിരുന്നുവെന്ന് ഇന്ത്യൻ ക്രിക്കറ്റ് ടീം സെലക്ഷൻ കമ്മിറ്റി മുൻ ചെയർമാൻ സന്ദീപ് പാട്ടീൽ . 2011ലെ ഏകദിന ലോകകപ്പ് വിജയത്തിനുശേഷവും സച്ചിൻ ഏകദിന ക്രിക്കറ്റിൽ നിന്ന് വിരമിക്കൽ പ്രഖ്യാപിച്ചില്ലായിരുന്നു . 2012 ഡിസംബറിൽ സച്ചിനുമായി സെലക്ടർമാർ കൂടിക്കാഴ്ച നടത്തിയെന്ന് സന്ദീപ് പാട്ടീൽ വ്യക്തമാക്കി . എന്താണ് ഭാവി പദ്ധതികളെന്ന് സച്ചിനോട് ആരാഞ്ഞു . വിരമിക്കൽ തന്റെ ചിന്തയിലില്ലെന്നായിരുന്നു സച്ചിന്റെ മറുപടി . എന്നാൽ സെലക്ഷൻ കമ്മിറ്റി സച്ചിന്റെ കാര്യത്തിൽഒ രു ധാരണയിലെത്തി ബിസിസിഐയെ അറിയിച്ചു . ഇതോടെ വരാൻപോകുന്നതിനെക്കുറിച്ച് സച്ചിന് ബോധ്യമുണ്ടായെന്ന് വേണം കരുതാൻ . അധികം വൈകാതെ അദ്ദേഹം ഏകദിനങ്ങളിൽ നിന്ന് വിരമിക്കൽ പ്രഖ്യാപിച്ചു . അന്ന് വിരമിക്കൽ പ്രഖ്യാപിച്ചില്ലായിരുന്നെങ്കിൽ സച്ചിൻ തീർച്ചയായും പുറത്താക്കപ്പെടുമായിരുന്നുവെന്നും സന്ദീപ് പാട്ടീൽ വ്യക്തമാക്കി . ടെസ്റ്റിൽ നിന്ന് വിരമിക്കുന്നതിന് മുമ്പും ഇത്തരത്തിൽ സച്ചിന് മുന്നറിയിപ്പ് നൽകിയിരുന്നോ എന്ന് മുമ്പ് സന്ദീപ് പാട്ടീലിനോട് ചോദിച്ചിരുന്നു . ബിസിസിഐയും സെലക്ടർമാരും തമ്മിൽ നടക്കുന്ന ചില ആശയവിനിമയങ്ങൾ രഹസ്യമാണെന്നായിരുന്നു അന്ന് സന്ദീപ് പാട്ടീലിന്റെ മറുപടി .


ഭൂമിയെ ' ബെന്നു ' തകർക്കുമോ അതോ ജീവന് പിന്തുണയാകുമോയെന്നതിൽ വസ്തുകൾ കണ്ടെത്താനുള്ള നിർണായക നീക്കത്തിലാണ് ഒസിരിസ് റെക്സ് . 150 വർഷത്തിനുള്ളിൽ ഭൂമിയുമായി കൂട്ടിയിടിക്കാൻ ഏറ്റവുമധികം സാധ്യതകൾ കൽപ്പിച്ചിരിക്കുന്ന ഛിന്നഗ്രഹമാണ് ബെന്നു . എന്നാൽ ജീവന് പിന്തുണയേകാൻ സാധ്യതയുള്ള ജൈവീക പദാർത്ഥങ്ങൾ കാണാനുള്ള സാധ്യതകൾ കൂടി ഈ ഛിന്നഗ്രഹത്തിൽ ഉണ്ടെന്നാണ് ഗവേഷകർ വിലയിരുത്തുന്നത് . ഛിന്നഗ്രഹത്തിൽ നിന്ന് സാംപിൾ ശേഖരിക്കുകയെന്ന ശ്രമകരമായ ദൌത്യമായാണ് ഒസിരിസ് 2016 സെപ്തബറിൽ വിക്ഷേപിക്കുന്നത് . ഏഴു വർഷം നീളുന്ന ദൌത്യമാണ് ഒസിരിസിൽ നിക്ഷിപ്തമായിട്ടുള്ളത് . കാർബൺ അടിസ്ഥാനമായ ഓർഗാനിക് തന്മാത്രകളാലാണ് ബെന്നു നിർമിതമായിരിക്കുന്നതെന്നാണ് ഗവേഷകർ കണക്കാക്കുന്നത് . ജീവൻ നിലനിർത്തുന്നതിൽ ഏറെ പ്രാധാന്യമുള്ള ജലത്തിന്റെ സാന്നിധ്യം ഈ ഛിന്നഗ്രഹത്തിൽ ഉണ്ടാവുമെന്നും ഗവേഷകർ വിശദമാക്കുന്നുണ്ട് . 150 വർഷത്തിന് ശേഷം ഭൂമിയിൽ വന്നിടിക്കാൻ സാധ്യത കൽപ്പിക്കപ്പെട്ടിട്ടുള്ള ഈ ഛിന്നഗ്രഹം ബഹിരാകാശത്ത് വച്ച് തന്നെ തകർക്കാനുള്ള സാധ്യതകളും നാസ പരിശോധിക്കുന്നുണ്ട് . എന്നാൽ ഇത്തരത്തിൽ ബെന്നു തകർക്കുന്നത് ഭൂമിക്കു ഭീഷണി സൃഷ്ടിക്കുമെന്ന് വിലയിരുത്താനും ഒസിരിസ് റെക്സിന് സാധിക്കുമെന്നാണ് വിശദീകരണം . സൂര്യനിൽ നിന്ന് താപം ആഗിരണം ചെയ്താണ് ബെന്നു സഞ്ചരിക്കുന്നത് . ബെന്നുവിന്റെ ഘടന മനസിലാക്കി സാംപിളുകൾ പരിശോധിക്കുന്നതിലൂടെ ഭൂമിയുടെ എത്രയടുത്തേക്ക് ബെന്നു എത്തുവെന്ന് കണക്കാക്കാൻ സാധിക്കുമെന്നാണ് നാസ വിശദമാക്കുന്നത് . ലോകത്തിലെ ഏറ്റവും ഉയർന്ന കെട്ടിടങ്ങളിലൊന്നായ എംപയർ സ്റ്റേറ്റ് ബിൽഡിങ്ങിനേക്കാൾ ഉയരമാണ് ബെന്നുവിന് ഉള്ളതെന്നാണ് നിരീക്ഷണം . ആദ്യഘട്ട സർവേ മേഖലയിലാണ് ഒസിരിസ് ഇപ്പോൾ എത്തിയിരിക്കുന്നത് . ഏറെ വൈകാതെ ഈ ഛിന്നഗ്രഹത്തിന്റെ 12 മൈൽ ദൂരത്തിലേക്ക് ഒസിരിസ് എത്തുമെന്നാണ് വിലയിരുത്തൽ . ഡിസംബർ ആകുന്നതോടെ ബെന്നുവിൽ നിന്നു 1.2 മൈൽ ദൂരെ മാത്രമായിരിക്കും ഒസിരിസ് എന്നാണ് പ്രതീക്ഷിക്കുന്നത് . ഛിന്നഗ്രഹത്തിന്റെ ഉപരിതലത്തിൽ നിന്ന് ആറടി മാത്രം അകലത്തിൽ ഒസിരിസ് എത്തുന്ന ഘട്ടത്തിലായിരിക്കും സാംപിൾ ശേഖരിക്കാൻ ഒസിരിസ് ശ്രമിക്കുക . ഉപഗ്രഹത്തിൽ നിന്നുള്ള യന്ത്ര കൈ ഉപയോഗിച്ചായിരിക്കും ബെന്നുവിന്റെ ഉപരിതലത്തിൽ നിന്ന് സാംപിൾ ശേഖരിക്കുക . 2020 ജൂലൈ 20നായിരിക്കും ഈ നിർണായക ദൌത്യം നടക്കുമെന്നാണ് നാസയിലെ വിദഗ്ധർ വ്യക്തമാക്കുന്നത് .


ഇന്ത്യൻ ക്രിക്കറ്റിൻറെ തലപ്പത്തേക്ക് സൌരവ് ഗാംഗുലി മടങ്ങിയെത്തുന്നു . ഒരു വ്യാഴവട്ടം മുമ്പ് ഇന്ത്യൻ ക്രിക്കറ്റിന് സമാനതകളില്ലാത്ത നേട്ടം സമ്മാനിച്ച നായകനായിരുന്ന ഗാംഗുലി രണ്ടാം വരവിൽ ഇന്ത്യൻ ക്രിക്കറ്റ് ഭരണസമിതിയുടെ അധ്യക്ഷ സ്ഥാനത്തേക്ക് എത്തുമെന്നാണ് വ്യക്തമാകുന്നത് . ആരാധകരുടെയും താരങ്ങളുടെയും സ്വന്തം ദാദ ബിസിസിഐ പ്രസിഡൻറാകുമെന്ന് പ്രമുഖ ദേശീയ മാധ്യമങ്ങൾ റിപ്പോർട്ട് ചെയ്യുന്നു . ലോധ കമ്മിറ്റി റിപ്പോർട്ടിൻറെയും സുപ്രീം കോടതി ഉത്തരവുകളുടെയും അടിസ്ഥാനത്തിൽ പരിശോധിച്ചാൽ ബിസിസിഐ അധ്യക്ഷ സ്ഥാനത്തെത്താൻ സർവഥാ യോഗ്യൻ ഗാംഗുലിയാണ് . ബിസിസിഐയിലെ നിലവിലെ അംഗങ്ങളെല്ലാം ദാദയുടെ വരവിനെ അനുകൂലിക്കുന്നവരാണെന്നും റിപ്പോർട്ടുകൾ പറയുന്നു . ഇന്ത്യൻ ക്രിക്കറ്റ് ബോർഡിൻറെ തലപ്പത്ത് നിന്നും രാഷ്ട്രീയനേതാക്കളെയെല്ലാം പുറത്താക്കിയ സുപ്രീം കോടതി മുൻ താരങ്ങൾ തലപ്പത്തെത്തണമെന്ന നിലപാടിലാണ് . കോഴവിവാദത്തിൽ പെട്ട് മുഖം നഷ്ടമായ ഇന്ത്യൻ ക്രിക്കറ്റിനെ രണ്ടായിരമാണ്ടിൻറെ തുടക്കത്തിൽ രക്ഷിച്ചത് ഗാംഗുലിയെന്ന നായകനായിരുന്നു . ഗാംഗുലി അധ്യക്ഷ സ്ഥാനത്തെത്തിയാൽ ഇന്ത്യൻ ക്രിക്കറ്റിന് ഗുണം ചെയ്യുമെന്ന വിലയിരുത്തലാണ് ഉയരുന്നത് . ഐയുടെ ടെക്നിക്കൽ കമ്മിറ്റിയിലും ഉപദേശകസമിതിയിലും ഐ . പി . എൽ ഗവേണിംഗ് കൌൺസിലിലും അംഗമാണ് . പ്രസിഡന്റ് സ്ഥാനത്തേക്ക് മറ്റാരും അപേക്ഷിക്കില്ലെങ്കിൽ മാത്രമേ താനുള്ളുവെന്ന നിലപാടിലാണ് സൌരവ് എന്നാണ് വ്യക്തമാകുന്നത് .


വിമൺ സിനിമ കളക്ടീവ് അം ഗങ്ങൾ നടത്തിയ വാർത്താസമ്മേളനത്തിന് പിന്നാലെ സിനിമയ്ക്കുള്ളിൽ നിലനിൽക്കുന്ന അസമത്വങ്ങളേയും അനീതിയേയും കുറിച്ചുള്ള ചർച്ചകളും സംവാദങ്ങളും ശക്തമാക്കുകയാണ് . ആക്രമണത്തിനിരയായ നടിയടക്കം പല വനിത ചലച്ചിത്ര പ്രവർത്തകർക്കും നീതി നിഷേധിക്കപ്പെടുകയാണെന്ന വികാരമാണ് വിമൺ ഇനി സിനിമ കളക്ടീവ് പങ്കുവച്ചത് . വാർത്താസമ്മേളനത്തിനിടെ നടി രേവതിയും നടി അർച്ചന പദ്മിനിയും തങ്ങൾ കണ്ടതും അറിഞ്ഞതുമായ ചില അനുഭവങ്ങൾ പങ്കുവയ്ക്കുകയും ചെയ്തിരുന്നു . മലയാള സിനിമയ്ക്കെതിരെ പൊതുവിൽ വിമർശനങ്ങൾ ശക്തമാക്കുമ്പോൾ സ്വന്തം അനുഭവം പറയുകയാണ് സഹസംവിധായികയായ ഐഷ സുൽത്താന . പത്ത് വർഷമായി മലയാള സിനിമാരം ഗത്ത് പ്രവർത്തിക്കുന്ന തനിക്ക് ഇന്നേവരെ ആരിലും നിന്നും മോശം അനുഭവം ഉണ്ടായിട്ടില്ലെന്നും മമ്മൂട്ടിയും മോഹൻലാലുമടക്കമുള്ള സീനിയർ താരങ്ങൾ മുതൽ യൂണിറ്റ് അം ഗങ്ങൾ വരെ എല്ലാവരും വളരെ മാന്യമായാണ് പെരുമാറിയിട്ടുള്ളതെന്നും നമ്മൾ എങ്ങനെ മറ്റുള്ളവരോട് പെരുമാറുന്നോ അതുതന്നെയാവും തങ്ങൾക്ക് തിരിച്ചു കിട്ടുകയെന്നും ഐഷ സുൽത്താന പറയുന്നു . ഐഷ സുൽത്താനയുടെ ഫേസ്ബുക്ക് പോസ്റ്റ് . . . . എനിക്ക് ചിലത് പറയാനുണ്ട്ഃ ഞാൻ 2008 ൽ ആണ് ലക്ഷദ്വീപിൽ നിന്നും കേരളത്തിൽ എത്തുന്നത് അന്ന് മുതൽ ഞാൻ ചാനലുകളിൽ വർക് ചെയ്തത് തുടങ്ങി , RJ , VJ , modeling , Acting , Program producer , പിന്നെ സ്വന്തമായി ഒരു അഡ്വടേസിങ് ഫ്രേം കൂടി ഓപ്പൺ ചെയ്തു , അതിനു ശേഷമാണ് ഞാൻ അസിസ്റ്റന്റ് ഡയറക്റ്റ്ർ ആയ് ജോലി ചെയ്യാൻ തുടങ്ങിയത് , ഇൌ 2008 മുതൽ ഇൌ ദിവസം വരെ രാത്രിയും പകലും ഞാൻ വർക് ചെയ്തിരുന്നത് ആണുങ്ങളുടെ കൂടെ ആണ് , എന്റെ ഓഫിലെ സ്റ്റാഫ് എല്ലാം തന്നെ ആണുങ്ങൾ ആയിരുന്നു . . . ഇപ്പോഴും ഞാൻ വർക് ചെയ്യുന്നത് ഡയറക്ഷൻ ഡിപാർമെന്റ്ൽ ആണ് , ഒട്ടുമുക്കാൽ ദിവസങ്ങളിലും day , night ഷൂട്ടിൽ ഞാൻ മാത്രമായിരിക്കും ഒരു പെൺകുട്ടി ആ ലോക്കേഷനിൽ ഉണ്ടാവുന്നത് , ഇത് ഇത്രയും ഞാൻ ആദ്യമേ പറഞ്ഞത് ഇനി കാര്യത്തിലേക്ക് കടക്കാം , , രണ്ട് പെൺകുട്ടികൾ സഹ സംവിധാനം ചെയ്യാൻ ചെന്നപ്പോൾ ലോകേഷണിൽ വെച്ച് അവർക്ക് ദുരനുഭവങ്ങൾ ഉണ്ടായി എന്നും പറഞ്ഞു വാർത്തകൾ കണ്ടിരുന്നു , മോൾ എന്നെ വാപ്പച്ചി എന്ന് വിളിക്ക് എന്ന് പറഞ്ഞ വേക്തിയാണ് നടൻ സിദ്ദിഖ് ( എന്റെ വാപ്പചി ) ഇനി ഒപ്പം വർക് ചെയ്ത അസിസ്റ്റ്ന്റ് അസോസിയേറ്റ് ഇവരിൽ നിന്നൊന്നും ഇന്നുവരെയും ഒരു നോട്ടം കൊണ്ട് പോലും എനിക്ക് ഒരു അസസ്ഥതയും ഇത് വരെ ഉണ്ടായിട്ടില്ല യൂണിറ്റിലെ ചേട്ടന്മാർ പോലും night shoot സമയത്ത് എന്നെ പ്രോടെക്റ്റ് ചെയ്തിട്ടെയുള്ളു . . . ഇത് എന്റെ അനുഭവം ആണ് . . . ഇതിന് ഒരു സഹ സംവിധായിക ആയ ഞാൻ സഹോദരിക് തരുന്ന മറുപടി : Attitude , behavior , self respect , dedication ഇത് നാലും നമ്മളിൽ കറക്റ്റ് ആകിയാൽ നമ്മൾക്ക് എവിടെയും respect കിട്ടും . . . ഇത് എന്റെ അനുഭവം കൊണ്ട് പറയുന്നതാണ് . . . . ❤🙏🏻


ശ്രീലങ്കയ്ക്കെതിരായ ടെസ്റ്റ് പരമ്പര ഇംഗ്ലണ്ടിന് . 57 റൺസിനായിരുന്നു രണ്ടാം ടെസ്റ്റിൽ ഇംഗ്ലണ്ടിന്റെ വിജയം . മൂന്ന് മത്സരങ്ങളുള്ള പരമ്പരയിൽ ആദ്യ ഏകദിനവും ഇംഗ്ലണ്ട് വിജയിച്ചിരുന്നു . രണ്ടാം ഇന്നിങ്സിൽ ഇംഗ്ലണ്ട് ഉയർത്തിയ 301 റൺസ് വിജയലക്ഷ്യം പിന്തുടർന്ന ആതിഥേയർ 243 റൺസിന് എല്ലാവരും പുറത്തായി . അഞ്ച് വിക്കറ്റ് നേടിയ ജാക്ക് ലീച്ച് , നാല് വിക്കറ്റ് നേടിയ മൊയീൻ അലി എന്നിവരാണ് ലങ്കയുടെ നടുവൊടിച്ച്ത . 88 റൺസ് നേടിയ എയ്ഞ്ചലോ മാത്യൂസാണ് ലങ്കയുടെ ടോപ് സ്കോറർ . നാലാം ദിനം കളി നിർത്തുമ്പോൾ ശ്രീലങ്ക ഏഴ് വിക്കറ്റ് നഷ്ടത്തിൽ 226 റൺസെന്ന നിലയിലായിരുന്നു . മൂന്ന് വിക്കറ്റ് ശേഷിക്കെ പരമ്പരയിൽ ഒപ്പമെത്താൻ ലങ്കക്ക് വേണ്ടിയത് 75 റൺസാണ് . എന്നാൽ 18 റൺസെടുക്കുന്നതിനിടെ ലങ്കയുടെ ശേഷിക്കുന്ന വിക്കറ്റുകൾ കൂടി നഷ്ടമായി . 27 റൺസുമായി ക്രീസിലുണ്ടായിരുന്ന ഡിക്വെല്ല എട്ട് റൺസ് കൂടി സ്കോറിനോട് ചേർത്ത് പുറത്തായി . സ്കോർ ഇംഗ്ലണ്ട് 290,346 , ശ്രീലങ്ക 336,243 . വിജയലക്ഷ്യവുമായി ക്രീസിലിറങ്ങിയ ലങ്കക്ക് തുടക്കം പിഴച്ചു . കരുണരത്നെ അർധസെഞ്ചുറി ( 57 ) നേടിയെങ്കിലും സിൽവ ( 4 ) , ഡിസിൽവ ( 1 ) , മെൻഡിസ് ( 1 ) എന്നിവർ ചെറുത്തുനിൽപ്പില്ലാതെ മടങ്ങിയതോടെ ലങ്ക എളുപ്പം തോൽവി വഴങ്ങുമെന്ന് കരുതിയെങ്കിലും എയ്ഞ്ചലോ മാത്യൂസിന്റെ ( 88 ) ചെറുത്തുനിൽപ്പ് ലങ്കക്ക് പ്രതീക്ഷ നൽകി . ചായക്ക് മുമ്പ് അഞ്ച് വിക്കറ്റ് ശേഷിക്കെ ലങ്കക്ക് ജയത്തിലേക്ക് 82 റൺസ് മതിയായിരുന്നു . എന്നാൽ ചായക്കുശേഷമുള്ള 20 പന്തുകളിൽ മാത്യൂസിന്റേയും ദിൽറുവാൻ പേരേരയുടെയും വിക്കറ്റുകൾ കൂടി നഷ്ടമായതോടെ ലങ്ക പതറി .


കൊൽക്കത്തയിൽ നടക്കുന്ന ഇന്ത്യ - ശ്രീലങ്ക ആദ്യ ക്രിക്കറ്റ് ടെസ്റ്റില് ഇന്ത്യ ഒന്നാം ഇന്നിംഗ്സിൽ 172 റൺസിന് പുറത്തായി . മൂന്നാം ദിവസം കളി തുടങ്ങിയ ഇന്ത്യക്ക് പൂജാരയുടെ വിക്കറ്റാണ് ആദ്യം നഷ്ടമായത് . പൂജാര 52 റൺസെടുത്തു . രവീന്ദ്ര ജഡേജയും വൃദ്ധിമാൻ സാഹയും ചെറുത്തു നിൽപ്പിന് ശ്രമിച്ചെങ്കിലും ഏറെ നീണ്ടില്ല . സ്കോർ 127 ൽ നിൽക്കെ ജഡേജ പുറത്തായി . 22 റൺസെടുത്ത രവീന്ദ്രജഡേക്ക് പിന്നാലെ 29 റൺസെടുത്ത വൃദ്ധിമാൻ സാഹയും പുറത്തായി . അവസാന വിക്കറ്റിൽ മുഹമ്മദ് ഷമിയും ഉമേഷ് യാദവും നടത്തിയ ചെറുത്തുനിൽപ്പാണ് ഇന്ത്യൻ സ്കോർ 15 - 0 കടത്തിയത് . ഷമി 24 റൺസെടുത്തു . ശ്രീലങ്കക്ക് വേണ്ടി സുരംഗ ലക്മൽ 4 വിക്കറ്റ് വീഴ്ത്തി .


രാജ്യമാകെ മദ്യനിരോധനം കൊണ്ടുവന്നാൽ എന്താകും അവസ് ഥ ? ഇത്തരമൊരു നിർദേശം ബീഹാർ മുഖ്യമന്ത്രി നിധീഷ് കുമാർ മുന്നോട്ടുവെച്ചപ്പോൾ ട്വിറ്റർ ഇതെക്കുറിച്ച് പ്രതികരണമാരാഞ്ഞു . ഒരേസമയം ചിരിയും ചിന്തയുമുണർത്തുന്ന പ്രതികരണങ്ങളാണ് ട്വിറ്ററിൽ നിറഞ്ഞത് . ആൽക്കഹോൾ നിരോധിച്ചാൽ എന്ന ഹാഷ് ടാഗോടെയായിരുന്നു രാജ്യത്തി ൻറെ ഭാവി പ്രവചിക്കാൻ ട്വിറ്റർ വഴി തുറന്നുവെച്ചത് . മണിക്കൂറുകൾക്കകം ഹാഷ് ടാഗ് സാമൂഹിക മാധ്യമങ്ങളിൽ ഹിറ്റായി മാറി . അത്തരം ചില ട്വീറ്റുകൾ ഇങ്ങനെ വായിക്കാംഃ മദ്യം നിരോധിച്ചാൽ പഞ്ചാബികൾ വിവാഹം വേണ്ടെന്നുവെക്കുമെന്നായിരുന്നു ഒരാളുടെ പ്രതികരണം . ഇന്ത്യൻ വിവാഹങ്ങളെ വലിയ തോതിൽ മദ്യനിരോധനം ബാധിക്കുമെന്നാണ് പലരും ട്വീറ്റ് ചെയ് തത് . ഇന്ത്യൻ വിവാഹങ്ങളിലെ നൃത്തം ഇല്ലാതായി പോകുമെന്നാണ് മറ്റൊരു ട്വീറ്റ് . മാസാദ്യത്തിൽ അക്കൌണ്ടിൽ ശമ്പളം വരുമ്പോൾ കപ്പലണ്ടി മാത്രം പോംവഴിയായി മാറുമെന്നാണ് മറ്റൊരാളുടെ ട്വീറ്റ് . കിൻലി സോഡ തനിച്ചായി പോകുമെന്ന് അജിത് എന്നയാൾ പ്രതികരിച്ചപ്പോൾ പോപ്പ് ഗായകൻ ഹണി സിങ് മതാത്മകമായുള്ള ബഹ് ജാൻ പാട്ടുകൾ പാടുമെന്നു രവീന്ദ്ര ജഡേജയും ട്വീറ്റ് ചെയ് തു . ഹണിസിങിനും ബാദുഷാക്കും വരികൾ ഇല്ലാതാകുമെന്നായിരുന്നു ചന്ദലേറി ൻറെ പ്രതികരണം . മദ്യം നിരോധിച്ചാൽ ഗോവ വിരസമായ മൂന്നക്ഷരമായി മാറുമെന്ന നിരീക്ഷണമാണ് ഒരാൾ നടത്തിയത് . എന്നാൽ കുറ്റകൃത്യം കുറയും , സ് ത്രീകൾ സുരക്ഷിതർ , ഗ്രാമങ്ങൾ സാമ്പത്തികമായി അഭിവൃദ്ധിപ്പെടും , കുടുംബത്തിലും സമൂഹത്തിലും സന്തോഷം വരുമെന്നുമാണ് റാഷ് മിൻ എന്നയാൾ പ്രതികരിച്ചത് .


നിർണ്ണായക ജിഎസ്ടി കൌൺസിൽ യോഗം ശനിയാഴ്ച്ച ചേരാനിരിക്കെ ഓട്ടോമൊബൈൽ , നിർമ്മാണ വ്യവസായങ്ങൾ പ്രതീക്ഷയിലാണ് . ടയറിനും , സിമൻറിനും നികുതി നിരക്ക് കുറയ്ക്കാൻ കൌൺസിൽ യോഗത്തിൽ തീരുമാനം ഉണ്ടായേക്കുമെന്നാണ് കരുതുന്നത് . ടയറുകളുടെയും സിമൻറിൻറെയും ഉയർന്ന നികുതി ഏറ്റവും കൂടുതൽ ബാധിക്കുന്നത് സാധാരണക്കാരെയാണ് . ജിഎസ്ടിയുടെ പരിധിയിൽ വരുന്ന 1200 ഉൽപ്പന്നങ്ങളിൽ 99 ശതമാനത്തെയും 18 ശതമാനത്തിലേക്കോ അതിൽ താഴെയുളള നികുതി സ്ലാബിലേക്കോ കൊണ്ടുവരുമെന്ന് കഴിഞ്ഞ ദിവസം പ്രധാനമന്ത്രി പ്രഖ്യാപിച്ചിരുന്നു . ചരക്ക് സേവന നികുതി സംവിധാനം ( ജിഎസ്ടി ) കൂടുതൽ ലളിതമാക്കാൻ സർക്കാർ ശ്രമിക്കുന്നതിൻറെ സൂചനകളാണ് പ്രധാനമന്ത്രിയുടെ പ്രഖ്യാപനത്തിലുണ്ടായിരുന്നത് . ടയർ , സിമൻറ് തുടങ്ങിയ ഉൽപ്പന്നങ്ങളെ നിലവിലെ 28 ശതമാനം നികുതി സ്ലാബിൽ നിന്ന് 18 ശതമാനത്തിലേക്ക് താഴ്ത്തിയേക്കുമെന്നാണ് കരുതുന്നത് . ഇതോടെ വിപണിയിൽ ഇവയുടെ വിലയിൽ വലിയ കുറവുണ്ടായേക്കും . നിലവിൽ 35 ഉൽപ്പന്നങ്ങളാണ് 28 ശതമാനം നികുതിയിൽ തുടരുന്നത് .


നടിയെ ആക്രമിച്ച കേസിൽ നടൻ ദിലീപിന്റെ ജാമ്യാപേക്ഷയിൽ വാദം പൂർത്തിയായി . ഹർജി വിധി പറയാനായി മാറ്റിവെച്ചിരിക്കുകയാണിപ്പോൾ . സംഭവത്തിൽ ദിലീപ് മുഖ്യ ആസൂത്രകനാണെന്ന് പ്രോസിക്യൂഷൻ വാദിച്ചു . നടിയെ ആക്രമിക്കാനുള്ള ക്വട്ടേഷൻ അഡ്വാൻസായി 10,000 രൂപ ദിലീപ് , മുഖ്യപ്രതിയായ സുനിൽ കുമാറിന് നൽകി . സുനിൽ കുമാറിന്റെ അമ്മയുടെ ബാങ്ക് അക്കൌണ്ടിലേക്ക് കണക്കിൽ പെടാത്ത ഒരു ലക്ഷം രൂപ എത്തിയിട്ടുണ്ടെന്നും ജാമ്യഹർജിയെ എതിർത്ത് പ്രോസിക്യൂഷൻ ഡയറക്ടർ ജനറൽ കോടതിൽ വാദിച്ചു . രണ്ട് മണിക്കൂറോളമാണ് ദിലീപിന്റെ ജാമ്യ ഹർജിയിൽ ഹൈക്കോടതിയിൽ വാദം നടന്നത് . ദിലീപിന്റെ അഭിഭാഷകൻ അഡ്വ . കെ . രാം കുമാറിന്റെ വാദമാണ് ആദ്യം നടന്നത് . രണ്ട് പേർ കൂടിക്കാഴ്ച നടത്തുന്നത് ഗൂഢാലോചനയായി കണക്കാക്കാൻ കഴിയില്ലെന്ന് അഡ്വ കെ . രാംകുമാർ വാദിച്ചു . സിനിമാ ലൊക്കേഷനുകളിൽ സുനിൽ കുമാർ എത്തിയെന്നാണ് പൊലീസ് പറയുന്നത് . അവിടെ വെച്ച് ദിലീപും സുനിൽ കുമാറും തമ്മിൽ കണ്ടിട്ടുണ്ടെങ്കിൽ അത് സ്വാഭാവികമാണെന്ന വാദത്തോട് , അത് അങ്ങനെ അല്ലല്ലോ പ്രോസിക്യൂഷൻ രേഖകളിൽ കാണുന്നതെന്ന സംശയം കോടതി ഉന്നയിച്ചു . സുനിൽ കുമാർ ദിലീപന്റെ ഡ്രൈവർ ആയിരുന്നില്ലെന്നും എന്നിട്ടും അവർ തമ്മിൽ നാല് സ്ഥലങ്ങളിൽ വെച്ച് കൂടിക്കണ്ടുവെന്നും കോടതി ഓർമ്മിപ്പിച്ചു . ജോർജ്ജേട്ടൻസ് പൂരം എന്ന സിനിമയുടെ ലൊക്കേഷനിൽ വെച്ച് കാരവന് സമീപം നിന്ന് ഇരുവരും ഗൂഢാലോചന നടത്തിയെന്ന് പ്രോസിക്യൂഷൻ വാദത്തെ പ്രതിഭാഗം ഖണ്ഡിച്ചു . എന്താണ് ഇവർ സംസാരിച്ചതെന്ന് കേട്ടു നിന്നവരോ സാക്ഷികളോ ഇല്ലെന്ന് പ്രതിഭാഗം വാദിച്ചു . എന്നാൽ ക്വട്ടേഷന്റെ ബുദ്ധി കേന്ദ്രം ദിലീപാണെന്നതിന് സകല തെളിവുകളുമുണ്ടെന്ന് പ്രോസിക്യൂഷൻ വാദിച്ചു . 2011ൽ ഒരു നടിയെ തട്ടിക്കൊണ്ടു പോകാൻ ശ്രമിച്ച സംഭവത്തെ കുറിച്ച് ദിലീപിന് അറിവുണ്ടായിരുന്നുവെന്നും പ്രോസിക്യൂഷൻ അറിയിച്ചു . ദിലീപും സുനിയും നാല് തവണ കൂടിക്കാഴ്ച നടത്തിയതിനും സാക്ഷികളുണ്ട് . ഇവർ എന്താണ് സംസാരിച്ചത് എന്നു പോലും തെളിയിക്കാൻ കഴിയുന്ന തെളിവുകളുണ്ടെന്നും ഡി . ജി . പി കോടതിയെ അറിയിച്ചു . ടവർ ലൊക്കേഷൻ അടക്കമുള്ള ശാസ്ത്രീയ തെളിവുകളുണ്ടെന്നും അദ്ദേഹം പറഞ്ഞു . ചരിത്രത്തിലെ ആദ്യത്തെ ബലാത്സംഗ ക്വട്ടേഷനാണിതെന്നും ഡി . ജി . പി കോടതിയെ അറിയിച്ചു . ദിലീപ് ഉപയോഗിക്കുന്ന കാരവന്റെ ഉള്ളിൽ വെച്ച് പലതവണ ഇവർ സംസാരിക്കുകയും ഗൂഢാലോചന നടത്തുകയും ചെയ്തിട്ടുണ്ട് . പരിചയമില്ലെങ്കിൽ പിന്നെ എങ്ങനെയാണ് കാരവന്റെ ഉള്ളിൽ കടന്ന് സംസാരിക്കുകയെന്നും പ്രോസിക്യൂഷൻ ചോദിച്ചു . 2012ൽ ദിലീപിന്റെ മുൻഭാര്യയും ആക്രമിക്കപ്പെട്ട നടിയും കണ്ടിരുന്നു . അന്ന് അവർ കൈമാറിയ ചില വിവരങ്ങളാണ് പിന്നീട് ആക്രമണത്തിന് ആധാരം . ദിലീപിന്റെ മാനേജരായിരുന്ന അപ്പുണ്ണിയെക്കൂടി ഈ കേസിൽ പ്രതിചേർക്കാനുണ്ടെന്നും കൂടുതൽ തെളിവുകൾ ശേഖരിക്കണമെന്നും വാദിച്ച പ്രോസിക്യൂഷൻ , ഈ സാഹചര്യത്തിൽ ഒരു കാരണവശാലും ജാമ്യം നൽകരുതെന്നും വാദിച്ചു . കേസ് ഡയറിയും മറ്റ് രേഖകളും മുദ്രവെച്ച കവറിൽ പൊലീസ് , കോടതിയിൽ ഹാജരാക്കി .


കാൺപൂർ ക്രിക്കറ്റ് ടെസ്റ്റിൽ ഇന്ത്യക്ക് ബാറ്റിംഗ് തകർച്ച . ടോസ് നേടി ബാറ്റിംഗ് തെരഞ്ഞെടുത്ത ഇന്ത്യ ആദ്യ ദിനം കളി നിർത്തുമ്പോൾ ഒമ്പത് വിക്കറ്റ് നഷ്ടത്തിൽ 291 റൺസെന്ന നിലയിലാണ് . 16 റൺസുമായി രവീന്ദ്ര ജഡേജയും എട്ടു റൺസുമായി ഉമേഷ് യാദവുമാണ് ക്രീസിൽ . മികച്ച തുടക്കത്തിനുശേഷമാണ് ഇന്ത്യ തകർന്നത് . ഓപ്പണിംഗ് വിക്കറ്റിൽ രാഹുലും വിജയ്യും ചേർന്ന് 42 റൺസ് കൂട്ടിച്ചേർത്ത് നല്ല തുടക്കമിട്ടു . രാഹുൽ ( 32 ) പുറത്തായശേഷമെത്തിയ പൂജാരയുമൊത്ത് വിജയ് 112 റൺസിന്റെ കൂട്ടുകെട്ടുയർത്തി ഇന്ത്യയെ മികച്ച സ്കോറിലേക്ക് നയിച്ചു . ഒരുഘട്ടത്തിൽ 154/1 എന്ന ശക്തമായ നിലയിലായിരുന്നു ഇന്ത്യ . എന്നാൽ ലഞ്ചിനുശേഷം പൂജാരയെ ( 62 ) മടക്കി സാന്റ്നർ ഇന്ത്യയുടെ തകർച്ചയ്ക്ക് തുടക്കമിട്ടു . ക്യാപ്റ്റൻ കൊഹ്ലി ( 9 ) റൺസെടുത്ത് മടങ്ങിയപ്പോൾ രഹാനെ 18 റൺസെടുത്ത് പുറത്തായി . ചായക്ക് മുമ്പ് വിജയ് ( 65 ) കൂടിമടങ്ങിയതോടെ ഇന്ത്യ 209/5 എന്ന നിലയിലായി . പിന്നീട് രോഹിത് ശർമയും അശ്വിനും ചേർന്ന് ഇന്ത്യയെ 250 കടത്തിയെങ്കിലും രോഹിത്തിനെ ( 35 ) മടക്കി സാന്റ്നർ തന്നെ ഇന്ത്യയുടെ രണ്ടാം തകർച്ചയ്ക്ക് തുടക്കമിട്ടു . രോഹിത് പുറത്തായശേഷമെത്തിയ സാഹയെ ( 0 ) ബൌൾട്ട് നിലയുറപ്പിക്കും മുമ്പെ മടക്കി . തൊട്ടുപിന്നാലെ അശ്വിനും ( 40 ) , ഷാമിയും ( 0 ) വീണു . കീവീസിനായി ബൌൾട്ട് , സാന്റ്നർ എന്നിവർ മൂന്ന് വിക്കറ്റ് വീതം വീഴ്ത്തി .


ഇംഗ്ലണ്ടിനെതിരായ പരമ്പരയിൽ മികച്ച പ്രകടനം നടത്താനായതാണ് പാകിസ്ഥാനെ ഒന്നാം സ്ഥാനത്ത് എത്തിച്ചത് . 110 പോയിന്റോടെ ഇന്ത്യ രണ്ടാം സ്ഥാനത്താണ് . വിൻഡീസിനെതിരായ എന്നാൽ അവസാന മത്സരം സമനിലയിൽ അവസാനിച്ചതോടെ ഇന്ത്യയ്ക്ക് ലോക റാങ്കിങ്ങിൽ ഒന്നാം സ്ഥാനം നഷ്ടമായി . നാലാം ക്രിക്കറ്റ് ടെസ്റ്റിന്റെ അവസാന ദിനവും മഴ കളി മുടക്കിയതോടെ കളി സമനിലയിൽ അവസാനിച്ചു . ഇതോടെ നാലു ടെസ്റ്റുകളുടെ പരമ്പര ഇന്ത്യ 2 - 0ന് സ്വന്തമാക്കി . ആർ അശ്വിനാണ് പരമ്പരയിലെ താരം . ഇതാദ്യമാണ് ഇന്ത്യ വെസ്റ്റ് ഇൻഡീസിൽ രണ്ട് ടെസ്റ്റുകളിൽ വിജയിക്കുന്നത് . നേരത്തെ ഐ സി സി ടെസ്റ്റ് റാങ്കിംഗിൽ ഓസ്ട്രേലിയ ആയിരുന്നു ഒന്നാം സ്ഥാനത്ത് . എന്നാൽ ശ്രീലങ്കയിലെ തുടർ തോൽവികളാണ് ഓസീസിന്റെ ഒന്നാം സ്ഥാനം നഷ്ടപ്പെടുത്തിയത് .


അറ് മാസത്തിനിടെ ഇന്ത്യയിൽ 50 ലക്ഷം റെഡ്മി നോട്ട് ഫോർ ഫോണുകൾ വിറ്റഴിച്ചതായി ഷവോമി റെഡ്മി . ഈ വർഷമാദ്യം ജനവരിയിലാണ് ഇന്ത്യയിൽ നോട്ട് ഫോർ വിപണിയിലിറക്കിയത് . ഇതിന് ശേഷം രാജ്യത്ത് ഏറ്റവും കൂടുതൽ ആവശ്യക്കാരെ നേടിയ ഫോണുകളിലൊന്നായി ഇത് മാറി . ജനവരി 23 മുതൽ ജൂലൈ 23 വരെ ഇന്ത്യൻ വിപണിയിൽ 50 ലക്ഷം നോട്ട് ഫോർ ഫോണുകൾ വിറ്റഴിക്കപ്പെടുന്നതായി ഷവോമിയുടെ മനു കുമാർ ജെയിനാണ് ട്വീറ്റ് ചെയ്തത് ആദ്യ രണ്ടു പാദങ്ങളിലും ഇന്ത്യൻ വിപണിയിൽ ഏറ്റവുമധികം വിറ്റഴിക്കപ്പെട്ട ഫോണാണ് ഇതെന്നും അദ്ദേഹം ട്വീറ്റിൽ പറഞ്ഞു . ഫോണിന് ഇന്ത്യൻ വിപണിയിൽ വൻ സ്വീകാര്യത ലഭിച്ചതായ മനു കുമാർ ജെയിനിന്റെ ട്വീറ്റിൽ രണ്ടാം പാദത്തിൽ വിറ്റഴിക്കപ്പെട്ട നാലിൽ ഒരു ഫോൺ റെഡ്മി നോട്ട് ഫോർ ആണെന്ന് കുറിച്ചിട്ടുണ്ട് . ഈ വിജയം ആഘോഷത്തിനായി അഞ്ച് ലക്ഷം പേർക്ക് ഭക്ഷണം നൽകാൻ തീരുമാനിച്ചിരിക്കുകയാണ് ഷവോമി . ഈ വർഷത്തിലെ ആദ്യ രണ്ടു പാദങ്ങളിളും ഇന്ത്യൻ വിപണിയിൽ ഏറ്റവുമധികം വിറ്റഴിക്കപ്പെട്ട രണ്ടാമത്തെ സ്മാർട്ട്ഫോൺ നിർമ്മാതാക്കൾ ഷവോമിയാണ് . സാംസഗാണ് ഇതിൽ ഒന്നാമത് . ഷവോമിക്ക് ഇന്ത്യൻ വിപണിയിൽ ഏറ്റവും സ്വീകാര്യത നേടിക്കൊടുത്ത ഫോണുകളിലൊന്നാണ് നോട്ട് ഫോർ . ഓൺലൈൻ വിപണിക്ക് പുറമേ പൊതുവിപണിയിലേക്ക് കൂടി ക്സിയോമിയുടെ ഫോണുകൾ എത്തിച്ചതോടെ ഇവയുടെ സ്വീകാര്യത കൂടുതൽ വർദ്ധിച്ചതായാണ് റിപ്പോർട്ടുകൾ സൂചിപ്പിക്കുന്നത് .


ഏറെ നാളത്തെ വർദ്ധനവിന് ശേഷം രാജ്യത്ത് ഇന്ധന വില കുറഞ്ഞു . പെട്രോളിന് ലിറ്ററിന് 30 പൈസയും ഡീസലിന് ലിറ്ററിന് 27 പൈസയുമാണ് കുറഞ്ഞത് . പെട്രോളിന് 81.34 രൂപയും ഡീസലിന് 74.92 രൂപയുമാണ് ഡൽഹിയിലെ വിൽപന വില . മുംബൈയിൽ ലിറ്ററിന് 30 പൈസ കുറഞ്ഞ് പെട്രോളിന് 86.91 രൂപയും 28 പൈസ കുറഞ്ഞ് ഡീസലിന് 78.54 രൂപയുമാണ് . ഒക്ടോബർ നാലിന് ഇന്ധന വിലയിൽ 2.50 രൂപയുടെ കുറവ് വരുത്താൻ കേന്ദ്ര സർക്കാർ തീരുമാനിച്ചിരുന്നു . എന്നാൽ , 1.50 രൂപയുടെ കുറവ് മാത്രമാണ് ഉപഭോക്താക്കൾക്ക് ലഭിച്ചത് . ദില്ലിയിൽ ഇന്ന് പെട്രോൾ പമ്പ് ഉടമകൾ പമ്പ് അടച്ച് സമരത്തിലാണ് . അയൽസംസ്ഥാനങ്ങളിൽ സംസ്ഥാന നികുതി കുറച്ചിട്ടും ദില്ലിയിൽ കുറയ്ക്കാത്തതിൽ പ്രതിഷേധിച്ചാണ് സമരം .


ഇന്ത്യൻ ക്രിക്കറ്റ് ടീം പരിശീലകനായി രവി ശാസ്ത്രിയെ നിയമിക്കുന്നതിൽ നിർണായകമായത് കോലിയുടെയും ടീം അംഗങ്ങളുടെയും നിലപാടെന്ന് റിപ്പോർട്ട് . പരിശീലകനായി മൂന്ന് പേരുകളാണ് സച്ചിനും ഗാംഗുലിയും ലക്ഷ്മണും അടങ്ങിയ ഉപദേശക സമിതി ഷോർട്ട് ലിസ്റ്റ് ചെയ്തിരുന്നത് . ശാസ്ത്രിക്ക് പുറമെ ടോം മൂഡി , വീരേന്ദർ സെവാഗ് എന്നിവരായിരുന്നു ഇത് . അഭിമുഖത്തിൽ മികച്ച അവതരണം നടത്തിയത് ശാസ്ത്രിയും ടോം മൂഡിയുമായിരുന്നു . എന്നാൽ ഒരു ഇന്ത്യക്കാരൻ തന്നെ കോച്ചാവുന്നതാണ് കളിക്കാർക്ക് ഇടപഴകാനും കാര്യങ്ങൾ അവതരിപ്പിക്കാനുമെല്ലാം നല്ലതെന്ന ഉപദേശക സമിതി നിലപാടിനെത്തുടർന്ന് ടോം മൂഡി അവസാന പട്ടികയിൽ നിന്ന് പുറത്തായി . ശാസ്ത്രിയും സെവാഗും മാത്രം അടങ്ങുന്ന ലിസ്റ്റിൽ ശാസ്ത്രിക്കായി സച്ചിൻ മാത്രം നിലയുറപ്പിച്ചപ്പോൾ സെവാഗിനെ ഗാംഗുലിയും ലക്ഷ്മണും പിന്തുണച്ചു . എന്നാൽ അന്തിമ തീരുമാനത്തിന് മുമ്പ് ക്യാപ്റ്റൻ വിരാട് കോലിയുടെയും ടീം അംഗങ്ങളുടെും കൂടി അഭിപ്രായം തേടാമെന്ന നിലപാടിലായിരുന്നു സമിതി പിരിഞ്ഞത് . ലണ്ടനിലുള്ള സച്ചിൻ വീഡിയോ കോൺഫറൻസിലൂടെയാണ് അഭിമുഖത്തിൽ പങ്കടുത്തത് . അമേരിക്കയിൽ ഹൃസ്വ സന്ദർശനത്തിന് പോയ ക്യാപ്റ്റൻ വിരാട് കോലിയ രാജ്യത്ത് തിരിച്ചെത്തിയശേഷം കൂടിക്കാഴ്ച നടത്താമെന്നും ഇതിനുശേഷം കോച്ചിനെ പ്രഖ്യാപിക്കാമെന്നുമായിരുന്നു സമിതി തീരുമാനിച്ചത് . എന്നാൽ ഇന്നലെ തന്നെ കോച്ചിനെ പ്രഖ്യാപിക്കണമെന്ന ഉന്നതാധികാര സമിതിയുടെ നിർദേശം വന്നത് കാര്യങ്ങൾ തകിടം മറിച്ചു . ടീം അംഗങ്ങളെയും കോലിയെയെും വിൻഡീസ് പര്യടനത്തിനിടെ കണ്ട് അഭിപ്രായം തേടിയ ബിസിസിഐ സെക്രട്ടറി രാഹുൽ ജോഹ്റിയോട് കളിക്കാരുടെയും ക്യാപ്റ്റന്റെ നിലപാടെന്താണെന്ന് സമിതി ആരാഞ്ഞു . കോലിയും ടീമും ശാസ്ത്രിക്ക് പിന്നിൽ ഉറച്ചുനിൽക്കുകയാണെന്ന് ജോഹ്റി അറിയിച്ചതോടെയാണ് സെവാഗിനെവെട്ടി ശാസ്ത്രിക്ക് നറുക്ക് വീണത് . എന്നാൽ ശാസ്ത്രിയ്ക്ക് ടീമിന്റെ പൂർണ ചുമതല നൽകുന്നതിന് പകരം സഹീറിനെയും ദ്രാവിഡിനെയും കൂടി ഉൾപ്പെടുത്തി മുൻകരുതലെടുക്കാനും സമിതി മറന്നില്ല .


ഹോണർ ഉടൻ ഇന്ത്യയിൽ പുറത്തിറക്കുന്ന ഹോണർ വ്യൂ 20 ആമസോൺ ഇന്ത്യയിലൂടെ വിൽപ്പനയ്ക്ക് എത്തും . വാവ്വേയുടെ ഇ - സ്മാർട്ട്ഫോൺ ബ്രാൻറായ ഹോണർ ഉടൻ തന്നെ ഈ ഫോൺ ഇന്ത്യയിൽ അവതരിപ്പിക്കും എന്നാണ് സൂചന . ലോകത്ത് ആദ്യമായി 48എംപി ക്യാമറയുമായി എത്തുന്ന സ്മാർട്ട്ഫോൺ എന്നതാണ് വ്യൂ20 യുടെ പ്രത്യേകത . ഒപ്പം ലോകത്ത് ആദ്യമായി ഇൻ സ്ക്രീൻ മുൻ ക്യാമറയുള്ള ഫുൾ വ്യൂ ഡിസ്പ്ലേയാണ് ഈ ഫോണിനുള്ളത് . കീറിൻ 980 എഐ ചിപ്പ് സെറ്റാണ് ഈ ഫോണിൻറെ പ്രവർത്തന വേഗത നിർണ്ണയിക്കുന്നത് . ആമസോണിൽ വ്യാഴാഴ്ച മുതൽ ഉപയോക്താക്കൾക്ക് ഈ ഫോണിനുവേണ്ടി പ്രീബുക്കിംഗ് നടത്താവുന്നതാണ് . ആമസോണുമായി ചേർന്നുള്ള പാർട്ണർഷിപ്പ് ലോകത്തിൽ ആദ്യമായി അവതരിപ്പിക്കുന്ന മൂന്ന് ടെക്നോളജിക്കൽ ഫീച്ചർ ലഭിക്കുന്ന വ്യൂ20 ഇന്ത്യയിലെ കൂടുതൽ ടെക്നോളജി സ്നേഹികളിൽ എത്തിക്കാൻ സാധിക്കും എന്നാണ് ഹോണർ അവകാശപ്പെടുന്നത് . ലോകത്തിലെ ആദ്യത്തെ 48 എംപി ക്യാമറ ഫോൺ എന്നതിന് പുറമേ സോണി ഐഎംഎക്സ് 586 സെൻസറോടെയാണ് ഈ ഫോൺ ക്യാമറ എത്തുന്നത് . ടിഒഎഫ് 3ഡി ക്യാമറ സ്മാർട്ട്ഫോൺ ഫോട്ടോഗ്രാഫിയിൽ പുതിയ യുഗം സൃഷ്ടിക്കും എന്നാണ് ഹോണറിൻറെ അവകാശവാദം . ലോകത്തിലെ ആദ്യത്തെ ഇൻ സ്ക്രീൻ ഫ്രണ്ട് ക്യാമറ ഫോൺ ആണ് വ്യൂ20 . വളരെ സങ്കീർണ്ണമായ 18 ലയർ സ്ക്രീൻ ടെക്നോളജിയിലൂടെയാണ് ഇത് സാധ്യമാക്കിയത് എന്നാണ് ഹോണർ പറയുന്നത് . വ്യൂ20യുടെ മൊത്തം സ്ക്രീൻ ടു ബോഡി അനുപാതം സ്ക്രീൻ ഫ്രണ്ട് ക്യാമറ വന്നതിനാൽ 91.8 ശതമാനമാണ്


വാട്സ്ആപ്പിൻറെ പുതിയ ഫീച്ചർ പുറത്തിറങ്ങി . ബീറ്റ വേർഷനിലാണ് പുതിയ സ്റ്റാറ്റസ് എന്ന പ്രത്യേകത എത്തിയിരിക്കുന്നത് . സ്റ്റാറ്റസ് എന്ന ഫീച്ചർ 2009 മുതൽ തന്നെ വാട്ട്സ്ആപ്പിലുണ്ട് എന്നാൽ അതിൻറെ പരിഷ്കരിച്ച പതിപ്പാണ് ഇപ്പൾ ഇറങ്ങുന്നത് . അതായത് നിങ്ങളുടെ സ്റ്റാറ്റസ് ആർക്കെങ്കിലും അയക്കണമെങ്കിൽ അതിന് സാധിക്കും . പുതിയ വാട്ട്സ്ആപ്പ് ഇൻറർഫേസിൽ ഇനി മുതൽ 4 ടാബുകളാണ് ഉണ്ടാകുക . ക്യാമറ , ചാറ്റ് , സ്റ്റാറ്റസ് , കോൾസ് ( കോളുകളിൽ വീഡിയോ കോളും ലഭിക്കും ) . പുതിയ സ്റ്റാറ്റസ് ടാബ് , സ്നാപ് ചാറ്റിൻറെ സ്നാപ് , മെസഞ്ചറിൻറെ മെസഞ്ചർ ഡേ , ഇൻസ്റ്റഗ്രാമിൻറെ സ്റ്റോറീസ് എന്നിവ പോലെയാണ് പ്രവർത്തിക്കുക . എങ്ങനെയാണ് സ്റ്റാറ്റസ് പ്രവർത്തിക്കുക എന്ന് ഈ ചിത്രങ്ങൾ കാണുക


2018ൽ മൂന്ന് പുതിയ ഐഫോൺ മോഡലുകൾ പുറത്തിറക്കാൻ ആപ്പിൾ പദ്ധതിയിടുന്നു . ഇതിൽ ഐഫോൺ എക്സിന്റെ പരിഷ്കരിച്ച പതിപ്പ് സെപ്തംബറിൽ പുറത്തിറങ്ങുമെന്നാണ് വിവരം . 6 . 5 ഇഞ്ച് ഡിസ്പ്ലെ വലുപ്പമുളള സൂപ്പർസൈസ്ഡ് ഐഫോൺ ( ഐഫോൺ എക്സ് പ്ലസ് ) ആയിരിക്കും രണ്ടാമത്തെ മോഡൽ . ഐഫോൺ എക്സിന്റെ ബഡ്ജറ്റ് വേരിയന്റായിരിക്കും മൂന്നാമത്തെ മോഡൽ . എഡ്ജ് ടു എഡ്ജ് ഡിസ്പ്ളെയും ഫെയ്സ് ഐഡിയും ആയിരിക്കും ഈ മോഡലിന്റെ ഫീച്ചറുകൾ . മാർച്ച് 27ന് ഷിക്കാഗോയിൽ നടക്കുന്ന ചടങ്ങിൽ വില കുറഞ്ഞ മാക് ബുക്കുകളും ഐപാഡുകളും ആപ്പിൾ പ്രഖ്യാപിക്കുന്നുണ്ട് . വിദ്യാർത്ഥികൾക്കും അധ്യാപകർക്കും സർഗ്ഗാത്മകമായ സഹായം നൽകാനുളള ഡിവൈസുകൾ എന്ന ലക്ഷ്യത്തോടെയാണ് ഈ ചടങ്ങ് സംഘടിപ്പിക്കുന്നത് . ആപ്പിളിന്റെ പുതിയ എ12 ചിപ്പോട് കൂടിയുളളതായിരിക്കും പുതിയ മൂന്ന് മോഡലുകളും . ഐഫോൺ എക്സ് ബഡ്ജറ്റ് വേരിയന്റിന് 55,000 രൂപ മാത്രമായിരിക്കും വില . ഫോണിന് ഒഎൽഇഡി ഡിസ്പ്ലെ ഉണ്ടാവില്ല . പകരം എൽസിഡി ഡിസ്പ്ലെ ആയിരിക്കും ഫോണിനുണ്ടാവുക . 6 . 1 ഇഞ്ചായിരിക്കും ഫോണിന്റെ വലിപ്പം .


മെൽബൺ ടെസ്റ്റിൽ ബാറ്റിംഗിനിടെ തൻറെ കുട്ടികളെ നോക്കാൻ റിഷഭ് പന്തിനെ ഓസ്ട്രേലിയൻ നായകൻ ടിം പെയ്ൻ ക്ഷണിച്ചിരുന്നു . പെയ്നും പന്തും തമ്മിലുള്ള വാക്ക്പോരിൻറെ തുടർച്ചയായിരുന്നു ഈ വെല്ലുവിളി . എന്നാൽ സിഡ്നിയിൽ നടക്കുന്ന അവസാന ടെസ്റ്റിന് മുൻപ് ഓസ്ട്രേലിയൻ പ്രധാനമന്ത്രിയെ കാണാൻ ഇരു ടീമുകളും എത്തിയപ്പോൾ പെയ്നിൻറെ കുട്ടികളെ ചുമലിലേറ്റി പന്ത് ഈ വെല്ലുവിളി ഏറ്റെടുത്തു . ഐസിസിയും പെയ്നിൻറെ ഭാര്യ ബോണി പെയ്നും ഈ ചിത്രം സമൂഹമാധ്യമങ്ങളിൽ പങ്കുവെച്ചതോടെ ആരാധകർക്കും ആവേശമായി . ടെസ്റ്റ് പരമ്പര അവസാനിച്ചെങ്കിലും ഇതിലെ നാടകീയത തുടരുകയാണ് . പന്തിനെ ട്രോളി വീണ്ടും ബോണി പെയ്ൻ രംഗത്തെത്തി . ഇൻസ്റ്റാഗ്രാമിൽ പങ്കുവെച്ച പുതിയ ചിത്രത്തിലൂടെയാണ് ഇപ്പോഴത്തെ ട്രോളൽ . കുട്ടികളെ നോക്കാൻ റിഷഭ് പന്ത് ഇന്ന് ഫ്രീയാണെങ്കിൽ അത്ഭുതമായിരിക്കും എന്ന് എഴുതി പന്തിനെ ടാഗ് ചെയ്തു ബോണി . മെൽബൺ ടെസ്റ്റിനിടെ കുട്ടിയെ നോക്കാൻ ക്ഷണിച്ചുകൊണ്ട് പന്തിനെ വെല്ലുവിളിക്കുകയായിരുന്നു പെയ്ൻ . ' വല്യേട്ടൻ ധോണി ടീമിലെത്തിയല്ലോ , ഇനി എന്താ പരിപാടി , ബിഗ്ബാഷ് ലീഗിൽ ഹൊബാർട്ട് ഹറിക്കേൻസിലേക്ക് വരുന്നോ , അവിടെ ഒരു ബാറ്റ്സ്മാന്റെ കുറവുണ്ട് . പിന്നെ ഹൊബാർട്ടിൽ ഒരു വാട്ടർ ഫ്രണ്ട് അപാർട്ട്മെന്റും സംഘടിപ്പിച്ച് തരാം . എന്റെ വീട്ടിൽ വന്ന് കുട്ടികളെ നോക്കി ഇരുന്നാൽ മതി , ആ സമയം എനിക്കും ഭാര്യക്കും കൂടി സിനിമക്ക് പോവാലോ എന്നായിരുന്നു പെയ്നിൻറെ വാക്കുകൾ .


ലോക ഇമോജി ദിനത്തോട് അനുബന്ധിച്ച് തകർപ്പൻ ഇമോജികളാണ് ആപ്പിൾ പുറത്തിറക്കിയിരിക്കുന്നത് . ഹിജാബ് ധരിച്ച യുവതിയും മുലയൂട്ടുന്ന അമ്മയും താടിക്കാരനുമൊക്കെ ഇമോജികളിൽ ഇടം പിടിച്ചിട്ടുണ്ട് . 12 പുതിയ ഇമോജികളാണ് ആപ്പിൾ പുറത്തിറക്കിയിരിക്കുന്നത് . ഹിജാബ് ധരിച്ച യുവതിയുടെ ഇമോജിക്ക് വലിയ രീതിയിലുള്ള സ്വീകരണമാണ് ട്വിറ്ററിൽ ലഭിക്കുന്നത് . ഇമോജികളുടെ സ്റ്റാൻഡേർഡ് സെറ്റ് ചെയ്യുന്ന യുണികോഡ് അംഗീകാരവും ഇമോജികൾക്ക് ലഭിച്ചിട്ടുണ്ട് . എന്നാൽ ഹിജാബ് ഉൾപ്പെടുത്തിയതിനെതിരെയും ചിലർ രംഗത്ത് വന്നിട്ടുണ്ട് . ആൻഡ്രോയിഡ് ഉൾപ്പെടെയുള്ള ഓപ്പറേറ്റിങ് സിസ്റ്റങ്ങളിൽ നേരത്തെ തന്നെ ഈ ഇമോജി അവതരിപ്പിച്ചിരുന്നു . ധ്യാനിക്കുന്ന പുരുഷൻ , സോബീസ് , സാൻവിച്ച് , തേങ്ങ , സീബ്ര , ദിനോസർ തുടങ്ങിയവയും കൂട്ടത്തിൽ ഇടം പിടിച്ചിട്ടുണ്ട് . ഐഒഎസ് , മാക് ഒഎസ് . വാച്ച് ഒ എസ് എന്നി പ്ലാറ്റ്ഫോമുകളിലെല്ലാം പുതിയ ഇമോജികൾ ലഭ്യമാകും . ഈ വർഷം അവസാനത്തോടെ ഫോണുകളിൽ ഇമോജികൾ ലഭ്യമായി തുടങ്ങുമെന്ന് ആപ്പിൾ അറിയിച്ചു . അടുത്ത മെയിൽ 69 പുതിയ ഇമോജികൾ കൂടി അവതരിപ്പിക്കുമെന്ന് യുണികോഡും അറിയിച്ചിട്ടുണ്ട് . വാക്കുകളും ആശയങ്ങളും കൈമാറുന്നതിൽ ഒരു ഇമോജി വഹിക്കുന്ന പങ്ക് വളരെ വലുതാണ് . മെക്സികോ , ബ്രസീൽ , ഇന്തോനേഷ്യ , തായ്ലൻഡ് . യുകെ , സ്പെയിൻ , ഫ്രാൻസ് , ഇറ്റലി ജർമനി തുടങ്ങിയ രാജ്യങ്ങളാണ് ഇമോജി ഉപയോഗിക്കുന്നതിൽ മുന്നിൽ നിൽക്കുന്നത് . ഫേസ്ബുക്ക് മെസഞ്ചർ വഴി മാത്രം ദിവസം 500 കോടി ഇമോജികൾ അയക്കുന്നുണ്ടെന്നാണ് കണക്ക് .


എഴുപത് ലക്ഷത്തോളം ഉപഭോക്താക്കളെ ബാധിച്ച ബഗ്ഗ് ഫെയ്സ്ബുക്ക് കണ്ടെത്തി . ഉപഭോക്താക്കളുടെ ഫോട്ടോകൾ , ആപ്പ് ഡെവലപ്പർമാരുടെ പക്കൽ എത്തുന്നതായിരുന്നു ഫെയ്സ്ബുക്ക് കണ്ടെത്തിയ തകരാർ . മൂന്നാം കക്ഷി ആപ്പുകളിൽ ഫെയ്സ്ബുക്ക് ഉപയോഗിച്ച് ലോഗിൻ ചെയ്തവരുടെ ഫോട്ടോകളാണ് ഇത്തരത്തിൽ ആപ്പ് ഡെവലപ്പർമാരിലേക്ക് എത്തിയത് . ഫെയ്സ്ബുക്ക് ബഗ്ഗ് 68 ലക്ഷം ഉപഭോക്താക്കളെയും 1,500 ആപ്ലിക്കേഷനുകളെയും ബാധിച്ചതായാണ് റിപ്പോർട്ട് . ഈ പ്രശ്നം പരിഹരിക്കാൻ ശ്രമിച്ചിരുന്നു , സാധാരണഗതിയിൽ മൂന്നാം കക്ഷി ആപ്പുകൾക്ക് 12 ദിവസമാണ് ഫോട്ടോകൾ ഉപയോഗിക്കാൻ അനുവാദം നൽകിയിരുന്നത് എന്നാൽ ചില ആപ്പുകൾ അനുവദിച്ചതിലും കൂടുതൽ ദിവസം ഫോട്ടോകൾ ഉപയോഗിക്കാൻ കഴിഞ്ഞു എന്നാണ് ഫെയ്സ്ബുക്ക് ബ്ലോഗിൽ എഴുതിയത് . ഫെയ്സ്ബുക്കിൽ പോസ്റ്റ് ചെയ്ത ഫോട്ടോകൾ മാത്രമല്ല ആപ്പ് ഡെവലപ്പർമാരുടെ പക്കൽ എത്തിയത് . സാങ്കേതി തകരാർ മൂലം പോസ്റ്റ് ചെയ്യാനാകാത്ത ഫോട്ടോകളും ഇത്തരത്തിൽ ചോർന്നതായാണ് റിപ്പോർട്ട് . ഫെയ്സ്ബുക്ക് സ്റ്റോറീസ് ആയി പോസ്റ്റ് ചെയ്ത ഫോട്ടോകളും ചോർന്നിട്ടുണ്ട് . ഏതെല്ലാം ആപ്പുകളാണ് ഇത്തരത്തിൽ തകരാർ ഉണ്ടാക്കിയത് എന്ന് സംബന്ധിച്ച വിവരങ്ങൾ ഫെയ്സ്ബുക്ക് ഉപഭോക്താക്കളെ അറിയിക്കുമെന്നും , ചോർന്ന ഫോട്ടോകൾ നീക്കം ചെയ്യാൻ വേണ്ട നടപടികൾ സ്വീകരിക്കുമെന്നും ഫെയ്സ്ബുക്ക് അറിയിച്ചിട്ടുണ്ട് . കേംബ്രിഡ്ജ് അനലെറ്റിക്ക ഡാറ്റാ വിവാദത്തെ തുടർന്ന് സുരക്ഷാ ഭീഷണികളുടെ കാര്യത്തിൽ സൂക്ഷമ പരിശോധനകൾ നടത്തി വരികയാണ് ഫെയ്സ്ബുക്ക് . കഴിഞ്ഞ മാസം 120 മില്ല്യൻ ഫെയ്സ്ബുക്ക് ഉപഭോക്താക്കളുടെ സ്വകാര്യ വിവരങ്ങൾ ഓൺലൈൻ സൈറ്റിലൂടെ വിൽപ്പനയ്ക്ക് വച്ചിരുന്നു എന്ന് ബിബിസി റഷ്യയുടെ റിപ്പോർട്ട് ഉണ്ടായിരുന്നു . ഇതിനെ തുടർന്ന് ഫെയ്സ്ബുക്കിന്റെ സുരക്ഷ വർദ്ധിപ്പിക്കാൻ സ്വന്തം പ്രൊഫൈലിന്റെ കോഡ് മറ്റുള്ളവർ എങ്ങിനെ കാണുന്നു എന്നറിയാനായി പ്രിവ്യു സംവിധാനം ഫെയ്സ്ബുക്ക് ഒരുക്കിയിരുന്നു .


ഗൌതമിയും - കമൽഹാസനും തമ്മിൽ വേർപിരിയുന്നുവെന്ന് ബ്ലോഗിലൂടെ കഴിഞ്ഞ ദിവസം ഗൌതമി തന്നെയാണ് ആരാധകരെ അറിയിച്ചിരുന്നു . ഏറെ ഹൃദയവേദനയോടെയാണ് ഈ വിവരം പങ്കുവെക്കുന്നതെന്നും തീരുമാനം വ്യക്തിപരമാണെന്നുമായിരുന്നു ഗൌതമി പറഞ്ഞത് . ഇപ്പോഴിതാ ഇരുവരും തമ്മിലുള്ള പതിമൂന്ന് വർഷത്തെ ലിവിംഗ് ടുഗദർ ബന്ധം ഉപേക്ഷിക്കുന്നതിനെക്കുറിച്ച് കമൽഹാസനും വ്യക്തമാക്കിയിരിക്കുകയാണ് . " ഗൌതമിക്ക് സുഖവും ആശ്വാസവും നൽകുന്ന ഏതു കാര്യത്തിലും ഞാൻ സന്തോഷവാനാണ് . എൻറെ വികാരങ്ങൾക്ക് അവിടെ ഒരുവിലയുമില്ല . കാര്യം എന്തായാലും ഗൌതമിയും സുബ്ബു ( ഗൌതമിയുടെ മകൾ ) വും സന്തോഷവതികളായിരിക്കുക . അവർക്ക് ജീവിതത്തിലെ എല്ലാ ആശംസകളും . എന്ത് ആവശ്യങ്ങൾക്കും അവർക്കൊപ്പം ഏതു സമയത്തും ഞാൻ ഉണ്ടാകും ' '


സിനിമ രംഗവും ഫെമിനിസവും എന്ന വിഷയത്തിൽ വലിയ ചർച്ചയാണ് . അതിനിടെ ബോളിവുഡ് നടി കരീന കപൂറിൻറെ പ്രസ്താവനയാണ് ഇപ്പോൾ ട്രോളായി മാറുന്നത് . പുതിയ ചിത്രത്തിന്റെ പ്രമോഷൻ പരിപാടിക്കിടെ നടത്തിയ പ്രതികരണമാണ് സോഷ്യൽ മീഡിയ ചർച്ചയ്ക്ക തുടക്കം ഇട്ടത് . സ്ത്രീയും പുരുഷനും തുല്യരാണെന്ന് വിശ്വസിക്കുന്നുവെങ്കിലും താൻ ഒരു ഫെമിനിസ്റ്റല്ലെന്ന് കരീന പറഞ്ഞു . ഫെമിനിസ്റ്റ് എന്നാൽ ഇതല്ലാതെ എന്താണ് അർത്ഥമെന്ന് ആരെങ്കിലും അവർക്കൊന്നു പറഞ്ഞു കൊടുത്തേ . ഇല്ലെങ്കിൽ ഇതിലും വലിയ മണ്ടത്തരമൊക്കെ കേൾക്കേണ്ടി വരും , എന്നാണ് സോഷ്യൽ മീഡിയയിലെ വിമർശകർ പറയുന്നത് . ' ഞാൻ തുല്യതയിൽ വിശ്വസിക്കുന്നു . പക്ഷേ ഞാനൊരു ഫെമിനിസ്റ്റാണെന്ന് പറയുന്നില്ല . എല്ലാത്തിനും മുകളിൽ ഞാനൊരു മനുഷ്യനാണ് . സെയ്ഫ് അലിഖാൻറെ ഭാര്യയെന്ന നിലയിൽ ഞാനഭിമാനിക്കുന്നു . ' കരീന പറഞ്ഞു .


ദൃശ്യകലയുടെ ചരിത്രത്തിലെ പുതിയ ചുവടുവയ്പ്പുമായി നാനോ മ്യൂസിക് മൂവി രംഗത്ത് . നാനോ എന്ന ശാസ്ത്രശാഖയെ സെല്ലുലോയ്ഡിലെ ഭാവനാ സൌന്ദര്യത്തിലേക്ക് പറിച്ചു നടുകയാണ് ഇവരുടെ സംരംഭം . പ്രശസ്ത കൊറിയോഗ്രാഫർ ഇംതിയാസ് അബൂബക്കറാണ് മദർലാൻറ് എന്ന് പേരിട്ടിട്ടുള്ള ഈ കൊച്ചു മ്യൂസിക് മൂവിയുടെ കഥയും സംവിധാനവും നിർമാണവും നിർവഹിച്ചിരിക്കുന്നത് . വലിയ ബജറ്റിലാണ് പ്രോജക്ട് ഒരുങ്ങിയിരിക്കുന്നത് . ദൃശ്യ കലയുടെ , കഥയുടെ , അഭിനയത്തിന്റെ സാങ്കേതികതയുടെ അനന്യമായ ശക്തി സൌന്ദര്യങ്ങൾ അഞ്ചുമിനിറ്റിലേക്ക് ഇംത്യാസ് ആവാഹിച്ചിരിക്കുന്നു . അൻവർ റഷീദിന്റെ അസോസിയേറ്റ് ഡയറക്ടറും , നടനുമായ സലാം ബുക്കാരിയാണ് ഇതിലെ പ്രധാന വേഷം കൈകാര്യം ചെയ്തിരിക്കുന്നത് . ജർമനിയിൽ നിന്നുമുള്ള പെർഫോമിങ് ആർട്ടിസ്റ്റ് മയം അലിയ മറ്റൊരു പ്രധാന കഥാപാത്രത്തെ അവതരിപ്പിച്ചിരിക്കുന്നു . ബാലതാരമായ ഒഫിർ നാസ് , പറവ ഫെയിം ഗോവിന്ദ് തുടങ്ങിയവരും അഭിനയിക്കുന്നുണ്ട് . സമീർ ഹക്കാണ് ക്യാമറ . എഡിറ്റർ അയൂബ് ഖാൻ . പ്രൊഡക്ഷൻ കൺട്രോളർ ബാദുഷ . സംഗീത സംവിധാനവും ആലാപനവും നിർവഹിച്ചിരിക്കുന്നത് രാകേഷ് കേശവൻ . ഗാനരചന ഇംതിയാസ് അബൂബക്കറും ശ്രിയയും ചേർന്ന് നിർവഹിച്ചിരിക്കുന്നു . പദ്മാവതിന്റെ കോസ്റ്റ്യൂം അസിസ്റ്റന്റായ ജോമോൻ ജോൺസൺന്റിന്റേതാണ് വസ്ത്രാലങ്കാരം . പരസ്യകല പാലായ് ഡിസൈൻസ് ഗാനരചന ഇമ്തിയാസ് അബൂബക്കറും പ്രിയയും


ഐ ലീഗിൽ കേരളത്തിൻറെ പ്രതീക്ഷയായ ഗോകുലം കേരള എഫ് . സിയെ ഉഗാണ്ട താരം മുഡെ മൂസ നയിക്കും . കരുത്തരായ കൊൽക്കത്ത മോഹന് ബഗാനുമായിട്ടാണ് ഗോകുലത്തിൻറെ ആദ്യ മത്സരം . ഈ മാസം 27 ന് വൈകീട്ട് അഞ്ചിന് കോഴിക്കോട് ഇ . എം . എസ് കോർപറേഷൻ സ്റ്റേഡിയത്തിലാണ് കളി . കഴിഞ്ഞ വർഷത്തെ അപേക്ഷിച്ച് കൂടുതൽ ആത്മവിശ്വാസത്തിലാണ് ഗോകുലം ടീം കളിക്കാനിറങ്ങുന്നതെന്ന് പരിശീലകൻ ബിനോ ജോർജ്ജ് പറഞ്ഞു . കോഴിക്കോട് നടന്ന ചടങ്ങിൽ ടീമിൻറെ പുതിയ ജേഴ്സി പുറത്തിറക്കി . ആദ്യ മത്സരത്തിലെ ടിക്കറ്റ് വിൽപ്പനയിലൂടെ ലഭിക്കുന്ന തുക മുഴുവൻ മുഖ്യമന്ത്രിയുടെ ദുരിതാശ്വാസ നിധിയിലേക്ക് നൽകാനാണ് ടീമിൻറെ തീരുമാനം . കഠിന പരിശീലനത്തിലാണ് ഇപ്പോൾ ഗോകുലം കേരള എഫ് . സി ടീം . ഉഗാണ്ടയിൽ നിന്നുള്ള ക്യാപ്റ്റൻ മുഡെ മൂസയ്ക്ക് പുറമേ കേരള ബ്ലാസ്റ്റേഴ്സ് മുൻ താരം അൻറോണിയോ ജർമ്മൻ , ഘാന താരം ഡാനിയൽ അഡോ , വൈസ് ക്യാപ്റ്റൻ മുഹമ്മദ് റാഷിദ് , ഗനി അഹമ്മദ് നിഗം , എസ് രാജേഷ് എന്നിവരടങ്ങുന്ന ഗോകുലം ടീം വലിയ പ്രതീക്ഷയിലാണ് .


വിവാദ നായിക ശ്രീ റെഡ്ഢി വീണ്ടും വിവാദ പരാമർശവുമായി രംഗത്ത് . ഇത്തവണ തെലുങ്ക് നടൻ നാനിയെ ഉന്നം വച്ചാണ് ശ്രീ റെഡ്ഢിയുടെ വാക്കുകൾ . നാനിക്കെതിരെ നിരവധി വെളിപ്പെടുത്തലുകൾ ശ്രീ റെഡ്ഢി ഇതിന് മുമ്പ് നടത്തിയിരുന്നു . തന്റെ ഫെയ്സ്ബുക്ക് അക്കൌണ്ടിൽ പോസ്റ്റ് ചെയത് കുറിപ്പിലാണ് ശ്രീ റെഡ്ഡി നാനിയെ ഒന്ന് വിരട്ടിയത് . ‘നാനി + ശ്രീ റെഡ്ഡി = മോശം ചിത്രങ്ങൾ ഉടൻ’ എന്നാണ് നടി തന്റെ സ്വന്തം വാളിൽ തന്നെ പോസ്റ്റ് ചെയ്തിരിക്കുന്നത് . നാനിയുമായുളള മോശം ചിത്രങ്ങളോ വീഡിയോയോ ശ്രീ റെഡ്ഡിയുടെ കൈവശമുണ്ടെന്നാണ് ഇപ്പോൾ തെലുങ്കു സിനിമാ ലോകത്തെ അണിയറ സംസാരം . എന്നാൽ വിവാദങ്ങളോട് പ്രതികരിക്കുവാൻ നാനി ഇതുവരെയും തയ്യാറായിട്ടില്ല . നിങ്ങൾ യഥാർത്ഥ ജീവിതത്തിലും നന്നായി അഭിനയിക്കുന്നുണ്ട് . സ്ക്രീനിൽ നിങ്ങൾ പകർന്നാടുന്നതിനേക്കാൾ അതി മനോഹരമായി . എന്നാൽ അതെല്ലാം നിങ്ങളുടെ മുഖം മൂടിയാണെന്നായിരുന്നു നാനിയെക്കുറിച്ചുള്ള ശ്രീ റെഡ്ഡിയുടെ മുൻ പരാമർശം . നാനി എത്രയോ പെൺകുട്ടികളുടെ ജീവിതം നശിപ്പിച്ചിട്ടുണ്ടെന്നും ശ്രീ റെഡ്ഡി ആരോപിച്ചിരുന്നു .


മങ്കി പെൻ എന്ന ചിത്രത്തിന് ശേഷം ഷാനിൽ മുഹമ്മദ് സ്വാതന്ത്ര്യ സംവിധായകാനായി ഉണ്ണി മുകുന്ദൻ , ആസിഫ് അലി , വിനയ് ഫോർട്ട് , നെടുമുടി വേണു , ഹണി റോസ് എന്നിവർ പ്രധാന കഥാപാത്രങ്ങൾ ആയി വന്ന പുതിയ ചിത്രം ആണ് അവരുടെ രാവുകൾ . ഷാനിൽ തന്നെ തിരക്കഥ നിർവഹിച്ച ചിത്രത്തിന്റെ സംഗീതം ശങ്കർ ശർമ , ചായാഗ്രഹണം വിഷ്ണു നാരായൻ , എഡിറ്റിംഗ് പ്രിജിഷ് പ്രകാശ് എന്നിവരാണ് കൈകാര്യം ചെയ്തത് . വ്യത്യസ്ത നാടുകളിൽ വ്യത്യസ്ത ജീവിത സാഹചര്യങ്ങളുമായുള്ള മൂന്നു പേർ ആഷിക് , സിദ്ധാർത് , വിജയ് . ജീവിതം ചില പ്രതി സന്ധികളിൽ എത്തി നിൽകുന്ന സമയത്ത് സ്വപ്നങ്ങൾ തേടിയുള്ള യാത്രയായും , ഒളിച്ചോട്ടമായും ഒക്കെ അവർ എറണാകുളത്തു എത്തുകയാണ് . അവർ മൂന്ന് പേരും നെടുമുടി വേണു ചെയ്യുന്ന സ്കൊബോ എന്നാ കഥാപാത്രത്തിന്റെ വീട്ടിൽ താമസം തുടങ്ങുന്നിടതാണ് അവരുടെ രാവുകൾ പകലുകളിലേക്ക് നീങ്ങുന്നത് . സിനിമയിലുടനീളം തന്നെ വിനയ് ഫോർട്ടിന്റെ വിജയ് എന്ന കഥാപാത്രത്തിന്റെ നരേഷൻ ഉണ്ട് . കഥയുടെ പശ്ചാത്തലം വളരെ താല്പര്യം ഉളവാക്കുന്ന ഒന്ന് ആണ് . മൂന്നു കഥാപാത്രങ്ങൾക്കും അവരവരുടെ പ്രശ്നങ്ങൾ . അവരതെങ്ങനെ തരണം ചെയ്യുന്നു . സൌഹൃദം എങ്ങനെ അതിനു പ്രേരകമാവുന്നു . . യദാർത്ഥ പ്രശ്നങ്ങൾ തിരിച്ചറിയുന്നു . അങ്ങനെ വളരെ താൽപര്യമുളവാക്കുന്ന പശ്ചാത്തലത്തിലാണ് കഥ മുന്നോട്ടു പോകുന്നത് . മൂന്നു കഥാപാത്രങ്ങൾ ഉണ്ടെങ്കിലും അവരുടെ ആരുടേയും കഥകളെ ബന്ധിപ്പിച്ചുള്ള കഥ പറച്ചിൽ അല്ല , മൂന്നു പേരിലേക്കും അവരുടെ ഭൂതകാലതിലെക്കും ഉള്ള യാത്രയാണ് ആദ്യ പകുതി . പിന്നെ പ്രശ്നങ്ങളെ തരണം ചെയ്യുന്ന രണ്ടാം പകുതിയും . വിനയ് ഫോർടിന്റെയും നെടുമുടി വേണുവിന്റെയും കഥാപാത്രങ്ങൾ ആണ് ചിത്രത്തിന്റെ നട്ടെല്ല് . പ്രകടനത്തിൽ ഗംഭീര പ്രകടനം തന്നെ ആയിരുന്നു . നല്ല ക്യാമറ കാഴ്ചകളും ഏതേതോ എന്ന ഗാനവും മികച്ചു നിന്നപ്പോൾ പ്രകടനത്തിൽ വേറെ ആരും മികച്ചു നിന്നില്ല . പശ്ചാത്തലം മികച്ചു നിന്നെങ്കിലും അവതരണത്തിൽ കൃത്യമായി ചെയ്യാൻ പറ്റാതെ പോയ തിരക്കഥ ആസ്വാദനത്തെ കാര്യമായി ബാധിക്കുന്നുണ്ട് . അതുപോലെ ഓരോ കാലഘട്ടം കാണിക്കാൻ ഉപയോഗിച്ച കളർ ടോണുകൾ ട്രാന്സിഷൻസ് എന്നിവയും അത്ര മികച്ചതായി തോന്നിയില്ല . മിക്കയിടത്തും പാളിപ്പോയ തിരക്കഥ ആണെങ്കിലും മോശമല്ലാത്ത രീതിയിൽ തന്നെ ഷാനിൽ സംവിധാനം നിർവഹിച്ചിട്ടുണ്ട് . നായികമാർ പ്രകടനം നന്നായെങ്കിലും കാര്യമായ റോളൊന്നും സിനിമയിൽ അവകാശപ്പെടാനില്ല . കൺഫ്യൂഷൻ , കൺഫെഷൻ , കൊൺഫിടൻസ് എന്നിങ്ങനെ കഥാപാത്രങ്ങൾ ഓരോ തരത്തിലും സമൂഹത്തിലെ യുവാക്കളെ പ്രധിനിധീകരിക്കുന്നുണ്ട് . അതിന്റെ കൺക്ലൂഷനിലേക്ക് ഉള്ള യാത്രയാണു സിനിമ . ഒരു മോട്ടിവേഷണൽ രീതിയിൽ കഥ പോകുന്നെങ്കിലും ആസ്വാദനം അത്ര സുന്ദരമാകാത്തിടത്ത് അവരുടെ രാവുകൾ ചിലയിടത്ത് പാളിപ്പോവുന്നുണ്ട് . മോശമല്ലാത്ത ലാഗിംഗ് ഉണ്ടെങ്കിലും പശ്ചാത്തലം നല്ലതായതിനാൽ കണ്ടിരിക്കാൻ പറ്റിയ ഒരു സിനിമ ആണ് അവരുടെ രാവുകൾ .


വ്യക്തമായ നിലപാടുകൾകൊണ്ടും പ്രതികരണങ്ങൾ കൊണ്ടും സിനിമാ മേഖലയിൽ ശ്രദ്ധേയയാണ് നടി രാധിക ആംപ്തെ . തന്റെ അനുവാദമില്ലാതെ ഫോട്ടോ എടുത്തതിനെ രാധിക ആംപ്തെ ചോദ്യം ചെയ്തതാണ് പുതിയ വാർത്ത . രാധികയുടെ ഏറ്റവും പുതിയ സിനിമയാണ് ഫ്ലിക്ക് ബസാർ . സിനിമയുടെ ചിത്രീകരണം മുംബൈയിൽ നടന്നുകൊണ്ടിരിക്കുകയാണ് . സിറ്റിയിലെ ഒരു മാളിലായിരുന്നു ഷൂട്ടിങ്ങ് . ഭക്ഷണം കഴിച്ച് സെറ്റിലെ തൻറെ വാഹനത്തിൽ നിന്ന് തിരിച്ചിറങ്ങിയ രാധികയുടെ ചിത്രം ഫോട്ടോഗ്രാഫർ എടുക്കുകയായിരുന്നു . തുടർന്ന് ഫോട്ടാഗ്രാഫറുടെ നേരെ പോട്ടിത്തെറിക്കുകയായിരുന്നു രാധിക . തൻറെ സ്വകാര്യതയിൽ ഇടപെടരുതെന്നും എടുത്ത ഫോട്ടോ ഡിലീറ്റ് ചെയ്യണമെന്നുമായിരുന്നു രാധിക തുടർന്ന് ആവശ്യപ്പെട്ടത് . സംവിധായകരുൾപ്പെടെ പ്രശ്നത്തിൽ ഇടപെടുകയും സിനിമയിലെ രാധികയുടെ പുതിയ സ്റ്റൈൽ വെളിപ്പെടുത്തുന്നതിനോട് തങ്ങൾക്ക് താൽപ്പര്യമില്ലായെന്നും വ്യക്തമാക്കി . സെയ്ഫ് അലി ഖാനും ചിത്രാംഗധ സിംങ്ങും ആണ് സിനിമയിൽ പ്രധാന വേഷത്തിലെത്തുന്നത് .


ഐഫോൺ 8,8 പ്ലസ് എന്നിവ സെപ്തംബർ 22നാണ് വിപണിയിൽ എത്തിയത് . എന്നാൽ മുൻപ് ഐ ഫോണുകൾ ഇറങ്ങുമ്പോൾ ആപ്പിൾ സ്റ്റോറുകൾക്ക് മുൻപിൽ കാണാനില്ലെന്നാണ് റിപ്പോർട്ട് . അമേരിക്കയിലെയും ഓസ്ട്രേലിയയിലെയും മറ്റു ചില രാജ്യങ്ങളിലെയും ആപ്പിൾ സ്റ്റോറുകൾക്ക് മുൻ വർഷങ്ങളെ അപേക്ഷിച്ച് ആളുകൾക്ക് പുതിയ ഐഫോൺ 8,8 പ്ലസിൽ താൽപ്പര്യം കുറവാണത്രേ . ഇത് ആപ്പിൾ പ്രതീക്ഷിച്ച വരുമാനം ഐഫോൺ 8 ൽ നിന്ന് ഉണ്ടാകില്ല എന്ന വിലയിരുത്തലിലേക്കും ടെക് ലോകത്തെ എത്തിക്കുന്നുണ്ട് . എന്താണ് ഇതിൻറെ കാരണം , ഈ സാഹചര്യത്തിന് കാരണം ആപ്പിൾ പ്രഖ്യാപിച്ച ആപ്പിൾ എക്സാണ് കാരണം എന്നാണ് റിപ്പോർട്ട് . ഐഫോൺ 8,8 പ്ലസ് വാങ്ങാതെ ഐഫോൺ എക്സിനായി കാത്തിരിക്കുകയാണത്രേ ഐഫോൺ പ്രേമികൾ . ഈ മോഡലാകട്ടെ ഒക്ടോബർ 27ന് മാത്രമെ കടകളിൽ എത്തൂ . ഐഫോൺ എക്സിന് ഓലെഡ് ഡസ്പ്ലെയാണ് . മറ്റ് ഐഫോണുകൾക്ക് എൽസിഡിയും . പക്ഷെ ഈ ഡേറ്റിന് ഐഫോൺ എക്സ് എത്തുമെങ്കിലും അവയുടെ എണ്ണം ആപ്പിളിന് പ്രതിസന്ധി സൃഷ്ടിച്ചേക്കാം . ഒഎൽഇഡി ഡിസ്പ്ലേയുടെ സപ്ലെ ഇപ്പോഴും ആപ്പിളിന് കൃത്യമായി ലഭിക്കുന്നില്ലെന്നാണ് വിവരം . അതിനാൽ ആവശ്യമായ രീതിയിൽ ഐഫോൺ എക്സ് വിപണിയിലെത്തുമോ എന്നത് സംബന്ധിച്ച് ഇപ്പോഴും ആശങ്കയുണ്ട് . പ്രത്യേകിച്ച ഗുണമേൻമയിൽ യാതോരു വിട്ടുവീഴ്ചയ്ക്കും തയ്യാറാകാത്ത ആപ്പിളിൻറെ നിലപാട് പരിഗണിക്കുമ്പോൾ . വിലകൂടിയ ആപ്പിൾ എക്സിന് ആളുകൾ കാത്തിരിക്കുന്നത് ആപ്പിളിന് ഒരു കണക്കിന് സന്തോഷമാണെങ്കിലും , അമിത പ്രതീക്ഷ ആപ്പിളിനെ സമ്മർദ്ദത്തിലാക്കുമോ എന്നും കണ്ടറിയണം . ഇതോടൊപ്പം ആപ്പിൾ എക്സ് എണ്ണം തികഞ്ഞില്ലെങ്കിൽ സ്വഭാവികമായി ഐഫോൺ 8ലേക്ക് ആരാധകർ തിരിയുമെന്നും അതിൻറെ വിൽപ്പന കൂടുമെന്നും ആപ്പിൾ പ്രതീക്ഷിക്കുന്നു .


തിങ്ങി നിറഞ്ഞ ആരാധകരുടെ ഇടയിലേയ്ക്ക് ഒടുവിൽ അവർ എത്തി , ഐശ്വര്യ റായ് ബച്ചനും , മഞ്ജുവാര്യരും . തിരുവനന്തപുരത്ത് എംജി റോഡിലെ കല്യാൺ ജൂവല്ലേഴ്സിന്റെ പുതിയ ഷോറും ഉദ്ഘാടനം ചെയ്യുന്നതിനാണ് ഐശ്വര്യ തിരുവനന്തപുരത്ത് എത്തിയത് . ഉച്ചയ്ക്ക് മൂന്ന് മണിയ്ക്കാണ് ഉദ്ഘാടനം നിശ്ചയിച്ചിരുന്നത് . ഉച്ചയോടെ കല്യാണ് ജൂവല്ലറിയുടെ പരിസരത്ത് ആരാധകർ നിറഞ്ഞു . ആദ്യമെത്തിയത് മഞ്ജുവായിരുന്നു . കസവുസാരിയണിഞ്ഞാണ് മഞ്ജു എത്തിയത് . അൽപ്പ സമയത്തിനകം തന്നെ ഐശ്വര്യയും എത്തി . ഉദ്ഘാടന വേദിയിലേയ്ക്ക് . മലയാളക്കരയെ തനിയ്ക്ക് ഒരിയ്ക്കലും മറക്കാനാവില്ലെന്ന് ആഷ് . 14 വർഷത്തിന് ശേഷം തന്റെ തിരിച്ചുവരവിന് കളമൊരുക്കിയത് കല്യാൺ ജൂവല്ലേഴ്സാണെന്നും അതിന് ഒരുപാട് നന്ദിയുണ്ടെന്നും മഞ്ജു പറഞ്ഞു . ഉദ്ഘാടനത്തിന്റെ കൂടുതൽ ദൃശ്യങ്ങൾ ഇതാ . .


കാൺപൂർ ടെസ്റ്റിൽ ഇന്ത്യയുടെ ഒന്നാം ഇന്നിംഗ്സ് 318 റമ്സിൽ അവസാനിച്ചു . ഒമ്പത് വിക്കറ്റ് നഷ്ടത്തിൽ 291 റൺസെന്ന നിലയിലാണ് ഇന്ത്യ രണ്ടാം ദിനം കളി തുടങ്ങിയത് . ആറ് റൺസെടുത്ത ഉമേഷ് യാദവാണ് അവസാനം പുറത്തായത് . വാഗ്നർക്കാണ് വിക്കറ്റ് . 42 റൺസുമായി രവീന്ദ്ര ജഡേജ പുറത്താകാതെ നിന്നു . കീവീസിനായി ബൌൾട്ട് , സാന്റ്നർ എന്നിവർ മൂന്ന് വിക്കറ്റ് വീതം വീഴ്ത്തിയപ്പോൾ വാഗ്നർ രണ്ട് വിക്കറ്റെടുത്തു . മറുപടി ബാറ്റിംഗ് തുടങ്ങിയ കീവീസ് ലഞ്ചിന് പിരിയുമ്പോൾ ഒരു വിക്കറ്റ് നഷ്ടത്തിൽ 71 റൺസെടുത്തിട്ടുണ്ട് . 21 റൺസെടുത്ത മാർട്ടിൻ ഗപ്ടിലാണ് പുറത്തായത് . ഉമേഷ് യാദവിനാണ് വിക്കറ്റ് . 21 റൺസോടെ ക്യാപ്റ്റൻ കെയ്ൻ വില്യാംസണും 25 റൺസുമായി ടോം ലഥാമുമാണ് ക്രീസിൽ .


ഫ്ലിപ്പ്കാർട്ടുമായി കമ്പനി ലയിപ്പിക്കാനുള്ള തീരുമാനത്തിൽ നിന്നും സ്നാപ്ഡീൽ പിൻവാങ്ങുന്നു . സ്വതന്ത്രമായിത്തന്നെ മുന്നോട്ടുപോകുമെന്ന് സ്നാപ് ഡീൽ വ്യക്തമാക്കി . സ്നാപ്ഡീൽ നടത്തുന്ന ജാസ്പർ ഇൻഫോടെക് ഫ്ലിപ്പ്കാർട്ടുമായുള്ള ലയനം ഏതാണ്ട് അവസാനഘട്ടത്തിലാണെന്ന വാർത്തകൾ പ്രചരിക്കുന്നതിനിടയിലാണ് അപ്രതീക്ഷിത പിൻമാറ്റം . സ്നാപ്ഡീൽ ഓഹരി ഉടമകളുടെ അതൃപ്തിയാണ് പിൻമാറ്റത്തിന് പിന്നിൽ എന്നാണ് സൂചന . കഴിഞ്ഞ നിരവധി ആഴ്ചകളായി സ്നാപ്ഡീലുമായി ചർച്ചയിലായിരുന്നു ഫ്ലിപ്പ്കാർട്ട് . കൺസൽട്ടിംഗ് സ്ഥാപനമായ ഏണസ്റ്റ് ആൻഡ് യംഗിനെയായിരുന്നു സ്നാപ്ഡീൽ ഏറ്റെടുക്കൽ ചുമതല ഫ്ലിപ്പ്കാർട്ട് ഏൽപ്പിച്ചത് . ജപ്പാനിൽ നിന്നുള്ള നിക്ഷേപക ഭീമന്മാരും സ്നാപ്ഡീലിന് ധനസഹായം നൽകുന്നവരുമായ സോഫ്റ്റ്ബാങ്ക് ആയിരുന്നു ലയനത്തിന് മുൻകൈ എടുത്തിരുന്നത് . രാജ്യത്തെ ഇ - കൊമേഴ്സ് മേഖലയിൽ ആമസോണിൽ നിന്ന് വൻ മത്സരമാണ് ഫ്ളിപ്കാർട്ട് ഉൾപ്പെടെയുള്ള സ്ഥാപനങ്ങൾ നേരിടുന്നത് . ഫ്ലിപ്പ്കാർട്ടിനെ ലോകത്തിലെ രണ്ടാമത്തെ ആമസോൺ ആക്കി മാറ്റുക എന്നതാണ് സോഫ്റ്റ്ബാങ്കിൻറെ ലക്ഷ്യം . എന്നാൽ ഓഹരി ഉടമകൾ ഈ നീക്കത്തെ എതിർത്തതോടെ ഡീലിൽ നിന്നും പിന്നോട്ട് പോവുകയായിരുന്നു സ്നാപ്ഡീൽ .


ലോകത്തെ മുഴുവൻ ഞെട്ടിച്ച വാനാക്രൈ ആക്രമണത്തിന് പിന്നിൽ ആരാണെന്നത് സംബന്ധിച്ച് ഇപ്പോഴും വ്യക്തമായ ഉത്തരം ആർക്കുമില്ല . എന്നാൽ ഇക്കാര്യത്തിൽ പുതിയ ആരോപവുമായി അമേരിക്ക രംഗത്തെത്തിയിരിക്കുയാണിപ്പോൾ . ലോകത്താകമാനം വിവിധ രാജ്യങ്ങളിലായി ലക്ഷക്കണക്കിന് ഡോളർ നഷ്ടമുണ്ടാക്കിയ വൈറസ് ആക്രമണത്തിന് പിന്നിൽ ഉത്തര കൊറിയയാണെന്നാണ് അമേരിക്കയുടെ പുതിയ ആരോപണം . ഇത് ആദ്യമായാണ് വാനാക്രൈയുടെ കാര്യത്തിൽ പരസ്യമായൊരു ആരോപണവുമായി അമേരിക്ക രംഗത്ത് വന്നിരിക്കുന്നത് . പ്രസിഡന്റ് ഡോണാൾഡ് ട്രംപിന്റെ സുരക്ഷാ ഉപദേഷ്ടാവ് തോമസ് ബോസെർട്ടാണ് വാൾ സ്ട്രീറ്റ് ജേർണലിൽ ആരോപണം ഉന്നയിച്ചത് . 150ൽപരം രാജ്യങ്ങളിൽ നിന്നുള്ള മൂന്ന് ലക്ഷത്തിലധികം കംപ്യൂട്ടറുകളെയാണ് അന്ന് വാനാക്രൈ ബാധിച്ചത് . കേരളത്തിലെ സർക്കാർ ഓഫീസുകളിലടക്കം ഇതിന്റെ ആക്രമണമുണ്ടായി . ബാങ്കുകൾ , ആശുപത്രികൾ എന്നിവിടങ്ങളിലും വ്യാപകമായി കംപ്യൂട്ടറുകളിലെ വിവരങ്ങൾ നഷ്ടമായി . വിവരങ്ങൾ തട്ടിയെടുത്ത ശേഷം അത് തിരിച്ചുലഭിക്കണമെങ്കിൽ പണം നൽകണമെന്ന അറിയിപ്പുകളായിരുന്നു കംപ്യൂട്ടറുകളിൽ ലഭിച്ചത് . ബിറ്റ് കോയിൻ വഴി പണം നൽകണമെന്നായിരുന്നു നിർദ്ദേശം . വ്യക്തമായ തെളിവുകളുടെ അടിസ്ഥാനത്തിലാണ് തങ്ങൾ ഇപ്പോൾ ആരോപണം ഉന്നിയിക്കുന്നതെന്നും വാനക്രൈയുടെ പൂർണ്ണ ഉത്തരവാദിത്തം ഉത്തര കൊറിയക്കാണെന്നും തോമസ് ബോസെർട്ട് ആരോപിക്കുന്നു . ഉത്തര കൊറിയയുടെ ഇത്തരം പ്രവണതകൾ അവസാനിപ്പിക്കുന്നതിനായി അമേരിക്ക എല്ലാ വഴികളും സ്വീകരിക്കുമെന്നും അദ്ദേഹം പറഞ്ഞു . വാനാക്രൈക്ക് പിന്നിൽ ഉത്തരകൊറിയയാണെന്ന് നേരത്തെ ബ്രിട്ടൻ ആരോപിച്ചിട്ടുണ്ട് . അമേരിക്കൻ കമ്പനിയായ മൈക്രോ സോഫ്റ്റും ഇത്തരത്തിൽ ആരോപണം ഉന്നയിച്ചിട്ടുണ്ട് .


സൌഹൃദത്തിൻറെയും യാത്രയുടെയും കഥ പറയുന്ന ' ആയിരത്തി ഒന്നാമത്തെ കള്ളം ' എന്ന ഹ്രസ്വ ചിത്രം ശ്രദ്ധേയമാകുന്നു . നിതിൻ വിജയനാണ് ' ആയിരത്തി ഒന്നാമത്തെ കള്ളം ' അണിയിച്ചൊരുക്കിയത് . ചിത്രത്തെ കുറിച്ച് അണിയറപ്രവർത്തകർക്ക് പറയാനുള്ളത് എല്ലാ സൌഹൃദങ്ങളിലും യാത്ര ഒരു അഭിവാജ്യ ഘടകമാണ് , സൌഹൃദത്തിന്റെ ബലം കൂടാനും , ഓർമയുടെ താളുകളിൽ എന്നും ഓർത്തു വെക്കാനും ഒരുപിടി നല്ല മുഹൂർത്തങ്ങളും ആ യാത്രകൾ സമ്മാനിക്കും . അതുപോലെ ഒരു യാത്രയാണ് ഇതും . യാത്രയുടെ ആവേശത്തിൽ ഏറ്റവും നല്ല എക്സ്പീരിയൻസ് നൽകുന്നത് ഒരു ദിവസത്തെ പൊലീസ് സ്റ്റേഷനിലെ അകപ്പെടൽ ആണ് . അവിടുത്തെ ചില കഥ സന്ദർഭങ്ങളിലൂടെ നല്ല അനുഭവങ്ങളും നല്ല ഓർമകളും ചില തിരിച്ചറിവുകളും അവർക്കു ലഭിക്കുന്നു . കൂട്ടുകാർക്കും ഒപ്പം കാഴ്ചക്കാർക്കും . നർമത്തിൽ ചാലിച്ച ഒരു നല്ല മെസ്സേജ് സമൂഹത്തിനു നൽകുന്നുണ്ട് ആയിരത്തി ഒന്നാമത്തെ കള്ളം .


ഡബ്ല്യൂസിസി അംഗങ്ങളുടെ ആവശ്യപ്പെട്ടതനുസരിച്ച് അങ്ങോട്ട് ആവശ്യപ്പെട്ടതോടെ അമ്മ സംഘടനയിൽ നിന്ന് നടൻ ദിലീപ് രാജിവെച്ചെന്ന് പ്രസിഡൻറ് മോഹൻലാൽ . താൻ ഈ സ്ഥാനത്ത് എത്തുമ്പോൾ ഏറ്റവും വലിയ വിഷയമായിരുന്നു ദിലീപിൻറെ കാര്യം . ഡബ്ല്യൂസിസി ആവശ്യപ്പെട്ട കാര്യങ്ങളിൽ നിയമസഹായം തേടിയപ്പോൾ ഒരു ജനറൽ ബോഡി കൂടി മാത്രമേ തീരുമാനം എടുക്കാൻ സാധിക്കൂ എന്നാണ് മനസിലായത് . പിന്നീട് അത് വലിയ പ്രശ്നമായി മാറി . ഡബ്ല്യൂസിസി ഇക്കാര്യത്തിൽ വ്യക്തമായ ധാരണ വേണമെന്ന് പറഞ്ഞു . അപ്പോൾ അൽപം സാവകാശം വേണമെന്ന് അവരോട് പറഞ്ഞു . ജനറൽ ബോഡി കൂടി തീരുമാനിക്കാൻ സാധിക്കുകയുള്ളുവെന്നും അറിയിച്ചു . പിന്നീട് , കേരളത്തിൽ പ്രളയം പോലുള്ള പ്രശ്നങ്ങൾ വന്നു . അതിന് ശേഷം വീണ്ടും അവർ ചില ആവശ്യങ്ങൾ ഉന്നയിച്ച് എത്തി . ജനറൽ ബോഡി കൂടാതെ ഇക്കാര്യത്തിൽ തനിക്ക് തീരുമാനം എടുക്കാനാവില്ലെന്നാണ് പറഞ്ഞത് . വലിയ അഴിച്ച് പണി വേണമെന്നുള്ളതാണ് അവരുടെ ആവശ്യം . കൂടാതെ , രാജിവെച്ച് പോയവരെ തിരിച്ചെടുക്കണമെന്നത് അടക്കം ഉന്നയിച്ചു . ഇതൊന്നും മോഹൻലാലിന് എടുക്കാവുന്ന തീരുമാനങ്ങളല്ല . ദിലീപിനെ പുറത്താക്കണമെന്നാണ് അവരുടെ പ്രധാന വിഷയം . തുടർന്ന് എല്ലാരെയും വിളിച്ച് കൂട്ടി ഒരു ജനറൽ ബോഡി കൂടുന്നത് വലിയ ബുദ്ധിമുട്ടായതിനാൽ ദിലീപിനെ വിളിച്ചു . തുടർന്ന് അദ്ദേഹത്തിൻറെ രാജി ആവശ്യപ്പെടുകയും അദ്ദേഹം രാജിവെയ്ക്കുകയും ചെയ്തു . ദിലീപ് നൽകിയ രാജിക്കത്ത് ഞങ്ങളുടെ കെെയിൽ ഉണ്ട് . അതിപ്പോൾ എക്സിക്യൂട്ടീവ് കമ്മിറ്റി അംഗീകരിച്ചെന്നും അദ്ദേഹം മോഹൻലാൽ പറഞ്ഞു .


ജയലളിതയുടെയും കരുണാനിധിയുടെയും വിയോഗത്തെ തുടർന്ന് തമിഴ് നാട് രാഷ്ട്രീയം മാറുകയാണ് . കമൽഹാസനും രജനികാന്തുമൊക്കെ രാഷ്ട്രീയത്തിലേക്ക് സജീവമായി ഇറങ്ങുകയാണ് . തെരഞ്ഞെടുപ്പിൽ മത്സരിക്കുമെന്നും ഇവർ പറയുന്നു . അതേസമയം വിജയ് മുഖ്യമന്ത്രിയായി അഭിനയിക്കുന്നുവെന്നതാണ് തമിഴ് സിനിമ ലോകത്ത് നിന്നുള്ള വാർത്ത . എ ആർ മുരുഗദോസ് സംവിധാനം ചെയ്യുന്ന സിനിമയിലാണ് വിജയ് മുഖ്യമന്ത്രിയാകുന്നത് . സർക്കാർ എന്ന സിനിമ ദിപാവലിക്ക് ആണ് റിലീസ് ആകുക . സാമൂഹ്യസന്ദേശമുള്ള ഒരു കൊമേഴ്സ്യൽ ചിത്രമായിരിക്കും സർക്കാർ . വരലക്ഷ്മിയാണ് പ്രധാന സ്ത്രീ കഥാപാത്രത്തെ അവതരിപ്പിക്കുന്നത് . എ ആർ റഹ്മാൻ സംഗീത സംവിധാനം നിർവഹിക്കുന്നു .


500 , 000 ച . മൈൽ ( 1294994.06 ച . കി . മി ) ആണ് വിസ്തീർണം . എന്നാൽ 305,000 ച . കി . മി ആണ് ഈ സാങ്കൽപിക കടലാഴിയുടെ വിസ്തീർണം എന്ന വാദവുമുണ്ട് . അമേരിക്ക , യൂറോപ് , കരീബിയൻ ദ്വീപുകൾ എന്നിവിടങ്ങളിലെ മിക്ക കപ്പൽ യാത്രകളും വ്യോമസഞ്ചാരങ്ങളും ബർമുഡയിലൂടെയാണ് . ഓരോ തവണയും ഇതുവഴി യാത്രചെയ്ത വിമാനങ്ങളും കപ്പലുകളും അപകടത്തിൽപെടുകയോ കാണാതാവുകയോ ചെയ്തിട്ടുണ്ട് . അന്വേഷണങ്ങൾ ഏറെയുണ്ടായെങ്കിലും നൂറ്റാണ്ടുകളായി ഉത്തരംകിട്ടാത്ത സമസ്യയായിയിരുന്നു ബർമുഡ ത്രികോണം എന്നാൽ ഒടുവിൽ ഇതാ ഒരു വിശദീകരണം . ഏയർബോംബ് എന്ന് വിശേഷിപ്പിക്കപ്പെടുന്ന പ്രതിഭാസമാണ് കപ്പലുകളുടെയും , വിമാനങ്ങളുടെ അന്ത്യം കുറിക്കുന്നത് എന്നാണ് വിശദീകരണം . 170 എംപിഎച്ച് വേഗതയുള്ള കാറ്റാണ് ഈ മേഖങ്ങൾക്ക് ഒപ്പം ഉണ്ടാകുന്നത് . ഇത് കപ്പലുകളെയും ചെറുവിമാനങ്ങളെയും കടലിൽ മുക്കുവാൻ പര്യപ്തമെന്ന് ശാസ്ത്രലോകം പറയുന്നു . ഹെക്സഗണൽ രൂപത്തിലാണ് ഈ മേഘങ്ങൾ എന്നാണ് കാലാവസ്ഥ നിരീക്ഷകർ പറയുന്നത് . ഈ മേഘങ്ങളുടെ ഉപഗ്രഹ ദൃശ്യങ്ങൾ വളരെ ഭീകരമാണെന്നാണ് കാലാവസ്ഥ നിരീക്ഷകൻ റാൻറി സെർവേണി ന്യൂയോർക്ക് പോസ്റ്റിനോട് പറയുന്നു . ഇത്തരത്തിലുള്ള മേഘങ്ങൾ ഏയർബോംബ് ഉണ്ടാക്കാൻ പ്രാപ്തമാണെന്നും . ഇവകൂടുതലായി ബർമുഡ് ത്രികോണത്തിന് അടുത്ത് കാണുന്നതായി ഇവർ പറയുന്നു . ഈ മേഘങ്ങൾ മൂടുന്നതോടെ ഹാരിക്കെയ്ൻ രീതിയിലുള്ള ചുഴലിക്കാറ്റ് ഉണ്ടാകുന്നു . ഇത് കപ്പലുകളെയും വിമാനങ്ങളെയും തകർക്കുന്നു


സാനിയ മിർസയ്ക്കും രോഹൻ ബൊപ്പണ്ണയ്ക്കും എതിരെ ആഞ്ഞടിച്ച് ലിയാൻഡർ പെയ്സ് . തൻറെ നേട്ടങ്ങളിൽ അസൂയ ഉള്ള ആളുകളാണ് വിവാദങ്ങൾക്ക് പിന്നിലെന്ന് പെയ്സ് കുറ്റപ്പെടുത്തി . പതിനെട്ട് ഗ്രാൻഡ്സ്ലാം കീരിടങ്ങളും , 7 ഒളിംപിക്സ് പങ്കാളിത്തവും എന്ന തൻറെ നേട്ടം 10 ജന്മമെടുത്താലും സ്വന്തമാക്കാൻ ഇവർക്ക് കഴിയില്ല . തൻറെ പ്രതിച്ഛായ മോശമാക്കാൻ നിരന്തരം ഇക്കൂട്ടർ ശ്രമിക്കുകയാണെന്നും ഒരു വാർത്താ ഏജൻസിക്ക് നൽകിയ അഭിമുഖത്തിൽ പെയ്സ് വിമർശിച്ചു . തൻറെ നേരേ ആരെല്ലാം കുരച്ചാലും , ഡേവിസ് കപ്പ് ടീമിൽ നിന്ന് വിരമിക്കില്ലെന്നും പെയ്സ് വ്യക്തമാക്കി . ഒളിംപിക്സിലെ മിക്സ്ഡ് ഡബിൾസിന് സാനിയ ബൊപ്പണ്ണ സഖ്യത്തെ അയച്ചതിനെ പെയ്സ് കഴിഞ്ഞ ദിവസം വിമർശിച്ചിരുന്നു . തുടർന്ന് പെയ്സ് വിഷം നിറഞ്ഞ മനസ്സിന് ഉടമയെന്ന് സാനിയയും വാർത്തയിലിടം പിടിക്കാനുള്ള ശ്രമമെന്ന് ബൊപ്പണ്ണയും കുറ്റപ്പെടുത്തിയിരുന്നു . ഈ പ്രസ്താവനകളോട് പ്രതികരിക്കുകയായിരുന്നു .


ഇന്ത്യക്കെതിരെ നാലാം ക്രിക്കറ്റ് ടെസ്റ്റിൽ ഓസ്ട്രേലിയക്ക് ഫോളോഓൺ . ഇന്ത്യയുടെ 622നെതിരെ ആദ്യ ഇന്നിങ്സിൽ ഓസീസ് 300ന് പുറത്താവുകയായിരുന്നു . 322 റൺസിന്റെ കൂറ്റൻ ലീഡാണ് ഇന്ത്യ നേടിയത് . ഒരു സെഷനും ഒരു ദിവസവും ശേഷിക്കെ ഇന്ത്യ അനായാസം വിജയം സ്വന്തമാക്കുമെന്നാണ് വിലയിരുത്തൽ . അഞ്ച് വിക്കറ്റ് നേടിയ കുൽദീപ് യാദവ് രണ്ട് വീതം വിക്കറ്റ് നേടിയ രവീന്ദ്ര ജഡേജ , മുഹമ്മദ് ഷമി എന്നിവരാണ് ഓസീസിനെ ഫോളോഓണിലേക്ക് തള്ളിവിട്ടത് . 79 റൺസ് നേടിയ മാർകസ് ഹാരിസാ ( 79 ) ണ് ഓസീസിന്റെ ടോപ് സ്കോറർ . മർനസ് ലബുഷാഗ്നെ ( 38 ) , പീറ്റർ ഹാൻഡ്സ്കോംപ് ( 37 ) എന്നിവരും ഭേദപ്പെട്ട പ്രകടനം പുറത്തെടുത്തു . ആദ്യ ഇന്നിങ്സിൽ ഇന്ത്യ ഏഴിന് 622 എന്ന നിലയിൽ ഡിക്ലയർ ചെയ്യുകയായിരുന്നു . ചേതേശ്വർ പൂജാര ( 193 ) , ഋഷഭ് പന്ത് ( 159 ) എന്നിവരുടെ സെഞ്ചുറികളാണ് ഇന്ത്യക്ക് കൂറ്റൻ സ്കോർ സമ്മാനിച്ചത് . പാറ്റ് കമ്മിൻസ് ( 25 ) , പീറ്റർ ഹാൻഡ്സ്കോംപ് ( 37 ) , നഥാൻ ലിയോൺ ( 0 ) , ജോഷ് ഹേസൽവുഡ് ( 21 ) എന്നിവരുടെ വിക്കറ്റുകളാണ് ഇന്ന് അവർക്ക് നഷ്ടമായത് . മൂന്നാം ദിനം വെളിച്ചക്കുറവ് കാരണം നേരത്തെ കളി അവസാനിക്കുമ്പോൾ ഓസീസ് ആറിന് 236 എന്ന നിലയിലായിരുന്നു . എന്നാൽ നാലാം ദിവസം രാവിലെ മഴയെത്തിയതോടെ ആദ്യ സെഷനിൽ ഒരു പന്ത് പോലും എറിയാൻ സാധിച്ചില്ല . രണ്ടാം സെഷനിൽ തുടക്കത്തിൽ പാറ്റ് കമ്മിൻസ് പവലിയനിലേക്ക് മടങ്ങി . തലേ ദിവസത്തെ സ്കോറിന് ഒരു റൺ പോലും കൂട്ടിച്ചേർക്കാൻ കമ്മിൻസിന് സാധിച്ചില്ല . ഷമിയുടെ പന്തിൽ ബൌൾഡാവുകയായിരുന്നു കമ്മിൻസ് . വൈകാതെ ഹാൻഡ്സ്കോംപും മടങ്ങി . ബുംറയുടെ പന്തിൽ വിക്കറ്റ് തെറിക്കുകയായിരുന്നു . ലിയോണിനെയാവട്ടെ കുൽദീപ് യാദവ് വിക്കറ്റിന് മുന്നിൽ കുടുക്കി . നേരത്തെ , ഉസ്മാൻ ഖവാജ ( 27 ) , മാർകസ് ഹാരിസ് ( 79 ) , ഷോൺ മാർഷ് ( 8 ) , മർനസ് ലബുഷാഗ്നെ ( 22 ) , ട്രാവിസ് ഹെഡ് ( 20 ) , ടിം പെയ്ൻ ( 5 ) എന്നിവരെ ഓസീസിന് നഷ്ടമായിരുന്നു . ഖവാജയുടെ വിക്കറ്റാണ് ഓസീസിന് ആദ്യം നഷ്ടമായത് . കുൽദീപിനെതിരെ വലിയ ഷോട്ടിന മുതിർന്ന ഖവാജയ്ക്ക് പിഴച്ചു . മിഡ് വിക്കറ്റിൽ പൂജാരയുടെ കൈകളിലേക്ക് . 72 റൺസാണ് ഇരുവരും കൂട്ടിച്ചേർത്തത് . പിന്നാലെ എത്തിയത് ലബുഷാഗ്നെ . ഹാരിസും ലബുഷാഗ്നെയും പതിയെ ഓസീസിനെ മുന്നോട്ട് നയിച്ചു . ഇരുവരും മൂന്നാം വിക്കറ്റിൽ 56 റൺസ് കൂട്ടിച്ചേർത്തു . എന്നാൽ ഹാരിസിന്റെ വിക്കറ്റ് തെറിപ്പിച്ച ജഡേജ വീണ്ടും ഇന്ത്യക്ക് ബ്രേക്ക് ത്രൂ നൽകി . ജഡേജയുടെ സ്ക്വയർ കട്ട് ചെയ്യാനുള്ള ശ്രമത്തിനിടെ ബൌൾഡാവുകയായിരുന്നു . ഷോൺ മാർഷിനെ ജഡേജയുടെ തന്നെ പന്തിൽ സ്ലിപ്പിൽ രഹാനെ പിടികൂടി . ലബുഷാഗ്നെ അൽപനേരം പിടിച്ചു നിന്നെങ്കിലും ഷമിയുടെ പന്തിൽ ഷോർട്ട് ലെഗിൽ രഹാനെയ്ക്ക് ക്യാച്ച് നൽകി . ട്രാവിസ് ഹെഡ് കുൽദീപിന് റിട്ടേൺ ക്യാച്ച് നൽകി മടങ്ങി . പെയ്നാവട്ടെ കുൽദീപിന്റെ പന്തിൽ കുറ്റി തെറിക്കുകയായിരുന്നു . പന്തിന്റെ അതിവേഗ സെഞ്ചുറിയും പൂജാരയുടെ ഇരട്ട സെഞ്ചുറി നഷ്ടവുമായിരുന്നു രണ്ടാം ദിവസത്തെ പ്രധാന ഹൈലൈറ്റസ് . നാലിന് 303 എന്ന നിലയിലാണ് ഇന്ത്യ രണ്ടാം ദിനം ആരംഭിച്ചത് . രവീന്ദ്ര ജഡേജയും ( 81 ) വാലറ്റത്ത് നിർണായക സംഭാവന നൽകി . നേരത്തെ മായങ്ക് അഗർവാളും ( 77 ) , ഹനുമ വിഹാരി ( 42 ) യും മികച്ച പ്രകടനം പുറത്തെടുത്തിരുന്നു . ഓസീസിന് വേണ്ടി നഥാൻ ലിയോൺ മൂന്നും ജോഷ് ഹേസൽവുഡ് രണ്ടും വിക്കറ്റ് നേടി . വിഹാരിയുടെ വിക്കറ്റാണ് രണ്ടാം ദിവസം ഇന്ത്യക്ക് ആദ്യം നഷ്ടമായത് . എന്നാൽ പിന്നീട് ഒത്തുച്ചേർന്ന പന്ത് - പൂജാര സഖ്യം 89 റൺസ് കൂട്ടിച്ചേർത്തു . അധികനേരം ഈ കൂട്ടുക്കെട്ട് മുന്നോട്ട് പോയില്ല . ഇരട്ട സെഞ്ചുറിക്ക് തൊട്ടടുത്ത് പൂജാര വീണു . 193 റൺസെടുത്ത പൂജാരയെ സ്വന്തം പന്തിൽ നഥാൻ ലിയോൺ ക്യാച്ചെടുത്ത് പുറത്താക്കുകയായിരുന്നു . ഓസീസിനെതിരെ മാത്രം മൂന്ന് ഇരട്ട സെഞ്ചുറികൾ നേടാനുള്ള അവസരമാണ് പൂജാരയ്ക്ക് നഷ്ടമായത് . 373 പന്തിൽ 22 ബൌണ്ടറി ഉൾപ്പെടെയാണ് പൂജാര 193 റൺസെടുത്തത് . ചേതേശ്വർ പൂജാരയ്ക്ക് ഇരട്ട സെഞ്ചുറി നഷ്ടമായെങ്കിലും ഋഷഭ് പന്ത് വൈകാതെ സെഞ്ചുറി പൂർത്തിയാക്കി . 189 പന്തിൽ 15 ഫോറും ഒരു സ്കിസും ഉൾപ്പെടുന്നതാണ് പന്തിന്റെ തകർപ്പൻ ഇന്നിങ്സ് . പന്തിന്റെ രണ്ടാം ടെസ്റ്റ് സെഞ്ചുറിയാണിത് . നേരത്തെ ഇംഗ്ലണ്ട് പരമ്പരയിലും പന്ത് സെഞ്ചുറി നേടിയിരുന്നു . മാത്രമല്ല , രണ്ട് രാജ്യങ്ങളിലും സെഞ്ചുറി നേടുന്ന ആദ്യ ഇന്ത്യൻ വിക്കറ്റ് കീപ്പറെന്ന നേട്ടവും പന്തിനെ തേടിയെത്തി . പന്തിന് കൂട്ടുണ്ടായിരുന്ന രവീന്ദ്ര ജഡേജയും മികച്ച പ്രകടനം പുറത്തെടുത്തു . 114 പന്തുകൾ നേരിട്ട താരം ഏഴ് ഫോറും ഒരു സിക്സും അടങ്ങുന്നതായിരുന്ന ജഡേജയുടെ ഇന്നിങ്സ് . ഇരുവരും 204 റൺസാണ് ഇരുവരും ചേർന്നുള്ള സഖ്യം കൂട്ടിച്ചേർത്തത് . നേരത്തെ , സിഡ്നിയിലും ടോസിലെ ഭാഗ്യം ഇന്ത്യയെ തുണച്ചപ്പോൾ ബാറ്റിംഗ് തെരഞ്ഞെടുക്കാൻ ക്യാപ്റ്റൻ വിരാട് കോലിക്ക് രണ്ടാമതൊന്ന് ആലോചിക്കേണ്ടിവന്നില്ല . കെ എൽ രാഹുലാണ് മായങ്കിനൊപ്പം ഇന്നിംഗ്സ് ഓപ്പൺ ചെയ്തത് . എന്നാൽ ഒരിക്കൽ കൂടി രാഹുൽ ( 9 ) തുടക്കത്തിലേ മടങ്ങി . 10 റൺസെ അപ്പോൾ ഇന്ത്യൻ സ്കോർ ബോർഡിലുണ്ടായിരുന്നുള്ളു . എന്നാൽ വൺഡൌണായി എത്തിയ പൂജാരക്കൊപ്പം ഇന്ത്യയ്ക്ക് മികച്ച അടിത്തറയിട്ട മായങ്ക് നഥാൻ ലിയോണിനെ സിക്സറടിക്കാനുള്ള ശ്രമത്തിൽ 77 റൺസെടുത്ത് പുറത്തായി .


ബ്ലഡ്മൂൺ ദൃശ്യമാകുന്ന സമയങ്ങളിൽ ഭൂമിയിൽ ചില മാറ്റങ്ങളുണ്ടാകുമെന്ന് ശാസ്ത്രീയമായി തന്നെ വിശദീകരണമുണ്ട് . ഈ ദിവസങ്ങളിൽ ശക്തമായ തിരമാലകൾക്ക് സാധ്യതയുണ്ടെന്ന് ദുരന്തനിവരണ അതോറിറ്റി നേരത്തെ അറിയിച്ചിട്ടുണ്ട് . കൂടാതെ ലോകത്തിൻറെ ചില ഭാഗങ്ങളിൽ നേരിയ ഭൂചലനത്തിനും സാധ്യതയുണ്ട് . പൂർണചന്ദ്രൻ പ്രത്യക്ഷപ്പെടുന്ന ദിവസങ്ങളിൽ കടലിനെ സൂക്ഷിക്കണം . കടൽ ഉൾവലിയാനും തിരിച്ചു കരയിലേക്ക് അടിച്ചുകയറാനും സാധ്യതയുണ്ട് . ചന്ദ്രൻ ഭൂമിക്ക് ഏറ്റവും അരികിൽ വരുന്ന സൂപ്പർ മൂൺ സമയത്ത് അസാധാരണ വേലിയേറ്റം സാധാരണയാണ് . എന്നാൽ ആശങ്കപ്പെടേണ്ട കാര്യമില്ലെന്നാണ് ഗവേഷകർ അറിയിച്ചിരിക്കുന്നത് . ഭൌമപാളികൾ തമ്മിൽ യോജിക്കുന്ന പസഫിക് മേഖലയിലും ഇന്തോനീഷ്യയിലെ ജാവാ കടലിടുക്കുപോലുള്ള ഭ്രംശമേഖലകളിലുമായിരിക്കും ഭൂചലനത്തിന് സാധ്യത . ഇന്ത്യൻ ഉപഭൂഖണ്ഡത്തിലും സൂപ്പർമൂണിൻറെ ഫലമായി ചെറു ചലനങ്ങൾക്കു സാധ്യതയുണ്ട് . ഇന്തോനേഷ്യയോടു ചേർന്നു കിടക്കുന്ന ആൻഡമാൻ ദ്വീപസമൂഹങ്ങളും സാധ്യതാമേഖലകളുടെ പട്ടികയിലുണ്ട് . ആകർഷണഫലമായി ഭൂമിയിലെ പാറക്കെട്ടുകളിലും ഭൌമപാളികളിലും വലിച്ചിൽ അനുഭവപ്പെടാൻ ഇടയുണ്ട് . ഇത്തരം പ്രതിഭാസങ്ങളുടെ ഫലമായുള്ള ചെറു ഭൂചലനങ്ങൾ പിന്നീട് വൻ ഭൂകമ്പങ്ങളിലേക്കു നയിക്കുന്നതായി നേരത്തെ നടന്ന ചില പഠനങ്ങളിൽ തെളിഞ്ഞിട്ടുണ്ട് . ചന്ദ്രൻറെയും സൂര്യൻറെയും ആകർഷണം ഒരുമിച്ച് അനുഭവപ്പെടുമ്പോൾ ഭൂചലനസാധ്യത ഏറുന്നതായി പഠനത്തിലും തെളിഞ്ഞതാണ് . ചന്ദ്രൻ ഭൂമിയോട് അടുത്തുവരുന്ന സൂപ്പർമൂൺ സമയത്ത് ആകർഷണ ശക്തിമൂലം ഭൌമപാളികൾ ഒന്നിനടിയിൽ മറ്റൊന്നായി തെന്നിക്കയറുന്നതായി അടുത്ത കാലത്തുണ്ടായ ജപ്പാൻ ഭൂചലനത്തിൽ തെളിഞ്ഞു . വടക്കെ അമേരിക്കൻ പാളികളിലുണ്ടായ നിരക്കവും തെന്നലുമാണ് ഈ ഭൂകമ്പത്തിനു പെട്ടെന്നു പ്രേരകമായത് . ചന്ദ്രഗ്രഹണവും സൂപ്പർമൂണും ഒരേ സമയം അനുഭവപ്പെടുന്ന സമയത്ത് സൂര്യനിലെ ചെറിയ കളങ്കങ്ങൾ പൊട്ടിത്തെറിക്കകൂടി ചെയ്താൽ ( സോളാർ ഫ്ലെയർ ) ഭൂമിയിൽ പലതും സംഭവിക്കാൻ സാധ്യത കൂടുതലാണെന്നും കണ്ടെത്തിയിരുന്നു . 2004 ഡിസംബർ 26 ലെ സുമാത്ര ഭൂചലനവും അടുത്ത കാലത്തുണ്ടായ ജപ്പാൻ ഭൂചലനവും സൂര്യനിലെ സൌരകളങ്കങ്ങളിൽ നിന്നുള്ള പൊട്ടിത്തെറിയെ തുടർന്നുണ്ടായതാണെന്നു തെളിഞ്ഞിട്ടുണ്ട് .


നിപ്പാ ഭീതിയെത്തുടർന്ന് കേരളത്തിൽ നിന്നുളള പഴം - പച്ചക്കറി ഇറക്കുമതിക്ക് ഗൾഫ് രാജ്യങ്ങൾ ഏർപ്പെടുത്തിയ വിലക്ക് സംസ്ഥാനത്തിന് വിനയാവുന്നു . ഇറക്കുമതി നിരോധനത്തെത്തുടർന്ന് ഏറ്റവും പ്രതിസന്ധിയിലായത് കേരളത്തിൻറെ വാഴക്കുല വിപണിയാണ് . കേരളത്തിൽ നിന്നും ഗൾഫ് രാജ്യങ്ങളിലേക്ക് ഏറ്റവും കൂടുതൽ കയറ്റുമതി ചെയ്യുന്ന പഴ വർഗ്ഗം വാഴപ്പഴമാണ് . ആകെ കയറ്റുമതിയുടെ 80 ശതമാനം വരും ഇത് . നിപ്പാ ഭീതി കെട്ടടങ്ങിയെങ്കിലും ഗൾഫ് രാജ്യങ്ങൾ കേരളത്തിൽ നിന്നുളള പഴം - പച്ചക്കറിക്കുളള നിരോധനം തുടരുന്നതാണ് പ്രതിസന്ധിക്ക് കാരണമായത് . കേന്ദ്ര - സംസ്ഥാന സർക്കാരുകൾ കേരളത്തിൽ നിന്നുളള പഴവർഗ്ഗങ്ങളും പച്ചക്കറിയും പൂർണ്ണ സുരക്ഷിതമെന്ന് സാക്ഷ്യപ്പെടുത്തിയിട്ടുണ്ട് . കഴിഞ്ഞ ദിവസം യുഎഇ കേരളത്തോട് തുടർന്ന് വന്നിരുന്ന വിലക്ക് നീക്കിയെങ്കിലും മറ്റ് ഗൾഫ് രാജ്യങ്ങളായ ഖത്തർ , ബെഹ്റൈൻ , സൌദി അറേബ്യ , കുവൈറ്റ് തുടങ്ങിയ രാജ്യങ്ങൾ വിലക്ക് തുടരുകയാണ് . കേരളത്തിലെ മൂന്ന് വിമാനത്താവളങ്ങളിലൂടെയാണ് ഗൾഫ് രാജ്യങ്ങളിലേക്ക് പഴവർഗ്ഗങ്ങളും പച്ചക്കറിയും കയറ്റിവിടുന്നത് . തിരുവന്തപുരം വിമാനത്താവളത്തിൽ നിന്ന് ദിനംപ്രതി 60 ടണ്ണും കൊച്ചി വിമാനത്താവളത്തിൽ നിന്ന് 50 ടണ്ണും കോഴിക്കോട് നിന്ന് 15 ടണ്ണുമാണ് ഗൾഫിലേക്ക് കയറ്റുമതി നടക്കുന്നത് . അതായത് ദിനംപ്രതി ശരാശരി 125 ടൺ കയറ്റുമതി ഗൾഫ് രാജ്യങ്ങളിലേക്ക് നടക്കുന്നു . ഇതിലൂടെ സംസ്ഥാന ഖജനാവിന് ശരാശരി 1.25 കോടി രൂപ ലഭിച്ചിരുന്നു . കേരളത്തിൽ നിന്നുളള കയറ്റുമതി വിലക്കിനെത്തുടർന്ന് ഇത് ഇപ്പോൾ പൂർണ്ണമായും നിലച്ചിരിക്കുകയാണ് ഇപ്പോൾ . ഈ നടപടികൾ കേരളത്തിലെ വാഴക്കുല കർഷകർക്ക് വലിയ ഭീഷണിയാണ് സൃഷ്ടിക്കുന്നത് . തമിഴ്നാട് , കർണ്ണാടക അടക്കമുളള സംസ്ഥാനങ്ങളിൽ നിന്നും ശ്രീലങ്കയിൽ നിന്നുമുളള വാഴപ്പഴത്തിൻറെ കയറ്റുമതിക്ക് കേരളത്തിന് ഏർപ്പെടുത്തിയ വിലക്കിനെ തുടർന്ന് വലിയ തോതിൽ നേട്ടമുണ്ടായിട്ടുണ്ട് . സംസ്ഥാന ആരോഗ്യ വകുപ്പ് നിപ്പാ വൈറസ് ബാധ സ്ഥരീകരിച്ചപ്പോൾ മുതൽ പഴം - പച്ചക്കറി സാധനങ്ങൾക്ക് ഗൾഫ് രാജ്യങ്ങളിൽ വിലക്ക് തുടരുകയാണ് . വിലക്ക് തുടങ്ങിയിട്ട് ഇപ്പോൾ ഒരു മാസത്തിലേറെയായി . ഇനി ഭാവിയിൽ വിലക്ക് നീക്കിയാൽ തന്നെ ഗൾഫ് രാജ്യങ്ങളിൽ നഷ്ടമായ സ്വാധീനം തിരിച്ചുപിടിക്കാൻ കേരളം ഏറെ വിയർക്കേണ്ടി വരും .


സിംബാബ്വെയ്ക്കെതിരായ ടി20 പരമ്പരയിലെ ആദ്യ മൽസരത്തിൽ ഇന്ത്യയ്ക്കു ജയിക്കാൻ 171 റൺസ് വേണം . ടോസ് നഷ്ടപ്പെട്ട് ആദ്യം ബാറ്റുചെയ്ത സിംബാബ്വെ 20 ഓവറിൽ ആറിന് 170 റൺസെടുക്കുകയായിരുന്നു . പുറത്താകാതെ 54 റൺസെടുത്ത എൽട്ടൺ ചിഗുംബുരയാണ് സിംബാബ്വെയുടെ ടോപ് സ്കോറർ . 26 പന്തിൽ 54 റൺസെടുത്ത ചിഗുംബുര ഏഴു സിക്സറുകളും ഒരു ബൌണ്ടറിയും അടിച്ചു . മാൽകോം വാളർ 30 റൺസെടുത്തപ്പോൾ ഹാമിൽട്ടൺ മസകാഡ്സ 25 റൺസ് നേടി . അവസാന ഓവറുകളിൽ ചിഗുംബുര നടത്തിയ വെടിക്കെട്ടാണ് സിംബാബ്വെയുടെ സ്കോർ 170ൽ എത്തിച്ചത് . അവസാനത്തെ ഓവറിൽ ബംറയ്ക്കെതിരെ രണ്ടു സിക്സർ പായിച്ച ചിഗുംബുര പത്തൊമ്പതാമത്തെ ഓവറിൽ ഉനദ്കതിനെതിരെ രണ്ടു സിക്സറും ഒരു ബൌണ്ടറിയും നേടി . ഇന്ത്യയ്ക്കു വേണ്ടി ജസ്പ്രിത് ബംറ രണ്ടു വിക്കറ്റ് വീഴ്ത്തിയപ്പോൾ റിഷി ധവാൻ , അക്ഷർ പട്ടേൽ , യുസ്വേന്ദ്ര ചഹൽ എന്നിവർ ഓരോ വിക്കറ്റ് വീതം വീഴ്ത്തി .


ട്വൻറി 20 വനിതാ ലോകകപ്പ് സെമിയിൽ ഇംഗ്ലണ്ടിനോട് തോറ്റ് ഇന്ത്യ പുറത്തായി . വിൻഡീസിനെ തോൽപ്പിച്ച ഓസ്ട്രേലിയയും ഫൈനലിലെത്തി . സെമികടന്പയിൽ തട്ടിവീഴുകയായിരുന്നു വീണ്ടും ഇന്ത്യൻ പെൺപട . രാജ്യത്ത് വനിതാക്രിക്കറ്റിൻറെ മുഖമായ മിതാലി രാജിനെ പുറത്തിരുത്തി സെമിക്കിറങ്ങിയ ഇന്ത്യ ഇംഗ്ലണ്ടിൻറെ സ്പിൻകെണിയിലാണ് കുരുങ്ങി വീണത് . 34 റൺസെടുത്ത സ്മൃതി മന്ദാന ഭേദപ്പെട്ട തുടക്കം നൽകി . എന്നാൽ 14 ാം ഓവറിൽ 2 ന് 89 എന്ന നിലയിൽ നിന്ന് 112 ൽ ഇന്ത്യ ബാറ്റു താഴ്ത്തി . ഹർമൻപ്രീതിന് 16 റൺസെടുക്കാനേ കഴിഞ്ഞുള്ളൂ . മറുപടി ബാറ്റിംഗിനിറങ്ങിയ ഇംഗ്ലണ്ടിനെ 24 റൺസിനിടെ 2 വിക്കറ്റ് വീഴ്ത്തി ഭീതിയിലാഴ്ത്തിയെങ്കിലും വിജയത്തിന് അത് മതിയായിരുന്നില്ല . എയ്മി ജോൺസും നതാലി സ്കീവറും ഇന്ത്യൻ പ്രതീക്ഷയെ അടിച്ചകറ്റി . എയ്മി 53 ഉം നതാലി 52 ഉം റൺസ് നേടിയപ്പോൾ ഇംഗ്ലിഷ് പെൺപോരാളികൾ ഫൈനലിലേക്ക് മാർച്ച് ചെയ്തു . നേരത്തെ ഏകദിന ലോകകപ്പിൻറെ ഫൈനലിൽ ഇന്ത്യയെ വീഴ്ത്തിയാണ് ഇംഗ്ലണ്ടിൻറെ വനിതാ ടീം കിരീടം നേടിയത് . ഇന്ത്യയെ പോലെ ഗ്രൂപ്പ് ഘട്ടത്തിലെ എല്ലാ മത്സരവും ജയിച്ച വിൻഡീസും സെമിയിൽ വീണു . 72 റൺസ് ജയത്തോടെ ഫൈനലിലെത്തിയ ഓസീസിന് ഞായറാഴ്ച നാലാം കിരീടത്തിനുളള അവസരമാണ് ഒരുങ്ങിയിട്ടുളളത് .


ഭവനവായ്പയ്ക്കുൾപ്പടെയുള്ള പലിശ നിരക്ക് ബാങ്കുകൾ ഗണ്യമായി കുറച്ചു . എസ്ബിഐയുടെ അടിസ്ഥാന വായ്പാ പലിശ നിരക്ക് 8.9ൽ നിന്ന് 8 ആക്കി കുറച്ചു . ബാങ്ക് നിക്ഷേപത്തിൽ 15 ശതമാനം വർദ്ധനവ് ഉണ്ടായ സാഹചര്യത്തിലാണ് തീരുമാനം . നോട്ട് അസാധുവാക്കൽ രാജ്യത്തിന് വൻ നേട്ടമുണ്ടാക്കുമെന്നും ഈ വർഷത്തെ സർക്കാരിന്റെ അജണ്ടയാണ് പ്രധാനമന്ത്രി ഇന്നലെ വ്യക്തമാക്കിയതെന്നും ധനമന്ത്രി അരുൺ ജയ്റ്റ്ലി പറഞ്ഞു നോട്ട് അസാധുവാക്കലിനു ശേഷമുള്ള ക്ഷേമപദ്ധതികൾ പ്രഖ്യാപിച്ച് പ്രധാനമന്ത്രി നരേന്ദ്ര മോദി ഇന്നലെ നടത്തിയ പ്രസംഗത്തിൽ ബാങ്കുകളിലേക്ക് വന്ന വൻസമ്പത്തിന്റെ ഗുണം സാധാരണക്കാർക്ക് എങ്ങനെ കൈമാറാം എന്ന് അവർ തന്നെ തീരുമാനിക്കണം എന്ന് നിർദ്ദേശിച്ചിരുന്നു . നോട്ട് അസാധുവാക്കൽ രാജ്യത്തിന് വലിയ നേട്ടമാകുമെന്നും പലിശ നിരക്കുകൾ കുറയുമെന്നും ധനമന്ത്രി അരുൺ ജയ്റ്റ്ലി വ്യക്തമാക്കുകയും ചെയ്തു അടിസ്ഥാന വായ്പാ പലിശ നിരക്കിൽ . 9 ശതമാനത്തിന്റെ കുറവാണ് എസ്ബിഐ പ്രഖ്യാപിച്ചത് . നിലവിലുള്ള 8.9 ശതമാനത്തിൽ നിന്ന നിരക്ക് എസ്ബിഐ 8 ആക്കി കുറച്ചു . ഭവനവായ്പയ്ക്കുള്ള പലിശ നിരക്ക് 9.1 നിന്ന് 8.25 ശതമാനമായും സ്ത്രീകൾക്കുള്ളത് 8.20 ശതമാനമായും കുറച്ചതായും എസ്ബിഐ അറിയിച്ചു . അതായത് 30 ലക്ഷം ഭവനവായ്പ എടുത്ത ഒരാൾക്ക് പ്രതിമാസം തിരിച്ചടവിൽ 1718 രൂപയുടെ കുറവ് ലഭിക്കും . എസ്ബിഐയുടെ പ്രഖ്യാപനത്തിനു പിന്നാലെ യൂണിയൻ ബാങ്കും നിരക്കുകൾ കുറച്ചു . കഴിഞ്ഞ വർഷത്തെക്കാൾ നിക്ഷേപങ്ങളിൽ 15 ശതമാനം വർദ്ധനവാണ് 2016ൽ ഉണ്ടായത് . വായ്പകളുടെ കാര്യത്തിൽ എന്നാൽ വളർച്ച അഞ്ചു ശതമാനം മാത്രമാണ് ഉണ്ടായത് . ഇക്കാര്യം കൂടി കണക്കിലെടുത്താണ് ബാങ്ക് മേധാവിമാരുടെ യോഗം പലിശ നിരക്കുകൾ കുറയ്ക്കാൻ തീരുമാനിച്ചത് .


ബിഎസ്എൻഎൽ ഇപ്പോൾ മികച്ച നിരക്കിൽ മികച്ച ഓഫറുകൾ നൽകി ഉപഭോക്താക്കളെ പിടിച്ചു നിർത്തിക്കൊണ്ടിരിക്കുകയാണ് . ബിഎസ്എൻഎൽ 444 രൂപയുടെ പ്ലാൻ പുതുക്കി അവതരിപ്പിച്ചു . ഇനി മുതൽ 444 രൂപയ്ക്ക് 60 ദിവസത്തേക്ക് ദിനവും 6ജിബി 3ജി ഡാറ്റ ലഭിക്കും . ഒപ്പം പരിധികളില്ലാത്ത സൌജന്യ കോളുകളും ലഭിക്കും . ഇതിൽ കേരളം മാത്രമാണ് ബിഎസ്എൻഎൽ 4ജി ഉള്ളത് . മുൻപ് 60 ദിവസത്തേക്ക് 4 ജിബി ദിവസവും 3ജി ഡാറ്റ മാത്രം നൽകിയിരുന്ന പ്ലാനായിരുന്നു ഇത് . ജിയോയുടെ 799 രൂപയുടെ പ്ലാനാണ് ബിഎസ്എൻഎലിന്റെ 444 രൂപയുടെ പ്ലാനിനോട് അടുത്തുനിൽക്കുന്നത് . ജിയോയുടെ 799 രൂപയുടെപ്ലാനിൽ ദിവസവും 5 ജിബി 4ജി ഡാറ്റയാണ് ലഭിക്കുക . ഒപ്പം സൌജന്യ കോളുകളും മെസ്സേജുകളും ജിയോ ആപ്പുകൾ ഉപയോഗിക്കാനുള്ള സൌകര്യവും ലഭിക്കും . ബിഎസ്എൻഎൽ ഇപ്പോൾ ഈ 444 രൂപയുടെ ഡാറ്റ ഓഫറിന് പുറമെ മറ്റു പല 3ജി പാക്കുകളും പുതുക്കിയിട്ടുണ്ട് . മാത്രമല്ല , കഴിഞ്ഞ ആഴ്ച ഒരു വർഷത്തേക്കുള്ള ഡാറ്റ പ്ലാനുകൾ കമ്പനി അവതരിപ്പിച്ചിരുന്നു .


ന്യൂ സി ല ൻ ഡി ലെ സ്റ്റു വ ർ ട്ട് ദ്വീ പി ലെ ബീച്ചിൽ 145 തി മിം ഗ ല ങ്ങ ൾ കൂ ട്ട ത്തോ ടെ ക ര യ്ക്ക ടി ഞ്ഞു . ശ നി യാ ഴ്ച രാ ത്രി യോ ടെ യാ ണ് തി മിം ഗ ല ങ്ങ ൾ ക ര യി ലേ ക്ക് നീ ന്തി വ ന്ന ത് . തി മിം ഗ ല ങ്ങ ൾ കൂ ട്ട ത്തോ ടെ ക ര യ്ക്ക ടി യു ന്ന ത് ക ണ്ട് പ്ര ദേ ശ വാ സി ക ളാ ണ് ആ ദ്യം സ്ഥ ല ത്തെ ത്തി യ ത് . പ ക്ഷേ അ പ്പോ ഴേ ക്കും തി മിം ഗ ല ങ്ങ ളി ൽ പ കു തി യും ച ത്തി രു ന്നു . അ വേ ശേ ഷി ച്ച തി മിം ഗ ല ങ്ങ ളെ ക ട ലി ലേ ക്ക് ത ള്ളി വി ടാ നു ള്ള ശ്ര മ ങ്ങ ൾ ന ട ത്തി യെ ങ്കി ലും സാ ധി ച്ചി ല്ല . ഒ രു ത ല വ ന് കീ ഴി ൽ കൂ ട്ട ത്തോ ടെ യാ ണ് ഇ ത്ത രം തി മിം ഗ ല ങ്ങ ളു ടെ യാ ത്ര . നേ തൃ ത്വം ന ൽ കു ന്ന തി മിം ഗ ല ത്തി ന് വ ഴി തെ റ്റി യ താ കാം ഇ ത്ര യും തി മിം ഗ ല ങ്ങ ൾ ഒ രു മി ച്ച് ക ര യി ലേ ക്കെ ത്തി യ താ ണെ ന്നാ ണ് സമുദ്രഗവേഷകരുടെ അഭിപ്രായം . എന്നാൽ കടലിലെ പ്രതികൂലമായ ഏതോ അവസ്ഥയോട് പ്രതികരിക്കാൻ സാധിക്കാതെ ഇവ കരയ്ക്ക് എത്തിയതാകാം എന്നും റിപ്പോർട്ടുണ്ട് . സംഭവത്തിൽ ന്യൂസിലാൻറ് സമുദ്രഗവേഷണ വിഭാഗം അന്വേഷണം ആരംഭിച്ചിട്ടുണ്ട് .


മലയാളത്തിന്റെ മഹാനടൻമാരിൽ ഒരാളായ മമ്മൂട്ടിക്ക് രാജ്യമാകെ ആരാധകരുണ്ട് . എവിടെ ചെന്നാലും ആരാധകർ താരത്തെ വളയുകയും വിശേഷങ്ങൾ പങ്കുവയ്ക്കുകയും ചെയ്യാറുണ്ട് . ചിലയിടങ്ങളിൽ ആരാധകരുടെ പ്രവൃത്തി അതിര് കടക്കാറുമുണ്ട് . അപ്പോഴൊക്കെ ശാസിക്കാൻ താരം മടിക്കാറുമില്ല . ഇപ്പോഴിതാ മമ്മൂട്ടിയെ ഒന്ന് കാണാനായി പെരുവഴിയിൽ തടഞ്ഞിരിക്കുകയാണ് ആരാധികമാർ . ഏറ്റവും പുതിയ ചിത്രമായ ഉണ്ടയുടെ ചിത്രീകരണത്തിന് കാസർകോട് എത്തിയപ്പോഴാണ് മമ്മൂട്ടിയെ ആരാധികമാർ വഴി തടഞ്ഞത് . ദിവസങ്ങളായി മമ്മൂട്ടിയെ കാണാൻ ഇവർ ശ്രമിച്ചെങ്കിലും ഒന്നും നടന്നില്ല . ഒടുവിൽ രക്ഷയില്ലാതായതോടെയാണ് ആരാധികമാർ കടുംകൈ ചെയ്തത് . എല്ലാദിവസവും ഒരേ വഴിയിലൂടെയാണ് മമ്മൂട്ടി യാത്രചെയ്യുന്നതെന്ന് മനസിലാക്കിയാണ് ഇവർ കാർ തടഞ്ഞ് വിശേഷം ചോദിച്ചത് . ആരാധികമാരെ മെഗാതാരം നിരാശരാക്കിയുമില്ല . സെൽഫിയെടുത്തും കുശലം ചോദിച്ചും സീൻ മനോഹരമാക്കിയ ശേഷമാണ് മമ്മൂട്ടി യാത്ര തുടർന്നത് .


പ്രിയ പ്രകാശ് വാര്യരും അവരുടെ കണ്ണിറുക്കലും എല്ലാം അന്താരാഷ്ട്ര പ്രശസ്തി നേടിക്കഴിഞ്ഞു . സിനിമയിലെ ഗാനരംഗങ്ങളെ സംബന്ധിച്ച് ചില വിവാദങ്ങൾ ഒക്കെ ഉണ്ടായെങ്കിലും അതൊന്നും പ്രിയയെ ബാധിച്ചിട്ടില്ല . അതിനിടെയാണ് , പ്രിയ തെലുങ്ക് സിനിമ നിർമാതാവിനോട് രണ്ട് കോടി രൂപ പ്രതിഫലം ആവശ്യപ്പെട്ടു എന്ന രീതിയിൽ വാർത്തകൾ വന്നത് . അതിലെ സത്യം എന്താണെന്ന് ആർക്കറിയാം . . . പക്ഷേ , ഇപ്പോൾ പുറത്ത് വരുന്നത് മറ്റൊരു വാർത്തയാണ് . സോഷ്യൽ മീഡിയയിൽ തരംഗമായി മാറിയ പ്രിയ വാര്യർ , തന്റെ അക്കൌണ്ട് വഴി നടത്തുന്ന പ്രൊമോഷനുകൾക്ക് ലക്ഷങ്ങൾ പ്രതിഫലം വാങ്ങുന്നു എന്നതാണത് . . . ഇതിലും എന്താണ് സത്യം എന്നത് വ്യക്തമല്ല . കണ്ണിന് ഗുരുതര രോഗം ബാധിച്ച കുട്ടി ! പ്രിയ പ്രകാശിനെ ട്രോളിക്കൊന്ന് സോഷ്യൽ മീഡിയ . . . ചെക്കനൊപ്പം ! ! ! കണ്ണിറുക്കി പെൺകുട്ടി ഔട്ട് ' ! ഒമർ ലുലുവിനെ പൊളിച്ചടുക്കി ട്രോളൻമാർ . . . സുഡുക്കൾക്ക് പൊങ്കാല മഹാമഹം


ഷവോമി , ഒപ്പോ , വിവോ , ഹോണർ , ലനോവോ - മോട്ടറോള , വൺ പ്ലസ് , ഇൻഫിനിക്സ് തുടങ്ങിയ ചൈനീസ് കമ്പനികൾ ഇന്ത്യയിൽ ഫോൺ വിറ്റ് ഈ സാമ്പത്തിക വർഷം നേടിയത് 51,722.1 കോടി രൂപ . മുൻ സാമ്പത്തിക വർഷത്തെ ആപേക്ഷിച്ച് ഇത് ഇരട്ടി തുകയാണ് . നിലവിൽ രാജ്യത്തെ മൊത്തം സ്മാർട്ട്ഫോൺ വിപണിയുടെ പകുതിയോളം വരും ചൈനീസ് സാന്നിധ്യം . 2017 സാമ്പത്തിക വർഷത്തിൽ ഇന്ത്യയിൽ നിന്ന് ചൈനീസ് ഫോൺ നിർമ്മാതാക്കൾ നേടിയെടുത്തത് 26,262.4 കോടി രൂപയാണ് . ഒപ്പോയുടെ 2018 ലെ മൊത്ത വരുമാനം 11,994.3 കോടി രൂപയാണ് . ഷവോമി ഇന്ത്യയുടേത് 22,947.3 കോടി രൂപയും . വിവോയുടേത് 11,179.3 കോടി രൂപയുമാണ് . വൻ വളർച്ച സാധ്യത മുന്നിൽ കണ്ട് ചൈനീസ് കമ്പനികൾ ഇന്ത്യൻ വിപണിയിൽ സാന്നിധ്യം വർദ്ധിപ്പിക്കുകയാണ് . ഷവോമി ഇന്ത്യ രാജ്യത്ത് ഏപ്രിലിൽ 15,000 കോടി രൂപ നിക്ഷേപിക്കുമെന്ന് പ്രഖ്യാപിച്ചിട്ടുണ്ട് .


തന്റെ പേരിലുള്ള വ്യാജ പ്രൊഫൈലുകൾ നിർമ്മിക്കുന്നവർക്കെതിരെ നടൻ ദുൽഖർ സൽമാൻ . വ്യാജ പ്രൊഫൈലുകളിലൂടെ ചിലർ കുടുംബത്തെയും കൂട്ടുകാരേയും പറ്റിക്കുകയാണെന്ന് ദുൽഖർ പറഞ്ഞു . എന്നിട്ടിവർ സ്വകാര്യചിത്രങ്ങൾ പ്രചരിപ്പിക്കുന്നു . ഇത് തെറ്റാണെന്നും ദുൽഖർ വ്യക്തമാക്കി . ഫെയ്സ്ബുക്കിലൂടെയായിരുന്നു ദുൽഖറിന്റെ പ്രതികരണം . വ്യാജ പ്രൊഫൈലുകൾ നിർമ്മിക്കുന്നു . പരിചയക്കാരാണെന്ന രൂപേണ കുടുംബാംഗങ്ങളെയും സുഹൃത്തുക്കളെയും ആഡ് ചെയ്യുന്നു . എന്നിട്ട് സ്വകാര്യ ചിത്രങ്ങൾ പ്രചരിപ്പിക്കുന്നു . തെറ്റാണത് .


നിരീശ്വരവാദിയായ ഉലക നായകന്റെ മകൾ മതം മാറിയെന്നതാണ് കോളിബുഡിൽ ഇപ്പോൾ ചൂടേറിയ ചർച്ച . റിലീസിനൊരുങ്ങുന്ന വിവേകത്തിലൂടെ അജിത്തിന്റെ നായികാ വേഷത്തിൽ അരങ്ങേറ്റം കുറിക്കാനിരിക്കുമ്പോഴാണ് അക്ഷരഹാസൻ മതം മാറി എന്ന വാർത്ത ചർച്ചയായിരിക്കുന്നത് . ചിത്രത്തിന്റെ പ്രചാരണ പരിപാടികളിൽ പങ്കെടുക്കവേ താൻ ബുദ്ധമതത്തിൽ ആകൃഷ്ടയായിരിക്കുന്നുവെന്ന് അക്ഷര പറഞ്ഞതാണ് സമൂഹ മാധ്യമത്തിൽ വലിയ ചർച്ചയായത് . എന്നാൽ ഇത് വലിയ ചർച്ചയായതോടെ സത്യാവസ്ഥയറിയാൻ കമൽ ഹാസൻ തന്നെ അക്ഷരയോട് നേരിട്ട് ട്വീറ്റ് ചെയ്തിരിക്കുകയാണ് . കമലഹാസന്റെ ട്വീറ്റ് ഇങ്ങനെ . . . ' ഹായ് , അക്ഷു നീ മതം മാറിയോ ? എന്നാലും സ്നേഹമാണ് . . സ്നേഹം പോലെയല്ല മതം , ജീവിതം ആസ്വദിക്കൂ , സ്നേഹത്തോടെ ബാപ്പ ' . കുറച്ചു സമയങ്ങൾക്കകം അക്ഷരയുടെ മറുപടി എത്തി . . സ്നേഹത്തോടെ മകൾ അക്ഷു . .


മലയാളത്തിന്റെ പ്രിയ എഴുത്തുകാരി മാധവിക്കുട്ടിയുടെ ജീവിതം ആസ്പദമാക്കി കമൽ ഒരുക്കുന്ന ആമിയിലെ ആദ്യ ഗാനം റീലിസ് ചെയ്തു . ' നീർമാതള പൂവിനുള്ളിൽ നീഹാരമായി വീണ കാലം ' . . . എന്ന് തുടങ്ങുന്ന ഗാനമാലപിച്ചിരിക്കുന്നത് ശ്രേയ ഘോഷാലാണ് . റഫീഖ് അഹമ്മദ് രചിച്ച ഗാനത്തിന് എം . ജയചന്ദ്രൻ ആണ് സംഗീത സംവിധാനം നിർവ്വഹിച്ചിരിക്കുന്നത് . ചിത്രത്തിൽ ആമിയായി മഞ്ജു വാര്യർ എത്തുന്നത് . ടൊവിനോ തോമസ് , അനൂപ് മേനോൻ , മുരളീ ഗോപി , രൺജി പണിക്കർ , ബാലചന്ദ്രൻ ചുള്ളിക്കാട് , കെപിഎസി ലളിത , രാഹുൽ മാധവ് തുടങ്ങിയ നീണ്ട താരനിരയാണ് ചിത്രത്തിലുള്ളത് . റാഫേൽ തോമസ് നിർമ്മിക്കുന്ന ചിത്രത്തിന്റെ രചന നിർവഹിച്ചിരിക്കുന്നത് സംവിധായകൻ തന്നെയാണ് . ആമിയായി ചിത്രത്തിൽ ആദ്യം പരിഗണിച്ചിരുന്നത് ബോളിവുഡ് താരം വിദ്യാ ബാലനെയായിരുന്നു . എന്നാൽ വിദ്യ ചിത്രത്തിൽ നിന്ന പിന്മാറിയതോടെ മഞ്ജുവിന് നറുക്കു വീഴുകയായിരുന്നു . വിദ്യയാണ് മാധവിക്കുട്ടിയായി അഭിനയിക്കുന്നതെങ്കിൽ ചിത്രത്തിൽ ലൈംഗികത വർധിക്കുമെന്ന സംവിധായകനായ കമലിന്റെ അഭിപ്രായം വിവാദങ്ങൾ സൃഷ്ടിച്ചിരുന്നു .


ഇന്റർനെറ്റില്ലാതെ ഉപയോക്താക്കൾക്ക് സേവനങ്ങൾ ആസ്വദിക്കാവുന്ന സംവിധാനവുമായി ഹൈക്ക് മെസഞ്ചർ . ബുധനാഴ്ചയാണ് ഹൈക്ക് മെസ്സഞ്ചർ ടോട്ടൽ എന്ന ഉൽപ്പന്നം പുറത്തിറക്കിയത് . ഇന്റർനെറ്റ് കണക്ഷൻ ഇല്ലാതെ എസ്എംഎസ് , വാർത്തകൾ , റീചാർജ് എന്നീ സേവനങ്ങൾ ആസ്വദിക്കാൻ കഴിയുന്നതാണ് ഹൈക്ക് മെസ്സഞ്ചറിന്റെ ടോട്ടൽ . ചില സ്മാർട്ട്ഫോണുകളിൽ മാത്രം ലഭിക്കുന്ന ആൻഡ്രോയ്ഡ് പ്രീ ലോഡഡ് പതിപ്പാണ് ഹൈക്ക് ടോട്ടൽ . മെസേജിംഗിന് പുറമേ നെറ്റ് ബാങ്കിംഗും ഡാറ്റയില്ലാതെ ലഭിക്കുമെന്നതാണ് ടോട്ടലിന്റെ സുപ്രധാന പ്രത്യേകത . ഇന്ത്യയിലെ 400 മില്യൺ സ്മാർട്ട്ഫോൺ ഉപയോക്താക്കളിൽ 200 മില്യൺ പേരും എല്ലാ ദിവസും ഓൺലൈനിൽ പ്രത്യക്ഷപ്പെടാറുണ്ട് . ഈ ട്രെൻഡ് അവസാനിപ്പിക്കുകയാണ് ടോട്ടൽ അവതരിപ്പിച്ചുകൊണ്ട് ലക്ഷ്യമിടുന്നതെന്ന് ഹൈക്ക് സിഇഒ കവിൻ മിത്തൽ തന്നെ വ്യക്തമാക്കിയിട്ടുണ്ട് . എന്നാൽ കാർബൺ , ഇൻഡക്സ് , എന്നീ സ്മാർട്ട് ഫോൺ നിർമാതാക്കളാണ് ഹൈക്ക് ടോട്ടൽ സപ്പോർട്ട് ചെയ്യുന്ന ഫോണുകൾ വികസിപ്പിച്ച് വിപണിയിലിറക്കുന്നത് . 2000 രൂപയോളം വിലവരുന്ന ഫോണുകൾ മാർച്ച് മാസത്തോടെ വിപണിയിലെത്തുമെന്നും സിഇഒ കവിൻ മിത്തൽ വ്യക്തമാക്കിയിട്ടുണ്ട് . ടെസ്റ്റുകൾ , ഫോട്ടോകൾ എന്നിവ അയയ്ക്കാൻ സാധിക്കുന്ന ആപ്പ് ഒരു ജിബി മാത്രമുള്ളതായിരിക്കും . റെയിൽവേ വിവരങ്ങൾക്ക് പുറമേ ക്രിക്കറ്റ് സ്കോർ തത്സമയം ലഭിക്കാനും ആപ്പിൽ സംവിധാനമുണ്ട് . ആപ്പിൽ മൊബൈൽ നമ്പർ ഉപയോഗിച്ച് ലോഗിൻ ചെയ്യുന്നതോടെ വിവിധ സേവനങ്ങളും ആസ്വദിക്കാൻ സാധിക്കും .


ഹാഷിം അംലയുടെയും ഡെയ്ൻ ബ്രാവോയുടെയും റെക്കോർഡ് കൂട്ടുകെട്ട് മികവിൽ കരീബിയൻ പ്രീമിയർ ലീഗിൽ ഷാറൂഖ് ടീം ട്രിൻബാഗോ നൈറ്റ് റൈഡേഴ്സിന് തകർപ്പൻ ജയം . 11 റൺസിനാണ് നൈറ്റ് റൈഡേഴ്സ് ബാർബഡോസ് ട്രിഡെൻസിനെ തകർത്തത് . ടി20 ചരിത്രത്തിലെ എക്കാലത്തേയും മികച്ച അഞ്ചാം വിക്കറ്റ് കൂട്ടുകെട്ട് എന്ന റെക്കോർഡാണ് ഹാഷിം അംലയും ബ്രാവോയും ചേർന്ന് ഈ മത്സരത്തിൽ പടുത്തുയർത്തിയത് . ആദ്യ അഞ്ച് ഓവറിനുളളിൽ തന്നെ മുൻ നിര തകർന്ന നൈറ്റ് റൈഡേഴ്സിനെ അംലയും ബ്രാവോയും ചേർന്ന് അവിശ്വസനീയമായി മത്സരത്തിലേക്ക് തിരിച്ച് കൊണ്ട് വരുകയായിരുന്നു . 150 റൺസിൻറെ റെക്കോർഡ് കൂട്ടുകെട്ടാണ് ഇരുവും അഞ്ചാം വിക്കറ്റിൽ പടുത്തുയർത്തിയത് . അംല അൻപത്തിനാല് പന്തിൽ അഞ്ച് ഫോറും നാല് സിക്സും സഹിതം 81 റൺസ് എടുത്തപ്പോൾ ബ്രാവോ പുറത്താകാതെ 46 പന്തിൽ മൂന്ന് ഫോറും നാല് സിക്സും സഹിതം 66 റൺസെടുത്തു . ഇതോടെ ഒരു ഘട്ടത്തിൽ നാലിന് 20 എന്ന നിലയിൽ നിന്ന് അഞ്ച് വിക്കറ്റിന് 170 റൺസ് എന്ന മികച്ച സ്കോറിലേക്ക് നൈറ്റ് റൈഡേഴ്സ് ഉയർന്നു . മറുപടി ബാറ്റിംഗിന് ഉറങ്ങിയ ബാർബഡോസിന് 20 ഓവറിൽ എട്ട് വിക്കറ്റിന് 159 റൺസെടുക്കാനെ ആയുളളു . ബാർബഡോസിനായി ടൈലർ 37ഉം ഷുഹൈബ് മാലിക്ക് 28ഉം പൂരാൻ 33ഉം റൺസെടുത്തു .


പന്തുചുരണ്ടൽ വിവാദത്തിൽ ഓസ്ട്രേലിയൻ മുൻ നായകൻ സ്റ്റീവ് സ്മിത്തിനും മുൻ വൈസ് ക്യാപ്റ്റൻ ഡേവിഡ് വാർണറിനും വീണ്ടും തിരിച്ചടി . ഇരുവരുടേയും വിലക്ക് നീക്കണമെന്ന ആവശ്യം ക്രിക്കറ്റ് ഓസ്ട്രേലിയ തള്ളി . സമീപകാലത്തെ ഓസീസ് ടീമിന്റെ മോശം പ്രകടനം കാരണം ഇന്ത്യക്കെതിരായ പരമ്പരയിൽ ഇരുവർക്കും അവസരം നൽകണം എന്ന് ആയിരുന്നു കളിക്കാരുടെ സംഘടനയുടെ ആവശ്യം . സ്റ്റീവ് സ്മിത്തിനും ഡേവിഡ് വാർണറിനും കാമറോൺ ബാൻക്രോഫ്റ്റിനുമുള്ള വിലക്ക് തുടരുമെന്ന് ക്രിക്കറ്റ് ഓസ്ട്രേലിയ വ്യക്തമാക്കി . കാമറോൺ ബാൻക്രോഫ്റ്റിന്റെ വിലക്ക് ഡിസംബർ 29 നാണ് അവസാനിക്കുക . അതേസമയം 2019 മാർച്ച് 29 കഴിയാതെ സ്മിത്തിനും വാർണർക്കും ക്രിക്കറ്റിലേക്ക് തിരിച്ച് വരാൻ കഴിയില്ലെന്ന വ്യക്തമാക്കുന്നതാണ് ഓസ്ട്രേലിയ ക്രിക്കറ്റിന്റെ തീരുമാനം . ഇന്ത്യക്കെതിരായ പരമ്പരയിൽ സ്മിത്തിനും വാർണറിനും അവസരം നൽകണമെന്ന് ആവശ്യപ്പെട്ട് കളിക്കാരുടെ സംഘടന നൽകിയ ഹർജിയിലാണ് തീരുമാനം . ഇരുവർക്കും നൽകിയ ശിക്ഷ അമിതമാണെന്ന അഭിപ്രായമായിരുന്നു കളിക്കാരുടെ സംഘടനയ്ക്ക് ഉണ്ടായിരുന്നത് . മാർച്ചിൽ ദക്ഷിണാഫ്രിക്കൻ പര്യടനത്തിനിടെയായിരുന്നു ക്രിക്കറ്റ് ഓസ്ട്രേലിയയ്ക്ക് നാണക്കേടുണ്ടാക്കിയ പന്ത് ചുരുണ്ടൽ വിവാദം അരങ്ങേറിയത് . തുടർന്ന് നായകൻ സ്മിത്തിനെയും ഉപനായകൻ വാർണറെയും യുവതാരം ബാൻക്രോഫ്റ്റിനെയും ക്രിക്കറ്റ് ഓസ്ട്രേലിയ വിലക്കുകയായിരുന്നു .


പ്രേമം എന്ന മലയാള സിനിമയിലൂടെ പ്രേക്ഷക ശ്രദ്ധ നേടിയ നടിയാണ് അനുപമ പരമേശ്വരൻ . മലയാളത്തിന് പുറമെ തെലുങ്കിലും തമിഴിലും സ്ഥാനമുറപ്പിച്ച അനുപമ കന്നടയിൽ പുനീതിന്റെ നായികയായി അരങ്ങേറ്റം കുറിക്കാൻ ഒരുങ്ങുകയാണ് . തമിഴിൽ അനുപമ ധനുഷിനൊപ്പവും അഭിനയിച്ചിരുന്നു . നടനസർവഭൌമ എന്നാണ് ചിത്രത്തിന്റെ പേര് . പവൻ വാഡയാറാണ് ചിത്രം സംവിധാനം ചെയ്യുന്നത് . ഓഗസ്റ്റിൽ സിനിമയുടെ ചിത്രീകരണം ആരംഭിക്കും . ചിത്രം ദസറ റിലീസായി തിയറ്ററുകളിൽ എത്തും . ഇങ്ങനെയൊരു അവസരം കിട്ടിയതിൽ വളരെയധികം സന്തോഷമുണ്ടെന്ന് അനുപമ പറഞ്ഞു . വളരെ നല്ല കഥാപാത്രമാണ് നടനസർവഭൌമയിൽ കിട്ടിയിരിക്കുന്നതെന്നും അനുപമ പറഞ്ഞു .


റിയൊ ഒളിംപിക്സിലെ ഇന്ത്യൻ താരങ്ങളുടെ മോശം പ്രകടനം കേന്ദ്ര കായികമന്ത്രാലയം പരിശോധിക്കുന്നു . പ്രകടനം മെച്ചപ്പെടുത്താനുള്ള നിർദ്ദേശങ്ങളും പ്രതികരണവും തേടി കേന്ദ്രകായികമന്ത്രി വിജയ് ഗോയൽ താരങ്ങൾക്ക് കത്തയച്ചു . 118 പേരുടെ ജമ്പോ സംഘവുമായി പോയിട്ടും ഒരു വെള്ളിയിലും വെങ്കലത്തിലും ഒതുങ്ങിയ ഇന്ത്യൻ താരങ്ങളുടെ പ്രകടനത്തിന്റെ പശ്ചാത്തലത്തിലാണ് താരങ്ങളുടെ പ്രകടനം കേന്ദ്രകായികമന്ത്രാലയം അവലോകനം ചെയ്യുന്നത് . താരങ്ങളെ കൂടാതെ ഇന്ത്യൻ ഒളിംപിക് അസോസിയേഷൻ , ദേശീയ കായിക ഫെഡറേഷനുകൾ എന്നിവയിൽ നിന്നും കേന്ദ്ര കായികമന്ത്രി വിജയ് ഗോയൽ പ്രതികരണം തേടി . നേരിട്ടോ ഇ - മെയിൽ മുഖേനയോ താരങ്ങൾക്കും സംഘടനകൾക്കും കേന്ദ്രമന്ത്രിയെ അഭിപ്രായങ്ങളും പരാതികളും അറിയിക്കാം . ഐഒഎ , കായിക ഫെഡറേഷൻ ഭാരവാഹികൾ എന്നിവരുമായും കായികമന്ത്രി കൂടിക്കാഴ്ച നടത്തി തുടർ നടപടി ചർച്ച ചെയ്യും . റിയോയിലെത്തിയ ഇന്ത്യൻ ഉദ്യോഗസ്ഥരുടെ ഭാഗത്ത് നിന്ന് അച്ചടക്കലംഘനവും വീഴ്ച്ചയും ഉണ്ടായിട്ടുണ്ടെന്ന ആരോപണവും പരാതിയും പരിശോധിക്കും . സ്പോട്സ് അതോറിറ്റി ഓഫ് ഇന്ത്യയുടെ കേന്ദ്രങ്ങൾ സന്ദർശിക്കുന്ന വിജയ് ഗോയൽ സൌകര്യങ്ങൾ വിലയിരുത്തും . ഈ മാസം 17ന് ഹൈദരാബാദിലെ ഗോപിചന്ദ് ബാഡ്മിന്റൺ അക്കാദമിയിലെത്തുന്ന കായികമന്ത്രി താരങ്ങളുമായും പരിശീലകരുമായും കൂടിക്കാഴ്ച നടത്തും .


വ്യാജ വാർത്തകൾക്ക് ലഭിക്കുന്ന വൻപ്രചാരം ഏറെ പ്രശ്നങ്ങൾക്ക് കാരണമാകുന്നുണ്ട് . അവസാനമായി ട്രംപിന്റെ വിജയത്തിന് പിന്നിൽ റഷ്യൻ വ്യാജ സെറ്റുകൾ വാർത്തകൾ നിർമ്മിച്ചിരുന്നു എന്ന വെളിപ്പെടുത്തലുകൾ അമേരിക്കയിൽ പ്രധാന ചർച്ചാ വിഷയമായ സമയത്താണ് ഗൂഗിൾ ഇത്തരം വാർത്തകളെ പ്രതിരോധിക്കുന്നതിനെക്കുറിച്ച് ചിന്തിക്കുന്നത് . പ്രശ്നപരിഹാരവുമായി ഗൂഗിൽ ഇപ്പോൾ രംഗത്തെത്തിയിരിക്കുന്നു . വ്യാജനെ കണ്ടെത്തുന്നതിനേക്കാൾ എളുപ്പമാണ് വിശ്വസനീയ വാർത്തകളെ കണ്ടെത്തുന്നത് എന്ന് നീരിക്ഷണമാണ് ഗൂഗിളിന്റെത് . അതിനായി അവർ ' വിശ്വസനീയമായ സൂചനകൾ ' അവതരിപ്പിക്കുന്നു . ഈ വിശ്വാസ പദ്ധതിയിൽ 75 ഓളം മാധ്യമ സ്ഥാപനങ്ങൾ ഇപ്പോൾ തന്നെ ചേർന്ന് കഴിഞ്ഞു . ദി ഇക്കോണോമിസ്റ്റ് , ദി വാഷിംങ്ങ്ടൺ പോസ്റ്റ് തുടങ്ങിയ സ്ഥാപനങ്ങൾ വാർത്തയുടെ വിശ്വാസ്യത തെളിയിക്കാൻ ഏട്ടോളം സൂചകങ്ങളാണ് കൊടുക്കുന്നത് . വായനക്കാർക്ക് ഈ സൂചകങ്ങളിലേക്ക് ഫെയ്സ്ബുക്ക് , ഗൂഗിൾ , ട്വിറ്റർ തുടങ്ങിയ സാമൂഹ്യ മാധ്യമങ്ങൾ വഴി തെളിക്കും . പത്രപ്രവർത്തകന്റെ പ്രവർത്തിപരിചയം മുൻകാല റിപ്പോർട്ടുകൾ തുടങ്ങിയ കാര്യങ്ങൾ മുതൽ വാർത്ത , അഭിപ്രായ പ്രകടനമാണോ സ്പോൺസേഡ് വാർത്തയാണോ അപഗ്രഥനമാണോ എന്നും രേഖപ്പെടുത്തിയിരിക്കും . വാർത്തയോടൊപ്പം അതിന്റെ സത്യസന്ധതയും എവിടെ നിന്ന് ലഭ്യമായെന്നും രേഖപ്പെടുത്തിയിരിക്കും .


കൂടുതൽ ശമ്പളം ലഭിക്കുന്ന ജോലി എന്നതിലുപരി കൂടുതൽ സന്തോഷകരമായ ജോലി എന്ന നിലയിലേക്ക് ഉദ്യോഗാർത്ഥികൾ ശ്രദ്ധിച്ചു തുടങ്ങിയിട്ടുണ്ട് . തന്റെ മാത്രം ബാങ്ക് ബാലൻസ് നോക്കിയല്ല , കുടുംബവുമായി ഒത്തു ചേരാനായില്ലെങ്കിൽ എത്രവലിയ ശമ്പളമുള്ള ജോലി ലഭിച്ചിട്ടും കാര്യമില്ലെന്നാണ് ന്യൂജനറേഷന്റെ കാഴ്ചപ്പാട് . അതുകൊണ്ടുതന്നെ , ന്യൂജനറേഷനെ തങ്ങളുടെ കമ്പനിയിലേക്ക് ആകർഷിക്കാൻ പുതുതലമുറ കമ്പനികൾ പാടുപെടുകയാണ് . മെച്ചപ്പെട്ട ശമ്പളവും കുടുംബ സാഹചര്യവുമെല്ലാം പല കമ്പനികളും വാഗ്ദാനം ചെയ്യുന്നുണ്ട് . എന്നാൽ ഇക്കാര്യത്തിൽ , കൂട്ടത്തിൽ ഏറ്റവും മികച്ചത് ഇന്റർനെറ്റ് ഭീമൻമാരായ ഗൂഗിൾ ആണെന്ന് ഒരു പഠനം തെളിയിക്കുന്നു . യു . എസ് , ബ്രിട്ടൺ കേന്ദ്രീകരിച്ചുള്ള വെബ്സൈറ്റായ ഗ്ലാസ്ഡോർ ആണ് ഭൂമിയിൽ ഏറ്റവും സുഖകരമായി ജോലിചെയ്യാവുന്ന കമ്പനി ഏതാണെന്ന് സർവെ നടത്തിയത് . ഇവർ നടത്തിയ പഠനത്തിൽ ഗൂഗിൾ മെച്ചപ്പെട്ട സേവനം നൽകുന്നതായി കണ്ടെത്തി . കുടുംബത്തിനൊപ്പം സന്തോഷത്തോടെ കഴിയാൻ ഗൂഗിൾ അവസരമൊരുക്കുന്നു എന്നതാണ് അവർ മുൻപന്തിയിലെത്താൻ കാരണം . സ്ത്രീകൾക്ക് പ്രസവാവധി കൊടുക്കുന്നതുപോലെ ഗർഭിണിയായ ഭാര്യമാരെ പരിചരിക്കാൻ പുരുഷ ജീവനക്കാർക്ക് അവധി നൽകുന്നുണ്ട് . ഗൂഗിളിന് പിന്നിൽ രണ്ടാംസ്ഥാനത്തെത്തിയത് മൈക്രോ ബ്ളോഗിങ് സൈറ്റായ ട്വിറ്ററാണ് . കഴിഞ്ഞ വർഷം അഞ്ചാം സ്ഥാനത്തായിരുന്ന സോഷ്യൽ നെറ്റ് വർക്കിങ് സൈറ്റായ ഒരു വർഷം കഴിയുമ്പോഴേക്കും ഫേസ്ബുക്ക് 13ാം സ്ഥാനത്തേക്ക് പിന്തള്ളപ്പെട്ടു .


കേരള ബാങ്ക് രൂപീകരണത്തിൻറെ ഭാഗമായി ജില്ലാ സഹകരണ ബാങ്കുകളുടെ പലിശ നിരക്കുകൾ ഏകീകരിക്കുന്നു . നിലവിൽ ഒരേ തരം വായ്പകൾക്ക് സംസ്ഥാനത്തെ ജില്ലാ സഹകരണ ബാങ്കുകൾ വ്യത്യസ്ഥ പലിശ നിരക്കായിരുന്നു ഈടാക്കിയിരുന്നത് . ജനുവരി ഒന്ന് മുതൽ മാർച്ച് 31 വരെയുളള പലിശ നിരക്കുകളാണ് ഇപ്പോൾ പ്രഖ്യാപിച്ചിട്ടുളളത് . മാർച്ച് 31 ന് ശേഷം പലിശ നിരക്കുകൾ വീണ്ടും പുതുക്കും . പുതിയതായി എടുക്കുന്ന വായ്പകൾക്കാണ് നിരക്കുകൾ ബാധകമാകുക . അഞ്ച് ലക്ഷം രൂപ വരെയുളള ഭവന വായ്പകൾക്ക് ഒൻപത് മുതൽ 12 ശതമാനം വരെയാണ് ബാങ്കുകൾ പലിശ ഈടാക്കുന്നത് . ഇനിമുതൽ ഇത് 8.75 ശതമാനം ആയി കുറയും . ഉയർന്ന തുകയ്ക്കുളള വായ്പയിലും വ്യത്യാസമുണ്ടാകും . വ്യക്തിഗത വായ്പയുടെ പലിശ നിരക്ക് 12.50 ശതമാനം വരെയാണ് ബാങ്കുകൾ ഈടാക്കിയിരുക്കുന്നത് , ഇത് 13 ശതമാനമായി ഉയരും . നിക്ഷേപങ്ങൾക്ക് ജില്ലാ ബാങ്കുകൾ നൽകി വരുന്ന പലിശ നിരക്കുകൾ മാറ്റമുണ്ടാകില്ല . കാർഷിക വായ്പ , സ്വർണ്ണവായ്പ , വിദ്യാഭ്യാസ വായ്പ എന്നിവയുടെ പലിശ നിരക്കുകളിലും മാറ്റമുണ്ടാകും . പ്രാഥമിക സഹകരണ സംഘങ്ങൾക്ക് ജില്ലാ ബാങ്കുകൾ നൽകി വരുന്ന വായ്പകളുടെ പലിശ നിരക്കിനും മാറ്റമുണ്ടാകും . എന്നാൽ , ചില ജില്ലകളിൽ പ്രാഥമിക കാർഷിക ക്രെഡിറ്റ് സംഘങ്ങൾക്ക് വിതരണ ചെയ്തിട്ടുളള കസ്റ്റമൈസ് വായ്പകളുടെ നിരക്കുകൾ അതുപോലെ തുടരും .


രാമലീല എന്ന ചിത്രത്തിന് ശേഷം അരുൺ ഗോപി സംവിധാനം ചെയ്യുന്ന ഇരുപത്തിയൊന്നാം നൂറ്റാണ്ടിന്റെ ടീസർ ദുൽഖർ സൽമാൻ പുറത്തുവിട്ടു . ആദി എന്ന ചിത്രത്തിന് ശേഷം പ്രണവ് മോഹൻലാൽ നായകനാകുന്ന ചിത്രമാണ് ഇരുപത്തിയൊന്നാം നൂറ്റാണ്ട് . മാസ് ലുക്കിലാണ് പ്രണവ് ടീസറിൽ പ്രത്യക്ഷപ്പെടുന്നത് . ‘എൻറെ ബേബി ബ്രൊ പ്രണവ് മോഹൻലാലിന്റെ പുതിയ ചിത്രത്തിന്റെ ടീസർ സന്തോഷത്തോടും സ്നേഹത്തോടും കൂടി ഞാൻ റിലീസ് ചെയ്യുന്നു . ഈ ചിത്രവും അവന്റെ പുതിയൊരു പൊൻതൂവലായി മാറട്ടെ’ എന്നാണ് ടീസർ പങ്കുവച്ച് ദുൽഖർ പറയുന്നത് . ആക്ഷൻ മേമ്പോടിയോടെ എത്തുന്ന പ്രണയ ചിത്രമാണ് ഇരുപത്തിയൊന്നാം നൂറ്റാണ്ട് . നോട്ട് എ ഡോൺ സ്റ്റോറി എന്ന ടാഗ് ലൈനോടെയാണ് ചിത്രം എത്തുന്നത് . ക്യാമറ അഭിനന്ദ് രാമാനുജനും സംഗീത സംവിധാനം ഗോപിസുന്ദറുമാണ് നിർവഹിച്ചിരിക്കുന്നത് . ടോമിച്ചൻ മുളകുപാടം നിർമിക്കുന്ന ചിത്രം വൻമുതൽ മുടക്കിലാണ് ഒരുങ്ങുന്നത് . പീറ്റർ ഹെയ്ൻ ആക് ഷൻ കൈകാര്യം ചെയ്യുന്നത് . മനോജ് കെ . ജയൻ , കലാഭവൻ ഷാജോൺ , ധർമജൻ ബോൾഗാട്ടി , ജി സുരേഷ് കുമാർ എന്നിവരും ഈ ചിത്രത്തിൽ നിർണായക വേഷം ചെയ്യുന്നുണ്ട് .


സംസ്ഥാനത്തിന്റെ ധനപ്രതിസന്ധിക്ക് കാരണം നികുതി ചോർച്ചയെന്ന് ധനമന്ത്രി ടി എം തോമസ് ഐസക്ക് . 12 , 608 കോടി രൂപ നികുതിയിനത്തിൽ പിരിഞ്ഞുകിട്ടാനുണ്ടെന്ന് തോമസ് ഐസക്ക് പറഞ്ഞു . ജിഎസ്ടി ബില്ലിനെ എതിർക്കില്ലെന്നും ധനമന്ത്രി ചോദ്യോത്തരവേളയിൽ പറഞ്ഞു . ഒരുലക്ഷത്തി 55,389.33 കോടി രൂപയുടെ കടബാധ്യത സംസ്ഥാനത്തിനുണ്ടെന്ന് ധനമന്ത്രി ടിഎം തോമസ് ഐസക്ക് നിയമസഭയെ അറിയിച്ചു . അഞ്ചു വർഷം കൊണ്ട് പൊതുകടത്തിൽ 97.51 ശതമാനത്തിന്റെ വർദ്ധനവുണ്ടായി . യുഡിഎഫ് സർക്കാർ അധികാരം ഒഴിയുന്പോൾ 1009.39 കോടി രൂപയാണ് ട്രഷറിയിൽ ഉണ്ടായിരുന്നത് . സർക്കാരിന്റെ അടിയന്തര ബാധ്യത 5965 കോടി രൂപയായിരുന്നു . അഴിമതി രഹിത വാളയാർ സാക്ഷാത്ക്കരിക്കും . നികുതി ചോർച്ച തടയാൻ പതിനൊന്നു ഇന കർമ്മ പദ്ധതി നടപ്പാക്കും . സംസ്ഥാനം ജിഎസ്ടി ബില്ലിനെ എതിർക്കില്ലെന്നും എന്നാൽ ബില്ല് സംബന്ധിച്ച് ആശങ്കയുണ്ടെന്നും വി ഡി സതീശന്റെ ചോദ്യത്തിന് മറുപടിയായി ഐസക്ക് പറഞ്ഞു . കൊച്ചി മെട്രോ മാതൃകയിൽ വൻകിട പദ്ധതി പ്രഖ്യാപനങ്ങൾ ബജറ്റിൽ ഉണ്ടാകുമെന്നും തോമസ് ഐസക്ക് നിയമസഭയിൽ പറഞ്ഞു .


ഇന്ത്യൻ ക്രിക്കറ്റ് ടീം അംഗങ്ങളും ബോളിവുഡ് താരങ്ങളും തമ്മിൽ നടന്ന പ്രദർശന ഫുട്ബോൾ മത്സരം സമനിലയിൽ അവസാനിച്ചു . ഇരു ടീമുകളും രണ്ട് ഗോൾ വീതം നേടി . മുംബൈയിലെ അന്ധേരി സ്പോർട്സ് കോംപ്ലെക്സിൽ നടന്ന മത്സരത്തിൽ ക്രിക്കറ്റ് താരങ്ങളുടെ ടീമായ ഓൾ ഹേർട്സിനായി യുവരാജ് സിംഗും കെ . എൽ . രാഹുലുമാണ് ലക്ഷ്യം കണ്ടത് . സിനിമാ താരങ്ങളുടെ ടീമായ ഓൾ സ്റ്റാർസിനായി ഷൂജിത് സിർകാറും രൺബീറിന്റെ ട്രെയിനറായ അന്റോണിയോ പികോറയുമാണ് ഗോൾ നേടിയത് . സിനിമാ താരങ്ങളാണ് ആദ്യം ലീഡെടുത്തത് . ആദ്യ പകുതി തീരുന്നതിന് മുമ്പ് ധോണിയുടെ പകരക്കരാനായി ഇറങ്ങിയ യുവി ക്രിക്കറ്റ് താരങ്ങൾക്കായി സമനില നേടി . രണ്ടാം പകുതിയിൽ സിനിമാ താരങ്ങൾ വീണ്ടും മുന്നിലെത്തിയെങ്കിലും കളി തീരാൻ 10 മിനിട്ട് ശേഷിക്കെ രാഹുൽ ക്രിക്കറ്റ് താരങ്ങളുടെ മാനം കാത്ത് സമനില ഗോൾ നേടി . രൺബീർ കപൂറിന്റെ നേതൃത്വത്തിലിറങ്ങിയ സിനിമാ താരങ്ങളുടെ ടീമിൽ ആദിത്യ റോയ് കപൂർ , ഷൂജിത് സിർകാർ , രാജ് കുന്ദ്ര എന്നിവരും കളിച്ചു . വിരാട് കൊഹ്ലിയുടെ നേതൃത്വത്തിലിറങ്ങിയ ക്രിക്കറ്റ് താരങ്ങളുടെ ടീമിൽ ധോണി , അശ്വിൻ , ശീഖർ ധവാൻ , ഹർഭജൻ സിംഗ് , യുവരാജ് സിംഗ് , കെ . എൽ രാഹുൽ , രഹാനെ തുടങ്ങിയവരുമുണ്ടായിരുന്നു . മഹാരാഷ്ട്രയിലെ കടുത്ത വരൾച്ചയിൽ ദുരിതമനുഭവിക്കുന്നവരെ സഹായിക്കാൻ ഫണ്ട് ശേഖരിക്കുന്നതിനായി അഭിഷേക് ബച്ചന്റെ സന്നദ്ധ സംഘടനയായ പ്ലേയിംഗ് ഫോർ ഹ്യുമാനിറ്റിയും വിരാട് കൊഹ്ലിയുടെ സന്നദ്ധ സംഘടനയായ ദ് വിരാട് കൊഹ്ലി ഫൌണ്ടേഷനും ചേർന്നാണ് സെലിബ്രിറ്റി ക്ലാസിക്കോ എന്ന പേരിൽ മത്സരം സംഘടിപ്പിച്ചത് .